
CUVÄNT INAINTE 


Ca o reacţie la certitudinile şi automatismele vieții moderne, oamenii şi-au adus aminte că o parte 
din ființa lor tânjeşte şi după un alt Necunoscut decât cel înscris în ecuații şi formule (unii dintre ei 
n-au uitat aceasta niciodată). De aici, întoarcerea spre trecut, dar o întoarcere care nu are nimic de-a 
face cu evaziunea romanticilor. 

Cercetând zonele obscure ale istoriei scrise şi nescrise, descoperim fapte şi dovezi materiale care 
distonează cu tabloul armonios, uneori exagerat de armonios, al cronologiei clasice. Sunt prezențe 
stranii în contextul unor civilizații fie mult apuse. Sunt „amintiri despre viitor”, pentru că nu o dată 
performanţele ştiinţifice şi tehnice pe care par să le evoce aparțin zilei noastre de mâine sau de 
poimâine. 

Fascinatia acestei călătorii neoficiale în timp nu este, nu poate fi localizată într-un anumit spațiu 
geografic. 

Cartea lui Erich von Dâniken — acest elvețian proprietar de hoteluri care şi-a descoperit o vocaţie 
de arheolog amator — îşi are deci multe corespondențe, mai multe decât cele trecute în „Indicele 
bibliografic”. Cam despre aceleaşi lucruri au vorbit, cu ani în urmă, Serge Hutin şi Robert Charroux, 
Paul Thomas şi Peter Kolosimo, A. Gorbovski şi Aleksandr Kazantev — pentru a pomeni doar aceste 
nume. Celor dornici să stabilească punctul de pornire le recomand să nu se lase impresionați de 
corul excelent dirijat al amicilor revistei Planete, care clamează urbi et orbi că „realismul fantastic” îşi 
are sorgintea în eseul, de altfel extrem de interesant, al lui Louis Pauwels şi Jacques Bergier Le matin 
des magiciens (Dimineaţa magicienilor, 1960). Spre cinstea lor, chiar cei doi autori se înclină 
spectaculos în fața lui Charles Fort, „unul dintre cei mai scumpi maeştri ai noştri”, tradus în Franța 
încă din 1955 (The Book of the Damned — Cartea damnatilor, 1919). Pentru că scriitorul american a 
redactat într-adevăr actul de naştere al „realismului fantastic” cu peste patru decenii înaintea 
discipolilor săi nestiuti, care o recunosc aproape fără echivoc: „El militează împotriva realismului 
nostru drämuit; noi refuzăm realul când este fantastic”. Cât despre precursori, ei se inläntuie în şir 
neîntrerupt, începând poate cu Pliniu cel Bătrân (Istoria naturală), Iulius Obseqvens (Despre minuni) 
etc. 

Să nu prelungim însă această incursiune în istoria unui gen față de care nici literatura, nici ştiinţa 
nu manifestă prea mult entuziasm revendicativ. Important este faptul că aveţi în față un best-seller 
de 200 de pagini care vă va oferi o lectură pasionantă, chiar dacă veţi recunoaşte idei şi argumente 
vehiculate destul de stäruitor şi la noi, mai ales în ultimul deceniu. Se cuvine menționată, în primul 
rând, pledoaria autorului în favoarea recunoaşterii existenței vieții şi a formelor ei evoluate pe alte 
corpuri cereşti. S-ar putea crede că este vorba de forțarea unor uşi deschise, dar multe „da”-uri 
rostite din vârful buzelor ascund, în această privință, un scepticism înrădăcinat. Cauza pierdută a 
geocentrismului a lăsat locul unui antropocentrism care va rezista, probabil, până ce va fi spulberat 
experimental. 

Cartea de față înmănunchează, totodată, câteva dintre cele mai tulburătoare nedumeriri ale 
cercetătorului, sau pur şi simplu curiosului care se apleacă asupra trecutului enigmatic. Cine a 
construit nenumăratele aparate de zbor care populează paginile „Mohabharate” şi ale altor texte 
străvechi indiene, fiind descrise în termeni tehnici de un violent anacronism? Cum să ne explicäm 
extraordinarele cunoştinţe astronomice ale mayaşilor, creatori al unui calendar mai perfect decât cel 
folosit de noi astăzi? Cum au fost transportate şi aşezate în rânduri suprapuse imensele blocuri de 
piatră care alcătuiesc platforma de la Baalbek? Ce caută în piramida de la Palenque reprezentarea 
greu de confundat a unei rachete conduse de un pilot aşezat în poziția caracteristică a 
cosmonautilor?... 

Pentru a putea räspunde la aceste intrebäri — si la multe altele —, Däniken propune sä se recurgä 
la singura solutie eficientä: cercetarea interdisciplinarä. Nu e o idee nouä, dar autorul gäseste accente 
convingätoare pentru a demonstra cä, atäta vreme cät arheologii se vor multumi sä aseze obiectele 
găsite în vitrinele muzeelor, fără a cere ajutorul specialiştilor din alte domenii, nu vom avea „o 
imagine fidelă a trecutului”. 

În sfârşit, dar nu în ultimul rând, cartea trezeşte interesul pentru o seamă de probleme ştiinţifice 
la ordinea zilei. Apelând din nou la analogie, autorul utilizează ca argument de greutate în 
demonstrarea posibilității vizitelor extraterestre propriile noastre succese în explorarea cosmosului, 
domeniu în care s-au distins Uniunea Sovietică, Statele Unite şi mai de curând alte câteva țări. Şi e 
adevărat că, dacă acceptăm ideea existenței unor ființe rationale pe alte corpuri cereşti, trebuie să 

acceptäm si corolarul ei firesc: posibilitatea existentei unor tehnologii mult superioare celei 
pământene, capabile, deci, să infäptuiascä zborul interstelar. 

Evidentiind meritele Amintirilor despre viitor, nu pot să nu formulez şi unele rezerve cu caracter 
mai general. În definitiv, o prefață nu constituie un simplu act de politețe, ci şi o delimitare necesară 
— atunci când e cazul. 

Autorul se arată indignat, pe bună dreptate, că „trecutul istorie este reconstituit potrivit unor idei 
şi dorințe prealabile”. El ne cere „să pătrundem deci fără idei preconcepute şi plini de curiozitate in 
lumea neverosimilului”. Din păcate, întâlnim uneori în carte exact metoda incriminată. În loc să ne 
prezinte semne de întrebare pe baza cărora să formuleze cu prudență ipoteze, Dâniken se lansează de 
la primele pagini în asertiuni care nu au încă nici o acoperire: „Putem, aşadar, afirma cu tărie că 
strămoşii noştri au primit în timpuri preistorice vizita unor ființe venite din cosmos! Deşi pentru 
moment nu ştim încă cine au fost aceste ființe inteligente extraterestre şi de pe care astru îndepărtat 
au venit, susţinem totuşi că aceşti «străini» au nimicit o parte a omenirii, creând, totodată, un om 
nou, poate primul homo sapiens”. 

Deschid aici o lungă paranteză. Tributar, poate, unei viziuni sentimentale, refuz să cred că 
ipotetica vizită extraterestră ar fi avut drept tel desfăşurarea unei experiențe la scară planetară. 
Autorul ne îndeamnă mereu să judecăm prin analogie; oare le-ar da prin cap cosmonautilor noştri să 
distrugă o parte a „martienilor”, considerând evoluţia lor prea înceată? Ar transpune ei hibridarea in 
lumea ființelor înzestrate cu rațiune (presupunând că ar rezolva problema incompatibilitätii genetice)? 
După ce am stat de vorbă cu Leonov, Conrad, Gordon şi Bean, am toate motivele să mă îndoiesc! 

De altfel, afirmaţiile peremptorii abundă: „Fără îndoială că chivotul legii era încărcat cu 
electricitate”, „Când aceeaşi tăbliță se referă la o uşă care vorbeşte asemenea unei ființe, fără a sta pe 
gânduri recunoaştem în strania apariție un difuzor” etc. Or, trăsătura esenţială a acestei literaturi 
conjecturale trebuie să fie tocmai continua cântărire a argumentelor pro şi contra, evitând sentintele 
pe care însăşi labilitatea „materiei prime” le condamnă la precaritate. 

Trebuie să-i reproşăm autorului şi preluarea necritică a unor informații livresti. De pildă, aşa-zisa 
„legendă despre misteriosul oraş Tiahuanaco”, un digest ultracomprimat al câtorva pagini din cărțile 
lui Charroux, nu e, după toate probabilitățile, decât o invenţie a unui anume Bertran Garcia, care se 
pretinde descendent, al istoricului Garcilaso de la Vega (1537—1616) şi posesor al unor documente 
inedite (şi nevăzute de nimeni!) rămase de la ilustrul său strămoş. Dar Dâniken omite să indice 
originea relatării sale, dându-i astfel, pentru cititorul neavizat, girul autenticității. 

În sfârşit, dacă e adevărat că autorul a străbătut 100.000 de kilometri pentru a strânge materialul 
acestei cărți, aceasta nu se simte decât în două, trei pasaje: vizita la Huntsville, poate şi cele de la 
Tiahuanaco şi Sacsayhuaman. 

Dincolo de rezervele de mai sus, cartea lui Erich von Däniken înfăţişează într-un mod alert câteva 
dintre enigmele civilizației noastre, îndemnând la meditaţie, la reevaluarea unor idei asimilate fără 
efortul de a le trece prin filtrul gândirii proprii. Un îndemn la care mă asociez, 


Ion Hobana 


PREFAŢĂ 


Amintiri despre viitor? Se poate oare vorbi despre aşa ceva? Există amintiri despre lucruri sau 
fenomene care sunt aşteptate să apară? Există oare un cerc perpetuu al vieţii, o neîncetată repetare a 
fluxului timpurilor? 

Îşi dă oare seama larva că la primăvară se va preface în fluture? Presimte molecula de gaz legea 
potrivit căreia va redeveni, mai devreme sau mai târziu, Soare? Ştie inteligența că îşi trage rădăcinile 
din câmpul nesfârşit al veşniciei? 

Omul zilelor noastre se deosebeşte de cel de ieri sau de cel de alaltăieri. Omul este mereu altul, se 
înnoieşte necontenit pe acel itinerar liniar infinit pe care l-am denumit TIMP. Va veni şi ziua în care el 
va înţelege timpul şi-l va stăpâni, deoarece TIMPUL este sămânţa universului. Şi fiind fără sfârşit, în 
el se contopesc toate timpurile. 

Există amintiri despre viitor. Universul ascunde cu grijă taine rămase până azi nedezlegate. Poate 
că unele vor fi elucidate. Astăzi, mâine, cândva. Universul nu cunoaşte timpul şi nici noțiunea de 
timp. 

Ga 


Cartea aceasta nu ar fi putut vedea lumina tiparului fără sprijinul şi încurajarea multor oameni. 
Mulţumesc soției mele, care în ultimii ani m-a văzut puţin pe acasă, pentru înțelegerea de care a dat 
dovadă. Mulţumesc prietenului meu Hans Neuner, care m-a însoțit de-a lungul unui drum de 
100.000 km, fiindu-mi necontenit de foarte mare ajutor. Mulţumesc domnilor dr. Stehlin şi Louis 
Emrich pentru perseverenta cu care m-au încurajat. Mulţumesc domnilor de la NASA, care mi-au 
permis să vizitez grandioasele lor centre de cercetare ştiințifică-tehnică de la Houston, Cape Kennedy 
şi Huntsvillo. Mulţumesc domnilor profesori dr. Wernber von Braun, dr. Willy Ley si Bert Slattery. 
Mulţumesc nenumäratilor oameni de pretutindeni, care prin discuții, sugestii şi ajutor nemijlocit au 
făcut posibilă apariția acestei cărți. 


Erich von Dăniken 


INTRODUCERE 


A scrie o asemenea carte este o chestiune de curai; a o citi nu înseamnă mai puţin. 

Savantii vor trece lucrarea la index, preferind să au vorbească despre ea, considerând-o o utopie. 
Aceasta pentru că tezele şi dovezile prezentate nu se încadrează în mozaicul atât de bine alcătuit şi 
închegat al înțelepciunii scolastice. La rândul lor, profanii, tulburati în somn de viziunile viitorului, se 
vor retrage în cochilia universului lor cunoscut, în fața eventualitätii, ba chiar a probabilității, ca 
trecutul să fie de fapt şi mai misterios, şi mai senzațional, şi mai enigmatic decât viitorul. 

Căci un lucru este cert: trecutul nostru de care ne despart mii şi milioane de ani prezintă anumite 
zone obscure. Acest trecut abundă în zeități necunoscute care vizitează bunul şi bătrânul Pământ. Au 
existat oare pe atunci nave spaţiale din care au descins pe Pământ echipaje, au existat arme secrete, 
superarme, inimaginabile înfăptuiri tehnice al căror mecanism noi nu l-am putut realiza până în 
prezent decât parțial? 

Nici in domeniul arheologiei nu e totul clarificat. Ba sunt descoperite baterii electrice confecționate 
cu mii de ani în urmă, ba se vorbeşte despre nişte ființe stranii în costume identice cu ale 
cosmonautilor, încinse cu cordoane şi catarame de platină. Ba sunt descoperite serii de cifre până la 
a 15-a zecimală, pe care nu le-a calculat până în prezent nici un computer. În cea mai neguroasă 
antichitate întâlnim un întreg arsenal de lucruri şi fenomene de neînchipuit. De unde ar fi putut avea 
strămoşii noştri îndepărtați cunoştinţele care le-au permis să creeze aceste lucruri inimaginabile? 

Nici în privința religiilor existente nu este totul limpede. Toate religiile făgăduiesc omului ajutor şi 
mântuire. Zeii din vechime făceau şi ei asemenea promisiuni. De ce însă nu se țineau de ele? De ce 
au folosit ei împotriva unor oameni primitivi arme dintre cele mai moderne? De ce au urzit nimicirea 
acestora? 

Să ne obişnuim cu gândul că lumea reprezentărilor noastre, alcătuite de-a lungul mileniilor, se va 
närui. Scurtul interval de când s-a inițiat cercetarea ştiinţifică a şi avut ca efect prăbuşirea acestui 
eşafodaj de reprezentări ce ne erau atât de comode. Sunt redescoperite adevăruri care fuseseră 
îngropate în bibliotecile unor societăți secrete. Perioada călătoriilor spaţiale sfâşie toate vălurile. 
Navele spaţiale care se îndreaptă spre sori şi stele sondează şi adâncurile trecutului nostru. Din hăuri 
întunecoase apar zei şi preoți, regi şi eroi. Trebuie să le aflăm secretele, deoarece posedăm mijloacele 
necesare pentru descoperirea temeinică şi completă a trecutului nostru, bineînțeles dacă dorim acest 
lucru. 


Antichitatea trebuie să devină obiect de cercetare în laboratoare moderne. 

Arheologul să se deplaseze în pustiitele centre ale civilizației trecutului înarmat cu aparate de 
măsurat ultrasensibile. 

Cel ce vrea să afle adevărul trebuie să înceapă prin a se îndoi de tot ce părea până acum adevăr 
imuabil. 


Zeii din preistorie au lăsat urme care nu pot fi lesne desconsiderate şi pe care le putem citi şi 
descifra abia în zilele noastre, deoarece problema navigației spațiale, atât de firească astăzi, a fost mii 
de ani ca şi inexistentă pentru omenire, fiind dată uitării. Putem, aşadar, afirma cu tărie că strămoşii 
noştri au primit în timpuri preistorice vizita unor ființe venite din cosmos! Deşi pentru moment nu 
ştim încă cine au fost aceste ființe inteligente extraterestre şi de pe care astru îndepărtat au venit, 

sustinem, totuşi, că aceşti „sträini” au nimicit o parte a omenirii, creând, totodată, un om nou, poate 
primul homo sapiens. 

Această afirmaţie distruge temelia, soclul pe care a fost ridicat un edificiu de gândire în aparență 
atât de perfect. Menirea acestei cărți este să încerce să ofere dovezi în sprijinul acestei afirmații. 


CAPITOLUL I 


Este oare cosmosul locuit de ființe asemănătoare omului? Este posibilă dezvoltarea organică în 
absența oxigenului? Poate lua naştere viața într-un mediu abiotic? 


Putem oare să ne închipuim că noi, oamenii secolului al XX-lea, nu suntem singurele ființe din 
cosmos de tip uman? De vreme ce până acum în nici un muzeu antropologic nu există vreun 
exemplar de homuncul venit de pe altă planetă, părerea potrivit căreia „Terra este singura planetă 
locuită de ființe omeneşti” pare întemeiată. De îndată însă ce stabilim un raport de cauzalitate între 
datele celor mai recente descoperiri şi cercetările ştiinţifice, multitudinea semnelor de întrebare 
sporeşte. 

După părerea astronomilor, într-o noapte senină se pot distinge cu ochiul liber pe firmament vreo 
4.500 de stele. Privind prin luneta unui observator modest, această cifră creşte până la aproape 2 
milioane, iar cu un telescop modern, prevăzut cu oglinzi, captăm sclipirea mai multor miliarde de 
stele... puncte luminoase ce alcătuiesc Calea Lactee. Dar în imensitatea cosmosului, sistemul nostru 
astral nu reprezintă decât o părticică derizorie a unui sistem cu mult mai vast: jerbe de căi lactee 
cuprinzând vreo 20 de galaxii pe o rază de 1,5 milioane de ani-lumină (un an lumină = 9,5 bilioane de 
kilometri). Dar nici această puzderie de stele nu reprezintă, la rândul ei, decât o parte infimă din 
univers în comparație cu miile de nebuloase pe care ni le dezvăluie telescopul electronic. Iată stadiul 
în care ne aflăm acum, în momentul în care omul abia a început explorarea universului. 

Astronomul Harlow Shapley apreciază la 102 numărul aştrilor ce pot fi prinşi în câmpul de 
observaţie al telescoapelor noastre. Dacă pornim de la ipoteza lui Shapley, care atribuie doar unei 
singure stele dintr-o mie un sistem planetar, făcând cu mare precauţie o apreciere, putem ajunge să 
presupunem că doar pe o stea dintr-o mie ar putea exista premise pentru viață, dar şi acest calcul 
încă ne-ar duce la o cifră de ordinul 1014. Întrebarea pe care o pune Shapley este următoarea: din 
numărul acesta cu adevărat „astronomic” de stele câte întrunesc condiții atmosferice favorabile vieții? 
Una dintr-o mie? Şi în aceste condiții ar mai rămâne numărul greu de imaginat de 10!! astri pe care 
viața ar fi posibilă. Dacă ne oprim la această ultimă cifră şi admitem că numai pe o singură planetă 
dintr-o mie a apărut o formă de viață, ipoteza existenţei vieții încă rămâne valabilă pentru vreo sută 
de milioane de planete. Este de reținut faptul că acest calcul se bazează doar pe posibilitățile actuale 
ale telescoapelor de care dispunem, dar care sunt supuse unei continue perfectionäri. 

Dacă dăm crezare ipotezelor biochimistului dr. S. Miller, pe unele planete viața şi condiţiile de 
viață s-au dezvoltat mai repede decât pe Pământ. Consecventi cu aceste ipoteze îndrăznețe, ajungem 
la concluzia că civilizații superioare celei pământene s-ar fi putut dezvolta pe 100.000 de planete. 

Profesorul D. Willy Ley, cunoscut autor al unor lucrări ştiinţifice, prieten, al lui Wernher von 
Braun, îmi spunea într-o zi, la New-York: 


„Se apreciază că doar Calea noastră Lactee cuprinde 30 de miliarde de stele, iar astronomii 
admit în prezent că printre ele s-ar afla cel puțin 18 miliarde de sisteme planetare. Să facem acum 
următoarea speculație: să reducem la minimum cifrele în fața cărora suntem puşi şi să 
presupunem că numai într-un singur caz dintr-o sută aceste planete gravitează în jurul unui 
Soare propriu; viața ar rămâne posibilă totuşi pe 180 de milioane de planete. Mai departe, să 
presupunem că doar pe una dintr-o sută din aceste planete există viață; şi în acest caz tot mai 
rămân 1,8 milioane de planete populate. In fine, mergând pe firul rationamentului, să 
presupunem că numai pe o singură planetă dintr-o sută pot exista ființe cu gradul de inteligență 
al lui homo sapiens. Chiar în aceste ultime condiții ar mai rămâne, numai în cadrul Căii noastre 
Lactee, o armată de 18.000 de planete locuite”. 


Deoarece estimările cele mai recente apreciază până la 100 de miliarde numărul stelelor fixe care 
populează Calea noastră Lactee, cifrele prezentate de profesorul Ley în calculele sale precaute par cu 

mult depäsite. 

Renuntänd sä jongläm cu cifre utopice si färä sä mai luäm in considerare alte galaxii, putem 
admite că 18.000 de planete relativ apropiate de Pământ prezintă condiţii de viață analoge celor de pe 
planeta noastră. Putem, desigur, continua speculaţiile, ducându-le şi mai departe; dacă dintre aceste 
planete numai una singură dintr-o sută ar fi locuită, tot ar mai rămâne 180 de astri populati cu 
fiinţe! 

Este cert că există planete cu atmosferă, gravitație, floră, poate chiar faună asemănătoare Terrei. 
Dar existența vieții implică oare în mod obligatoriu condiții fizice asemănătoare celor de pe planeta 
noastră? 

Părerea potrivit căreia viața ar fi posibilă numai în condiţii similare celor de pe Pământ este 
depăşită, graţie cercetărilor ştiinţifice. Este greşit să considerăm că viața nu poate exista fără apă şi 
oxigen. În realitate există chiar pe Pământ vietäti care n-au nevoie de oxigen. Bacteriile anaerobe se 
lipsesc de oxigen, iar excesul acestuia are asupra lor efectul unei otrăvi. De ce nu ar exista şi 
organisme superioare care ar putea să se lipsească de oxigen? 

Sub presiunea şi acțiunea cunoştinţelor noi pe care le obținem în fiecare zi, suntem obligaţi să ne 
revizuim reprezentările şi concepţiile despre univers. Pasiunea pentru descoperiri, exercitată până de 
curând doar asupra Pământului, a ridicat lumea noastră la rangul unei planete ideale: nici prea 
fierbinte, nici prea rece, asigurată cu apă din belşug, dotată cu cantități nelimitate de oxigen, cu 
procese organice care regenerează neîncetat natura. 

În realitate, ipoteza că viața nu se poate menţine şi dezvolta decât pe o planetă asemănătoare 
Pământului nu poate fi susținută. Speciile de viețuitoare care populează planeta noastră sunt 
evaluate la vreo 2 milioane, dintre care aproximativ 1,2 milioane sunt „inventariate” din punct de 
vedere ştiinţific. Dintre acestea din urmă mai viețuiesc câteva mii, care, după părerile până acum 
îndeobşte admise, deşi ar fi trebuit să dispară, continuă totuşi să reziste. Concepţiile noastre cu 
privire la formele de viață s-ar cuveni să fie verificate şi revizuite. 

De pildă, se credea că viața nu ar fi posibilă într-o apă puternic contaminată de radioactivitate. 
Există, totuşi, unele specii de bacterii care se împacă cu apa „ucigătoare” din reactoarele nucleare. O 
experiență inițiată de un savant, dr. Siegel, este în această privință extrem de semnificativă. El a 
realizat în laborator condiţiile de viață proprii atmosferei de pe Jupiter, condiţii care, după concepțiile 
noastre tradiționale, nu au nimic comun cu „viața”. În aceste condiții, dr. Siegel a crescut bacterii şi 
acarieni, care au supraviețuit amestecului de amoniac, metan şi hidrogen. Experiențele entomologilor 
Hinton şi Blum de la Universitatea Bristol (Marea Britanie) nu au dat rezultate mai puţin uimitoare. 
Hinton şi Blum au deshidratat o specie de muşte, timp de mai multe ore, la o temperatură de 100°C, 
apoi le-au cufundat într-o baie de heliu lichid, care, după cum se ştie, are temperatura spațiului 
cosmic. După ce le-au supus unor radiaţii foarte puternice, le-au creat muştelor condiţiile lor 
normale de viață. S-a produs imposibilul: larvele şi-au reluat activitatea biologică normală şi din ele 
au ieşit muşte absolut „sănătoase”. Avem cunoştinţă în prezent despre existența unor bacterii care 
trăiesc în vulcani, despre altele care se hrănesc cu roci şi, în sfârşit, despre altele care produc fier. 
Sumedenia semnelor de întrebare este în continuă creştere. 

În numeroase laboratoare se efectuează diverse experiențe. Ele aduc zilnic numeroase dovezi că 
viața nu este în mod obligatoriu tributară condiţiilor fizice existente pe planeta noastră. Terra, cu 
propriile ei condiţii de viață şi cu legile care o guvernează, a părut timp de secole buricul, universului. 
Această convingere a deformat şi a estompat perspectivele; a pus ochelari de cal cercetătorului, 
determinându-l să vadă universul prin prisma dimensiunilor noastre şi a sistemelor noastre de 
gândire. Dar, după cum spunea Teilhard de Chardin, acest mare gânditor, în cosmos doar fantasticul 
are şanse de a fi real. 

Pentru necesitatea demonstrației am putea să ne închipuim că ființe inteligente de pe o altă 
planetă ar lua condiţiile lor de existență drept unitate de măsură. Rezultatele ar fi pe cât de 
fantastice, pe atât de reale. În cazul în care ele ar trăi la o temperatură de minus 150+200°C, ar putea 
să o considere, deşi ucigătoare pentru viața noastră, drept premisă a vieții pe alte planete. Un 
asemenea raționament ar corespunde logicii cu care încercăm noi să destrămăm întunericul 
trecutului nostru. 

Am învățat — şi această idee ne-a fost transmisă din generaţie în generaţie — că omul are datoria 
să se stimeze pe sine, să fie rațional şi obiectiv. Pe scurt, trebuie să fii întotdeauna cinstit şi să stai, 
cum se spune, cu picioarele pe pământ. Să nu uităm că fiecare teorie îndrăzneață a părut cândva o 
utopie. Dar câte din aceste utopii nu s-au dovedit până la urmă realități cotidiene! E de la sine înțeles 
că exemplele citate aici frizează în mod intenționat posibilitățile extreme. A da glas neverosimilului, a 

da crezare lucrurilor care azi mai trec incä drept incredibile inseamnä a sfäräma barierele care opresc 
accesul la infinitatea de lucruri „imposibile” pe care le ascunde cosmosul. Generatiile viitoare vor 
intälni in spatiul sideral nenumärate forme de viatä, a cäror existentä nu fusese nici mäcar bänuitä. 
Dacä noi nu vom mai apuca aceastä zi, urmasii nostri nu vor avea incotro si vor trebui sä ia 
cunostintä de faptul cä nu sunt nici singura si nici cea mai veche formä de inteligentä din cuprinsul 
cosmosului. 

Värsta universului este apreciatä cam intre 8 si 12 miliarde de ani. Microscoapele noastre 
descoperä urme de substante organice pe meteoriti. Bacterii cu o vechime de mai multe milioane de 
ani reinvie. Spori peregrineazä, propulsati de presiunea exercitatä de lumina vreunui soare, prin 
spaţiul sideral şi sunt atraşi, la un moment dat, de câmpul gravitațional ai unei planete!. Forme noi 
de viață se dezvoltă, zi de zi, de milioane de ani, în circuitul continuu al creaţiei. Nenumărate şi 
minutioase analize ale unor roci dintre cele mai diferite, provenite din cele mai diverse regiuni ale 
Pământului, demonstrează că scoarța terestră s-a format acum vreo patru miliarde de ani. Iar ştiinţa 
ne informează că de un milion de ani există ființe asemănătoare cu omul. Cercetări făcute cu răbdare, 
lungi şi anevoioase investigații ne-au permis să reconstituim cărarea îngustă a istoriei omenirii de-a 
lungul a 7.000 de ani. Dar ce reprezintă 7.000 de ani de istorie în fața miliardelor de ani pe care-i 
numără universul? 

Nouă — culme a creatiei.— ne-au trebuit 400.000 de ani pentru a ajunge la înfăţişarea pe care o 
avem astăzi. Cine se încumetă să demonstreze că o altă planetă n-a putut oferi condiții şi mai 
prielnice pentru dezvoltarea unor inteligente mai mult sau mai puţin apropiate de inteligența 
omenească? De ce n-am avea pe alte planete o „concurentä” tot atât de evoluatä, ba chiar mai 
evoluată decât noi? Putem să nu luăm de loc în consideraţie o astfel de ipoteză? Până când mai 
putem proceda în felul acesta? 

De câte ori nu s-au făcut tändäri stâlpii de susținere ai cunoştinţelor noastre? Multe sute de 
generații au crezut că Terra are forma unui disc. Legea de fier care susținea că Soarele se învârteşte 
în jurul Pământului a predominat timp de milenii. Şi astăzi mai suntem convinşi că Pământul este 
centrul universului, deşi s-a dovedit că planeta noastră este un astru dintre cele mai obişnuite, de 
mărime neînsemnată, situat la 30.000 de ani-lumină de centrul Căii Lactee... 

A sosit de mult timpul ca prin descoperiri în cosmosul nelimitat şi încă necercetat din punct de 
vedere ştiinţific să ne recunoaştem propria noastră nimicnicie. Abia atunci ne vom da seama că 
suntem nişte furnici în acest imperiu al universului. Dar cheia trecutului şi viitorului nostru se află 
în spaţiul sideral, adică acolo unde ne-au făgăduit-o zeii. 

Doar după ce vom fi aruncat o privire în profunzimile viitorului, vom avea puterea şi cutezanta să 
intreprindem cu obiectivitate, lipsiţi de prejudecăţi, cercetarea trecutului nostru. 


CAPITOLUL AL II-LEA 


Călătoria fantastică a unei nave cosmice prin univers.„Zeii” ne vizitează. Urme care nu se 
şterg. 


Realitatea depăşeşte astăzi fictiunile cele mai îndrăzneţe ale acelui precursor al romanului de 
anticipație care a fost Jules Veme. Tentativa sa de „a pune piciorul” pe stele2 nu mai este o utopie şi 
astronauții din zilele noastre nu au nevoie de 80 de zile, ci numai de 86 de minute pentru a face 
înconjurul Pământului. Răstimpul care ne desparte de momentul în care va fi efectiv organizată 
expediţia fantastică pe care o evocăm mai jos va fi cu siguranță mai mic decât cel care s-a scurs între 
momentul în care Jules Verne visa la înconjurul Pământului în 80 de zile şi acela în care lucrul 
acesta a şi fost înfăptuit în 86 de minute. Să nu ne gândim însă la intervale de timp prea limitate! Să 
admitem, aşadar, că nava noastră spaţială îşi va lua zborul peste 150 de ani, spre un alt soare, un 
soare îndepărtat... 

Nava ar urma să aibă dimensiunile unui transatlantic din zilele noastre, cu o sarcină utilă sub 


1 Această ipoteză, aparținând fizicianului suedez Svante Arrhenius (1859-1927), nu a primit până acum confirmarea 
ştiinţei. (Adnotare Ion Hobana). 

2 Eroii lui Jules Verne n-au depăşit granițele sistemului nostru solar nici deliberat (De la Pământ la Lună), nici incidental 
(Hector Servadac în lumea solară). Nu poate fi vorba, deci, de o tentativă a lui de „a pune piciorul” pe stele. (Adnotare Ion 
Hobana). 

200 de tone; preväzutä insä cu o rezervä de carburant de 99.800 de tone, ea ar avea o greutate totalä 
de vreo 100.000 de tone. 

Vi se pare imposibil? 

Dar incä de pe acum am putea asambla, bucatä cu bucatä, o navä cosmicä care sä se plaseze pe 
orbita unei planete. Această operație va fi însă inutilă în mai puţin de 20 de ani, deoarece Luna va 
servi drept rampă de lansare a uriaşei nave spaţiale. De altfel, cercetările fundamentale privind 
propulsia rachetelor viitorului sunt în plin progres. Mâine, rachetele vor fi propulsate cu ajutorul 
radiațiilor (fie al reacției nucleare a hidrogenului, care se transformă în heliu, fie al radiaţiilor de 
particule), viteza lor fiind apropiată de aceea a luminii. Pe de altă parte, racheta fotonică va deschide 
o cale nouă, temerară — perfect practicabilă, după cum o atestă unele experiențe de fizică întreprinse 
asupra unor particule izolate. Carburantii aflați la bordul rachetei fotonice vor permite atingerea unei 
viteze de zbor atât de apropiate de aceea a luminii, încât unele efecte ale relativității, îndeosebi 
dilatarea timpului între baza de lansare şi nava spaţială, vor deveni perfect sesizabile. Aceşti 
carburanți vor fi transformați în radiaţii electromagnetice emise sub forma unui fascicul luminos 
concentrat. Teoretic, nava cosmică propulsată de un motor fotonic va putea atinge 99% din viteza 
luminii. Granițele sistemului nostru solar vor putea fi atunci depăşite! 

Perspective ameţitoare, veți spune. Să ne amintim însă că suntem în pragul unei ere noi şi că 
progresele tehnicii la care erau martori bunicii noştri nu au fost, la vremea lor, mai puțin 
spectaculoase: calea ferată — electricitatea — telegraful — primul automobil — primul avion... Cât 
despre noi, am fost primii care am auzit „muzica venită din văzduh”, care am vizionat imagini 
televizate în culori. Am asistat la decolarea primilor cosmonauti, şi ne parvin informații şi imagini din 
lumea întreagă datorită sateliților artificiali care se rotesc în jurul Pământului. Stränepotii noştri vor 
întreprinde călătorii interplanetare şi vor participa la cercetări cosmice fiind încă pe băncile 
facultăților tehnice. 

Dar să revenim la călătoria uriaşei şi fantasticei noastre nave spațiale, al cărei obiectiv este o stea 
fixă îndepărtată. Ar fi, desigur, amuzant să ne imaginăm cum îşi petrece echipajul timpul în cursul 
călătoriei. Cu cât distanţele sunt mai uriaşe, cu atât timpul pentru cei care aşteaptă acasă se târăşte 
mai încet. Teoria relativităţii, formulată de Einstein, este incontestabil valabilă! Poate că este de 
necrezut, dar la bordul rachetei timpul, care zboară cu o viteză ce diferă doar cu o fracțiune de 
secundă de aceea a luminii, se scurge mai încet decât pe Pământ. 

Pornind de la presupunerea că viteza navei cosmice atinge 99% din aceea a luminii, 14,1 ani de 
zbor ai echipajului nostru ar echivala cu 100 de ani scurşi pe Pământ. Acest decalaj în timp între 
locuitorii Pământului şi cosmonauti poate fi calculat cu ajutorul formulei elaborate de Lorentz: 


T= I0) 


t = timpul cosmonautilor 
T = timpul terestru 

v = viteza de zbor 

c = viteza luminii 


Viteza navei cosmice poate fi calculată după formula stabilită de profesorul Ackeret: 


1-(1- pe 
w/e- [1+(1-4™°] 


v = viteza de zbor 

w = viteza de radiație 

e = viteza luminii 

t = raportul dintre greutatea carburantului si greutatea navei la start 


În clipa in care nava cosmică se va apropia de obiectivul său, echipajul va trece în mod cert la 
efectuarea unor analize planetare speciale: orientări de poziție, analize spectrale, măsurători 
gravitaționale, calcule orbitale si va alege, în fine, pentru a se opri planete ale căror condiții se vor fi 
dezvăluit ca fiind cele mai apropiate de cele de pe Terra. La capătul unei expediții de, să zicem, 80 de 

ani-luminä, greutatea navei va corespunde aproximativ cu sarcina ei utilä, deoarece rezervele de 
carburant ale rachetei vor fi în bună măsură consumate, dacă nu chiar total epuizate. Echipajul îşi 
va completa rezervele cu materiale fisionabile pe care le va afla la fața locului. 

Să presupunem că planeta aleasă ar fi asemănătoare Pământului, ipoteză plauzibilă, aşa cum 
subliniam mai înainte. Să presupunem, de asemenea, că gradul de civilizație ai locuitorilor acestei 
planete ar fi cam la nivelul atins de pământeni acum 8.000 de ani. Astronauții noştri ar fi luat 
cunoştinţă de această stare de lucruri cu ajutorul instrumentelor de măsurat ale navei cu mult 
înainte de a fi pus piciorul pe acest sol străin. Este de la sine înțeles că ei ar fi avut grijă să coboare în 
apropierea unor terenuri bogate în materiale fisionabile, pentru că instrumentele de bord le-ar fi 
semnalat rapid şi precis lanțul muntos care conţine zăcăminte uranifere. 

Iată-i pe cosmonautii noştri ajunşi cu bine la destinaţie. 

Ei întâlnesc fiinţe care cioplesc unelte din piatra. Le văd vânând şi doborând animale cu lovituri de 
suliță; turme de oi şi capre pasc prin stepă; uneltele casnice se rezumă la nişte vase primitive de lut. 
Iată o privelişte ciudată pentru astronauții noştri! 

Dar ce gândesc oare primitivii locuitori ai planetei respective despre acest monstru care le pică din 
cer şi despre ființele care coboară din el? Să nu uităm că acum 8.000 de ani eram şi noi pe jumătate 
sălbatici. Este lesne de înţeles că ființele care au asistat la acest eveniment s-au prosternat cu fața la 
pământ şi nici măcar nu au mai îndrăznit să ridice ochii. Până în ziua aceea, rugile lor se inältaserä 
către Soare şi Lună, şi iată că acum s-a întâmplat ceva înspăimântător: zeii au coborât din ceruri! 

Din ascunzişurile lor sigure, băştinaşii planetei tin sub observaţie pe astronauți: aceştia poartă 
pălării ciudate, având pe creştet nişte vergi (căştile prevăzute cu antene). Ei privesc uimiti cum 
întunecimea nopții se destramă şi se face lumină ca ziua (reflectoarele). Spaima îi cuprinde când văd 
ființele acelea neobişnuite ridicându-se cu uşurinţă în aer (cu ajutorul aparatelor individuale de zbor). 
Îşi ascund din nou capetele în pământ când „animale” ciudate şi necunoscute încep să fornăie, să 
vâjâie, să sară în sus zbârnâind (vehicule pentru orice mediu, elicoptere cu pernă pneumatică). Şi, în 
sfârşit, o iau la goană pentru a se pune la adăpost în adâncimea peşterilor când din munți räzbesc 
bubuituri înspăimântătoare (prospectiuni cu ajutorul exploziilor). Fără îndoială că, în ochii acestor 
primitivi, astronauții noştri trebuie să pară nişte zei atotputernici. 

În timp ce astronauții continuă să se ocupe de greaua lor activitate, o delegație de preoți sau de 
„vraci” va sfârşi, după o vreme, prin a da târcoale cosmonautului pe care instinctul ancestral îl va 
recunoaşte ca şef: desigur, din dorința de a stabili legătura cu „zeii”. În semn de respect pentru 
oaspeţi, ei le aduc ofrande. La rândul lor, e de presupus că oamenii noştri vor dezlega repede, cu 
ajutorul maşinilor lor electronice, graiul localnicilor, pricepându-se deci să le mulțumească pentru 
atentiile lor. 

Pe de altă parte însă, lämuririle date în limba băştinaşilor cum că n-ar fi debarcat zeii, că nu-i 
vizitează nici o ființă superioară, demnă de adoratie, nu ajută la nimic; primitivii noştri nu vor crede 
nici o iotă: oaspeţii vin doar de pe alte stele, au, după câte se vede, forte uriaşe şi puterea de a face 
minuni. Ei nu pot fi decât zei! Nu are, de asemenea, nici un rost să încerci să le explici că ar putea să 
dea cumva o mână de ajutor. Întreaga lor comportare îşi are izvorul în fantasmele pe care spaima 
teribilă a incursiunii a dezläntuit-o în ei. 

Oricât de greu ar fi de imaginat sumedenia treburilor care se ivesc după debarcare, un plan 
prealabil ar trebui să cuprindă următoarele prevederi: 


O parte din populaţie să fie ademenită şi instruită ca să contribuie la căutarea într-un crater, 
provocat printr-o explozie, a unor materiale fisionabile necesare reîntoarcerii pe Pământ. 

Cel mai istet dintre bästinasi va fi ales „rege”. Ca însemn vizibil al puterii sale i se va da un 
aparat de emisie-receptie, care să-i îngăduie să menţină o legătură permanentă cu „zeii”. 

Astronauții noştri să încerce, pentru a înlesni dezvoltarea unei oränduiri sociale evoluate, să-i 
facă să priceapă cele mai elementare norme de viață civilizată şi unele noțiuni de morală. 

În cazul când grupul respectiv de băştinaşi este atacat de un alt „popor”, din moment ce nu s-a 
reuşit încă să se obţină o cantitate suficientă de material fisionabil, cosmonautii, după numeroase 
avertismente, să-i smulgă pe agresori cu arme moderne. Câteva femei „anume alese” să fie 
fecundate de „zei”. Astfel va lua naştere o rasă nouă, care va sări peste o perioadă a evoluției 
normale. 

Ştim din propria noastră evoluţie cât îi va trebui acestei rase pentru a atinge era spațială. 
Tocmai pentru aceasta să lase cosmonautii, înainte de a porni înapoi spre Terra, urme vizibile si 
clare ale trecerii lor. Dar aceste urme nu vor fi înțelese decât mult mai târziu, când oamenii vor fi 


stis 


atins o formä de organizare socialä bazatä pe cunostinte tehnice si matematice temeinice. 

O tentativă dintre cele mal îndoielnice va fi aceea de a-i preveni pe protejatii noştri împotriva 
primejdiilor ce i-ar pândi. Chiar, dacă în acest scop vor fi proiectate în fața lor filme infätisänd 
războaiele şi exploziile atomice care au zguduit Terra, „lectia” le va fi, fără îndoială, tot atât de 
folositoare pe cât îi este şi omenirii atotstiutoare, pe care toate „lecţiile” trecutului n-o împiedică 
să se joace, fără încetare, cu focul războiului. 


În timp ce astronava noastră se va face iarăşi nevăzută în negurile zărilor, prietenii noştri vor 
comenta minunea: „Ne-au vizitat zeii!” — vor spune în limbajul lor simplu, făurind o legendă care va fi 
transmisă copiilor. Darurile, uneltele, tot ce vor fi lăsat cosmonauti în urma lor vor deveni relicve, 
deopotrivă de sfinte. 

Şi când prietenii noştri vor fi născocit graiul semnelor scrise, ei vor consemna cele petrecute: 
minunea în întregimea ei, neliniştitoare şi stranie. Desenele lor vor infätisa şederea zeilor printre ei, a 
zeilor invesmäntati în aur şi care puteau zbura într-o navă ce a coborât din cer într-un vuiet 
asurzitor. Se va scrie despre vehicule în care zeii călătoreau peste mări şi câmpii şi despre arme 
îngrozitoare, asemenea trăsnetului, şi se va povesti că ei au promis să se reîntoarcă. 

În piatră vor fi cioplite şi gravate scene înfățișând cele văzute odinioară: 


Uriaşi diformi purtând pe cap căşti prevăzute cu antene, iar pe piept casete. 

Fiinte indefinisabile străbătând zările pe nişte bile. 

Toiege din care täsnesc raze ca dintr-un soare. 

Desene asemănătoare unor insecte uriaşe, care reprezintă, poate, un soi de vehicule. 


Fantezia depăşeşte reprezentările grafice ale vizitei navei noastre şi nu are limite. Vom vedea mai 
târziu ce urme au lăsat în cronicile de piatră ale timpurilor trecute „zeii” care au dat o raită pe 
Pământ în trecutul nostru îndepărtat. 

Evoluţia de pe planetele vizitate de nava noastră cosmică poate fi destul de uşor schitatä; 
băştinaşii au reținut o sumedenie de lucruri, pe care le-au învățat. Locul unde a staționat nava 
cosmică va deveni pământ sfânt, loc de pelerinaj unde vor fi slăvite în imnuri faptele eroice ale zeilor. 
Acolo se vor ridica piramide şi temple, bineînţeles, ținându-se seama de legile astronomiei. Populaţia 
va creşte, vor izbucni războaie în cursul cărora locurile sfinte vor dispărea sub dărâmături; vor 
apărea noi generaţii care le vor redescoperi, le vor scoate la lumină şi vor încerca să descifreze 
semnele de pe ele. 

Ce s-a petrecut în continuare, poate fi citit în cărțile noastre de istorie... 

Totuşi, pentru a ajunge la „adevärul” istoric, trebuie să croim în pădurea semnelor de întrebare o 
cale de acces spre propriul nostru trecut. 


CAPITOLUL AL III-LEA 


Hărţi geografice vechi de 11.000 de ani? Aerodromuri preistorice? Terenuri de aterizare pentru uzul 
„zeilor”? Cel mai vechi oraş de pe Pământ. Când se topeşte roca? A venit potopul. Mitologia 
sumerienilor. Oseminte care nu provin de la maimuțe. Oare toți desenatorii din vechime aveau 
acelaşi, prost obicei? 


Au primit strămoşii noştri vizite din spațiul sideral? 

Se întemeiază oare anumite părți ale arheologiei pe premise eronate? 

Avem noi un trecut utopic? 

Există şi pentru dezvoltarea inteligenţei un circuit perpetuu? 

Înainte de a da un răspuns precis la asemenea întrebări, trebuie să ne fie limpede în ce constă şi 
pe ce se întemeiază trecutul nostru consemnat de istorie. Trecutul nostru istoric se bazează pe 
îmbinarea unor date care ne-au ajuns indirect la cunoştinţă. Au fost asamblate rezultatele unor 
săpături arheologice, scrieri vechi, picturi rupestre, legende străvechi, ele devenind astfel un model de 
gândire, o ipoteză de lucru. Din acest joc al reconstituirilor a rezultat un mozaic interesant şi 
atrăgător, care însă a luat naştere după o schemă prealabil concepută. Din această cauză, unele părți 
componente ale mozaicului sunt potrivite câteodată printr-o chituire cam prea vizibilă. Aşadar, 

trecutul istoric este reconstituit potrivit unor idei si deziderate prealabile. Intocmai. Si pänä la urmä 
ni se pare că istoria s-a desfăşurat exact aşa cum am dorit noi. Punerea sub semnul întrebării a 
oricărui model de gândire este, desigur, ceva firesc, chiar necesar, căci altfel nu ar fi posibilă nici o 
activitate de cercetare. De unde rezultă că trecutul nostru istorie este numai relativ autentic! Dacă 
apar elemente noi, atunci vecinul model de gândire — deşi devenit atât de familiar — trebuie înlocuit 
cu unul nou. Şi se pare că a sosit într-adevăr timpul să punem în centrul cercetării ştiinţifice a 
trecutului un nou model de gândire. 

Elemente noi justifică această cerință. Numai că nu mai putem privi trecutul cu aceiaşi ochi. S-ar 
putea ca începuturile civilizației noastre, originile multor religii să aibă cu totul altă explicație decât 
aceea pe care o presupuneam până acum. 

Cunostintele noi dobândite în privința sistemelor solare şi a spațiului sideral, explorarea 
macrocosmosului şi microcosmosului, progresul fantastic al tehnicii, medicinii, biologiei, geologiei, 
primele zboruri cosmice — toate acestea au transformat radical, în mai puţin de cincizeci de ani, 
reprezentarea noastră despre lume. 

Astăzi ştim că se pot confectiona costume spaţiale care să reziste la temperaturi extreme. Ştim că 
navigația cosmică nu este o utopie. Cunoaştem minunea — în prezent înfăptuită — a televiziunii în 
culori. Ştim să măsurăm viteza luminii şi să calculăm cu precizie efectele teoriei relativității. Dar ştim 
sau bănuim oare că în nici un caz nu suntem singurele ființe inteligente care populează universul? 
Ştim sau bănuim că ființe inteligente, necunoscute nouă, ar fi putut avea încă acum 10.000 de ani 
cunoştinţele pe care le posedăm noi astăzi? 

Imaginea noastră aproape idilică despre lume începe să se destrame. Noile modele de gândire cer 
noi unități de măsură. În viitor, de pildă, arheologia nu se va mai putea mulțumi doar cu organizarea 
săpăturilor; simpla colectare şi apoi clasare a obiectelor nu vor mai fi suficiente. Vor trebui antrenate 
alte ramuri ale ştiinţei dacă se urmăreşte reconstituirea unei imagini cât mai fidele a trecutului. 

Să pătrundem deci fără idei preconcepute şi plini de curiozitate în lumea necunoscută a 
neverosimilului. Să ne străduim să intrăm în posesiunea moştenirii pe care ne-au lăsat-o „zeii”. 

În 1929 s-au găsit la Istanbul, în palatul Topkapi, nişte hărți geografice vechi care aparținuseră 
unui ofițer din marina turcească, amiralul Piri Reis, contemporan cu Cristofor Columb. De la acelaşi 
Piri Reis, care pretindea că a găsit aceste hărți în Orient, provin şi cele două atlase păstrate în prezent 
la Biblioteca de stat din Berlin si care cuprind hărți foarte exacte ale bazinului mediteranean şi ale 
regiunilor din preajma Mării Moarte. 

Toate aceste documente geografice au fost încredințate spre a fi examinate unui cartograf 
american, Arlington H. Mallery, care a făcut ciudata constatare că ele dădeau toate indicaţiile 
cuvenite, dar că acestea nu păreau însemnate la locul cuvenit. Mallery îl solicită pe colegul său 
Walters de la serviciul hidrografic al marinei S.U.A., cu ajutorul căruia întocmi o grilă pentru citirea 
şi transpunerea, datelor din hărţile respective pe un glob modern al Pământului. Ei făcură o 
descoperire cu adevărat senzationalä: hărțile erau absolut exacte. Mai mult: pe ele erau marcate cu 
precizie nu numai regiunile bazinului mediteranean şi ale Mării Moarte, ci şi coastele Americii de 
Nord si de Sud, precum şi contururile Antarcticii. Dar hărțile reproduceau nu numai conturul 
continentelor, ci cuprindeau şi indicaţii topografice privind interiorul acestor teritorii. Lanturile 
muntoase, vârfurile, insulele, fluviile şi platourile erau însemnate cu cea mai mare exactitate. 

În 1957 — Anul geofizic internațional — hărțile au fost încredințate preotului iezuit Lineham, 
directorul Observatorului din Weston şi şeful serviciului cartografic al marinei S.U.A. După verificări 
minutioase, Lineham n-a putut decât să confirme si el exactitatea documentelor, chiar şi pentru 
regiuni care nici astăzi nu sunt perfect cunoscute. 

Imaginati-vä că abia în 1952 au fost descoperite în Antarctica lanțurile muntoase care figurau deja 
pe hărţile lui Piri Reis. Cele mai recente lucrări ale profesorului Charles H. Hapgood, ca şi ale 
matematicianului Richard W. Strachan ne-au oferit descoperiri de-a dreptul uluitoare. Comparând 
hărțile lui Piri Reis cu fotografii ale Pământului realizate de pe sateliți, s-a ajuns la concluzia că 
primele trebuie să fi fost efectuate la origine de la foarte mare înălțime. Cum poate fi explicat acest 
lucru? 


3 Această interpretare e contestată de unii cercetători, care susțin că: 

— continentul sudic de pe hărțile lui Piri Reis nu are nici o legătură cu Antarctica, reproducând imaginea emisferei 
sudice, formată încă din antichitate (Aristotel, Ptolemeu); 

— întreaga demonstraţie a lui Mallery se întemeiază pe „grila pentru citirea şi transpunerea datelor din hărţile respective 
pe un glob modern al Pământului”; or, tocmai această grilă rămâne un secret nedivulgat comunității ştiinţifice 
internaționale. (Adnotare Ion Hobana). 

Să presupunem că o navă spaţială aflată la mare înălțime deasupra oraşului Cairo îşi îndreaptă 
obiectivul unei camere de luat vederi exact în jos. După developarea plăcii fotografice este obținută o 
fotografie care înfăţişează exact tot ceea ce se găseşte pe o rază de 8.000 km dedesubtul obiectivului 
fotografic. Cu cât vom privi însă obiectele mai depărtate de centrul fotografiei, cu atât imaginea 
continentelor şi a mărilor va fi mai deformată. 

Care este cauza acestui fenomen? 

Datorită formei sferice a Pământului, continentele situate mai departe de centrul imaginii „alunecă 
în jos”. Astfel, contururile continentului sud-american se lungesc în mod ciudat, întocmai ca pe 
hărţile lui Piri Reis. 

Există câteva întrebări care cer un răspuns imediat. Este incontestabil că aceste hărți nu au fost 
desenate de strămoşii noştri. Tot atât de sigur este însă şi faptul că ele au fost întocmite de la mare 
înălțime, cu ajutorul unor mijloace tehnice dintre cele mai moderne. 

Cum am putea să explicăm cele de mai sus? Să ne mulțumim cu legenda că hărțile ar fi fost 
dăruite unui mare preot de către un zeu? Pur şi simplu să ignorăm existența lor, să bagatelizăm 
„minunea”, pentru că opera cartografică pune sub semnul îndoielii concepțiile noastre tradiționale? 
Sau să apucăm cu curaj taurul de coarne şi să afirmăm deschis: aceste hărți ale globului au fost 
realizate dintr-un avion care zbura la foarte mare altitudine, ba chiar de pe o navă cosmică? 

Hărțile amiralului turc nu sunt originale, ci, in chip evident, copii ale unor copii. Totuşi, cei care 
le-au întocmit cu milenii înaintea noastră cunoşteau tehnica zborului şi a fotografiei. 

Fără îndoială că o astfel de afirmaţie îi taie omului obişnuit răsuflarea. Hărți datând din 
antichitate şi realizate de la mari înălțimi... mai bine să nu ne gândim la asta. Se pare că uneori omul 
se teme să vadă destrămându-se ceața care acoperă trecutul. De ce? Pentru că poţi trăi comod şi in 
tinnă multumindu-te cu cunoştinţele elementare dobândite in scoalä?.. 

Nu departe de coasta oceanului, pe povârnişurile Anzilor peruvieni, se ridică vechiul oraş Nazca. 
Pe cele două laturi ale văii Palpa, pe o lungime de '60 km şi o lățime de 2 km, se întinde o fâşie de 
pământ netedă, presărată cu pietricele asemănătoare unor bucățele de fie ruginit. Cu toată lipsa 
absolută de vegetaţie, locuitorii din Nazca numesc această regiune pampa. Zburând pe deasupra 
acestei „câmpii”, distingi pe distanțe uriaşe linii dispuse geometric, unele paralele, altele care se 
încrucişează şi, în sfârşit, altele oare mărginesc vaste suprafețe de formă trapezoidală. 

Arheologii susțin că ar fi vorba de nişte drumuri de pe vremea incaşilor... lată o explicație absurdă! 
La ce le-ar fi folosit incaşilor nişte drumuri paralele, sau care se întretaie, sau care străbat o câmpie 
fără să ducă nicăieri? Bineînţeles, s-au găsit şi aici vase şi obiecte de ceramică de tip Nazca. Dar se 
simplifică prea mult lucrurile atunci când se atribuie civilizației Nazca şi liniile geometrice care 
acoperă această pampa. 

Săpăturile efectuate în această regiune până în 1952 nu au dat rezultatele scontate. Obiectele 
găsite nu au fost cronologic clasificate. Abia de curând s-a întreprins o măsurare precisă a liniilor şi 
figurilor geometrice din regiune. Rezultatele confirmă incontestabil ipoteza că liniile au fost trasate pe 
baza unor coordonate astronomice. După părerea profesorului Alden Mason, specialist în arheologia 
peruviană, desenele cercetate ar fi mărturii ale unei religii străvechi sau poate un calendar. 

În ceea ce ne priveşte pe noi, pista lungă de 60 km de la Nazca, văzută din avion, ne face să ne 
gândim la un singur lucru, şi anume la un aerodrom! De ce ar fi atât de neverosimilă această 
explicaţie? 

Desigur că arheologia oficială respinge ipoteza potrivit căreia nişte călăi pri veniți din spațiul 
cosmic ar R putut vizita Pământul. Omul înțelept nu se expune de bună voie riscului de a se face 
ridicol formulând o ipoteză îndrăzneață, chiar dacă e plauzibilă. Cercetarea” (= cunoaşterea) este 
posibilă numai după ce s-a găsit obiectul de cercetat. Odată găsit, el este atât de îndelung şlefuit şi 
lustruit, până ajunge o pietricică, ce se încadrează exact, ca prin minune, în mozaicul preexistent. 
Arheologia clasică nu admite ideea că popoarele preincase ar fi putut poseda o ştiinţă topografică 
dezvoltată. Ipoteza că ar fi putut exista avioane într-un trecut îndepărtat nu este pentru ea altceva 
decât o aiureală. 

Dar în ce scop au fost oare trasate liniile de Ia Nazca? După părerea noastră, ele au putut fi 
trasate la o scară uriaşă cu ajutorul unei schițe reprezentând un sistem de coordonate, ori au fost 
realizate după indicaţii date dintr-un avion. În prezent încă nu putem afirma cu certitudine dacă 
şesul din jurul oraşului Nazca a servit sau nu drept aerodrom. Desigur, nu se vor găsi bucăţi de fier, 
deoarece majoritatea metalelor ruginesc repede, spre deosebire de piatră, care nu este expusă 
coroziunii. Dacă este aşa, pare oare atât de absurdă presupunerea că liniile au fost trasate spre a 
semnaliza „zeilor”: Aterizati aici! Totul a fost pregătit după cum ne-ati poruncit voi!? 

Poate că constructorii acestor figuri geometrice nu-şi dădeau seama de semnificația muncii lor. 
Dar poate că ştiau de ce anume au nevoie „zeii” pentru a ateriza. Desene uriaşe acoperă în 
numeroase locuri povârnişurile munților peruvieni. Aceste desene au fost neîndoielnic realizate 
pentru a servi ca puncte de reper unor nave aeriene. La ce altceva ar fi putut servi? 

În peretele roşu, înalt al falezei care mărgineşte golful Pisco a fost săpată una din cele mai ciudate 
opere de artă. Măsurând 250 m în înălțime, lucrarea poate fi distinsă din larg, de la o depărtare de 20 
km. Dacă ne întrebăm, cum fac copiii jucându-se: „Cu ce seamănă asta va trebui să spunem că opera 
dăltuită în stâncă evocă un trident uriaş sau un candelabru enorm cu trei brațe. O frânghie lungă a 
fost găsită atârnând de-a lungul brațului central al sculpturii. Poate a slujit cândva drept pendulă? 
Trebuie să recunoaştem cinstit că semnificația acestui monument al trecutului rămâne obscură 
pentru noi. 

Această descoperire nu se lasă inclusă în schemele dinainte elaborate. Totuşi, nu pretindem că nu 
s-ar putea găsi un artificiu prin care şi acest fenomen să fie încadrat în marele mozaic grație 
metodelor de cercetare ştiinţifică folosite până acum. Ce motiv puteau avea însă popoarele preincaşe 
ca să construiască la Nazca nişte drumuri care nu seamănă ou nimic altceva decât cu nişte piste de 
aterizare? Ce nebunie le-ar fi putut îndemna să dăltuiască în faleza roşie de la Pisco, la sud de Lima, 
un indicator de 250 m înălțime? Dacă n-ar fi dispus de maşini şi unelte moderne, lucrarea ar fi 
trebuit să dureze zeci de ani. Activitatea ar fi fost cu desăvârşire fără rost dacă rezultatul 
sträduintelor lor n-ar fi reprezentat un semnal destinat unor ființe ce veneau înspre ei de la mari 
înălțimi. 

Rămâne să mai răspundem la tulburătoarea întrebare: pentru ce făceau oamenii toate aceste 
lucruri dacă ei nici nu bănuiau existența unor ființe zburătoare? Identificarea acestor urme ale 
trecutului nu poate să rămână doar o preocupare a arheologiei. Este cert că activitatea unui grup de 
oameni de ştiinţă reprezentând discipline diverse ne-ar apropia de dezlegarea enigmelor. 

Confruntarea punctelor de vedere şi discuţiile ar permite, desigur, formularea unor concluzii mai 
edificatoare. Afirmația că această cercetare n-ar duce la rezultate concludente ascunde ele fapt lipsa 
de seriozitate cu care sunt considerate aceste probleme, persiflarea lor. Existența unor cosmonauti 
într-un trecut îndepărtat? Iată o chestiune pe care nu şi-ar pune-o un om de ştiinţă care se respectă! 
Cel mai bine ar fi ca cel ce ridică asemenea probleme să fie trimis la un psihiatru. 

Dar întrebările persistă, căci ele au, din fericire, însuşirea impertinentă de a-şi păstra prezența, 
plutind parcă în văzduh, până se găseşte un răspuns la ele. Or, întrebări din acestea nesăbuite sunt 
puzderie. Ce s-ar putea spune, de exemplu, despre un calendar care ar fi măsurat timpul încă din 
primele vremuri ale omenirii şi care ar fi cuprins toate indicaţiile posibile asupra echinoctiilor, 
perioadelor astronomice, poziţiilor orare ale Lunii şi chiar asupra mişcărilor acesteia în raport cu 
rotația Pământului? 

Aceasta nu este o întrebare fără rost, deoarece un asemenea calendar există în realitate. El a fost 
găsit în nămolul uscat de la Tiahuanaco. Descoperirea aceasta dă de gândit ea este un fapt 
incontestabil şi dovedeşte dacă mintea noastră poate să admită astfel de dovezi, că cei care au 
conceput şi au folosit acest calendar ajunseseră la un nivel de dezvoltare a tehnicii, superior nouă€. 

De altfel, la Tiahuanaco, enigmele mişună. Oraşul este situat la 4000 m înălțime şi în plus se află 
la capătul lumii. Cine s-ar fi aşteptat să găsească tocmai într-un loc atât de îndepărtat rămăşiţe ale 
unei solide civilizații milenare? Venind dinspre oraşul peruvian Cuzco, ajungi în localitate şi la locul 
săpăturilor abia după o zi de drum cu trenul şi vaporul. Podişul face impresia unul peisaj de pe altă 
planetă. Pentru cei veniți din alte părți, munca fizică este un adevărat chin, deoarece presiunea 
atmosferică este de două ori mai mică decât la nivelul mării şi deci se simte şi o lipsă de oxigen. Cu 
toate acestea, pe acest podiş se înălța cândva un oraş uriaş. 

Despre Tiahuanaco nu au rămas relatări demne de încredere. Poate ar trebui să ne bucurăm că 
astfel nu putem formula soluții certe sprijinindu-ne pe cârjele unor cunoştinţe tradiționale de nivel 
şcolar. Ceaţa impenetrabilă a trecutului, necunoscutul, enigmele învăluie ruinele, a căror vechime 
nici nu a putut fi apreciată. 

Blocuri de gresie de câte 100 de tone peste care se suprapun cuburi de câte 60 de tone; 


4 lată ce spune Denis Saurat după ce descrie pe larg calendarul de la Tiahuanaco: „Nu putem afirma că aceşti oameni, 
uriaşi sau nu, erau mai savanți decât noi — sau poate erau? —, ideea rămâne ipotetică; ei erau în orice caz mai savanți 
decât au fost oamenii dinaintea noastră pe care-i cunoaştem. Pe cât ştim, nici egiptenii, nici grecii, nici hinduşii n-ar fi 
putut alcătui acest calendar. Dar, în sfârşit, mândria descoperirilor noastre din secolele al XIX-lea şi al XX-lea ne îndeamnă 
să ne credem superiori în cunoştinţe ştiinţifice andinienilor (locuitori ai Anzilor. I.H.) din terțiar” (L’Atlantide et le regne des 
geants, Editions J'ai Lu, 1969, p. 47). (Adnotare Ion Hobana). 

suprafetele lor netede, cu caneluri foarte precise formeazä paralelipipede uriase, fixate unul de altul 
cu ajutorul unor scoabe de aramä. O constructie curioasä, nemaiintälnitä altundeva in antichitate. 
Trebuie adăugat si faptul că toate lucrările in piatră sunt executate cu o mare acuratețe. Unele 
blocuri cântărind câte 10 tone sunt străbătute de un fel de canale având o lungime de 2,50 m, a 
căror utilitate nu a putut fi explicată până în prezent. Nici dalele tocite, lungi de 5 m, tăiate dintr-un 
singur bloc de piatră nu contribuie la rezolvarea misterelor care învăluie Tiahuanaco. Solul vechii 
aşezări dă la iveală nenumărate conducte de apă, confecționate din piatră, lungi de câte 2 m, cu 
diametrul de 0,50 m si cu pereţii tot atât de grosi. Ele formează o rețea încâlcită parcă de un 
cataclism uriaş. Finisajul lor te uimeşte. 

Strămoşii noştri de la Tiahuanaco n-aveau oare altceva mai bun de făcut decât să cioplească 
piatra, aproape fără unelte, ani de-a rândul, pentru a confectiona conducte de apă față de care 
actualele prefabricate din beton par o treabă de începător? 

Într-una din curțile restaurate de la Tiahuanaco există o colecție de chipuri din piatră. Privite cu 
atenţie, ele apar ca o reuniune a celor mai diverse rase: figuri cu buze subțiri sau, dimpotrivă, groase, 
cu nasuri lungi sau încovoiate, cu urechi delicate sau grosolane, fețe cu trăsături fine sau aspre. 
Unele capete sunt împodobite cu nişte căşti curioase. Vor toate aceste personaje străine şi ciudate să 
ne transmită un mesaj pe care noi, inchistati în prejudecățile noastre, nu putem sau nu vrem să-i 
înțelegem? 

„Poarta Soarelui” din Tiahuanaco este una dintre cele mai mari splendori arheologice ale 
continentului sud-american. Este o sculptură de 3 m înălțime pe 4 m lăţime, cioplită dintr-un bloc 
monolit şi cântărind peste 10 tone. 48 de figuri pătrate, aşezate pe trei rânduri, încadrează o ființă 
reprezentând un zeu zburätor®. 

Ce ne spune legenda despre misteriosul oraş Tiahuanaco? Ea vorbeşte despre o navă spaţială 
aurită care a pogorât din înaltul cerului. În ea se afla o femeie cu numele de Oriana, a cărei misiune 
era să întemeieze o rasă nouă. Ea e socotită străbuna Pământului. Oriana n-avea la mână decât 
patru degete unite între ele printr-o membrană. Ea a dat naştere la 70 de copii, după care s-a reîntors 
la stele. 

De fapt, la Tiahuanaco se şi găsesc desenate sau săpate în piatră ființe care nu au la mâini decât 
patru degete. Vârsta acestor vestigii nu este precizată. Nici un om din vreo perioadă istorică 
cunoscută de noi n-a văzut oraşul altfel decât în ruine. 

Oare ce taină ascunde acest străvechi oraş? Ce mesaj de pe altă lume îşi aşteaptă dezlegarea pe 
platourile boliviene? Misterul naşterii şi prăbuşirii acestei civilizații dispărute nu a putut fi explicat. 
Aceasta nu-i împiedică însă pe unii arheologi aroganti şi siguri de ei să afirme că acest câmp de ruine 
datează de 3 000 de ani. Aprecierea lor se întemeiază pe examinarea câtorva neînsemnate figurine de 
lut găsite la Tiahuanaco, desigur, dar care în chip evident n-au nimic comun cu epoca construcțiilor 
monolites. Se procedează în felul acesta pentru a scăpa „mai ieftin”, se lipesc câteva cioburi vechi 
laolaltă, se face apel la unele culturi mai apropiate, se aplică o etichetă pe obiectul astfel reconstituit, 
şi gata mistificarea! 

Încă o dată totul se potriveşte de minune în sistemul de gândire atât de extraordinar confirmat. 
Desigur că această metodă este incomparabil mai simplă decât să rişti să emiti ipoteza unei tehnici 
avansate si mai ales aceea a unor cosmonauti circulând în negura timpurilor. Aceasta ar complica 
lucrurile în mod inutil. 

Dar să nu uităm de Sacsayhuaman! Nu ne oprim la fantasticele fortificații incaşe situate ceva mai 
sus, în imediata apropiere a oraşului Cuzco, şi nici la blocurile sale monolite de peste 100 de tone, 
nici la zidurile în terase, înalte de 18 m şi lungi de peste 500 m, care fac bucuria turiştilor, vânători 
de suveniruri fotografice. Ne vom ocupa de cu totul altceva, şi anume de necunoscuta aşezare 
Sacsayhuaman, situată la mai puţin de un kilometru depărtare de celebrele incinte fortificate ale 
incaşilor. 

Resursele imaginaţiei noastre nu sunt suficiente pentru a explica mijloacele tehnice cu care au 
reuşit strămoşii noştri să scoată dintr-o carieră un bloc de piatră cântărind peste 100 de tone, cum 
de au putut să-l transporte într-un loc depărtat şi să-l prelucreze. Aceeaşi imaginaţie, considerabil 
solicitată de recentele cuceriri ale ştiinţei, suferă de-a dreptul un şoc în fața unui bloc de piatră 


5 Tocmai acesta este „calendarul de la Tiahuanaco”. Figurinele reprezintă lunile anului, solstițiile si echinoctiile etc. 
(Adnotare Ion Hobana). 
6 Referindu-se numai la Poarta Soarelui, S. şi R, Waisbard afirmă: „...nu se ştie nimic despre poporul care a construit-o 
şi despre epocă” (Mumiile din Peru, Editura ştiinţifică, 1965, p. 250). (Adnotare Ion Hobana). 

evaluat la vreo 20 000 de tone. Inapoindu-te de la fortificațiile din Sacsayhuaman, întâlneşti la câteva 
sute de metri distanță de ele, într-un crater ce se cască în coasta muntelui, acest monstru: un singur 
bloc de piatră de înălțimea unei case cu 4 etaje. Meşterii epocii l-au lucrat cu deosebită grijă, dăltuind 
în el trepte mărginite de balustrade, împodobite cu spirale şi orificii. 

Poate fi combătută afirmaţia că incaşii nu au cioplit acest bloc pentru a-şi face de lucru în timpul 
lor liber, ci că această gigantică operă a fost mai degrabă înfăptuită cu un tel precis, pe care azi încă 
nu ni-l putem explica? Şi pentru ca rezolvarea enigmei să nu fie prea uşoară, să adăugăm că întregul 
bloc uriaş de piatră este aşezat în crater cu capul în jos; treptele încep, aşadar, de la suprafața 
solului şi merg în jos; orificiile par a fi provocate de explozia unor grenade, aruncate în direcții 
diferite. Scobituri ciudate, a căror formă te face să te gândeşti la un fel de fotolii, sunt suspendate în 
gol. Cum să crezi că mâna omului, că forța umană a putut să extragă acest bloc, să-l transporte, să-l 
cioplească? Ce forță a putut să-l răstoarne? Ce puteri titanice au acționat aici? Şi în ce scop? 

Încă sub efectul uimirii pe care o trezeşte acest uriaş bloc de piatră, descoperim doar la 300 m 
depărtare roci vitrificate. Numai topirea rocilor la o temperatură foarte ridicată permite în mod normal 
obținerea unor vitrificatii asemănătoare. Cälätorului înmărmurit, i se declară ritos, în chip de 
explicaţie, că piatra a fost slefuitä în acest loc prin acțiunea exercitată de un ghețar în curs de topire. 

Explicatie absurdă! Ca orice masă care alunecă, ghețarul s-ar fi scurs într-o singură direcție. Când 
s-au produs aceste vitrificări, proprietățile materiei erau aceleaşi ca şi astăzi. E greu de presupus ca 
ghețarul de aproximativ 15 000 m? să se fi scurs în şase direcții diferite! 

Sacsayhuaman şi Tiahuanaco ascund o mulțime de enigme arheologice, pentru care se oferă 
explicaţii pe cât de superficiale, pe atât de puţin convingătoare. De altfel, nisipuri vitrificate de felul 
celor de la Sacsayhuaman se găsesc şi în deşertul Gobi, ca şi într-o regiune din Irak unde se 
efectuează săpături arheologice. Cine ar putea răspunde de ce seamănă aceste nisipuri vitrificate cu 
cele care au apărut în deşertul Nevada în urma exploziilor atomice experimentale? S-au întreprins 
oare investigații hotărâtoare care să contribuie la elucidarea enigmelor preistorice? 

La Tiahuanaco pot fi văzute un mare număr de movile, mărite evident în chip artificial, ai căror 
„acoperiş” de câte 4 000 m2 este complet neted. După toate probabilitățile, movilele ascund 
dedesubtul lor edificii. Nici cea mai neînsemnată săpătură nu a fost efectuată până în prezent în 
acest şir de movile, nici o lopată n-a încercat să dezgroape aceste mistere. Desigur, bani sunt puţini. 
Cu toate acestea, călătorul întâlneşte destul de des pe aceste meleaguri ostaşi, ofițeri care în mod 
evident nu au cu ce să-şi ocupe timpul. De ce să nu se incredinteze unei companii de ostaşi sarcina 
ca, sub conducerea unui specialist, să procedeze la săpături? 

Pentru câte lucruri nu se cheltuiesc bani! Investigarea viitorului este o necesitate arzătoare. Dar, 
câtă vreme trecutul nostru nu va fi clarificat, ne vor lipsi elementele pentru cucerirea viitorului. 
Trecutul ne-ar putea ajuta să rezolvăm probleme tehnice, a căror soluţie n-ar mai trebui căutată, 
întrucât ea a fost deja găsită şi aplicată încă din timpurile preistorice. Nu putem decât să ne arătăm 
surprinşi de interesul scăzut pe care ştiinţa modernă îl manifestă față de trecutul nostru. În orice caz, 
până acum, nici un om de ştiinţă nu a primit misiunea să întreprindă, cu ajutorul celor mai moderne 
aparate, cercetări privitoare la radioactivitatea existentă la Tiahuanaco, Sacsayhuaman, în deşertul 
Gobi sau în legendarele Sodoma şi Gomora. Inscriptiile cuneiforme şi täblitele din orasul-cetate Ur, 
cărțile cele mai vechi ale omenirii, pomenesc toate, fără excepție, de „zei” veniți din stele care se 
deplasează prin văzduh în bărci, „zei” care mânuiesc arme teribile şi care, în cele din urmă, s-au 
întors tot pe stelele lor. De ce nu încercăm să aflăm cine au fost aceşti „zei” antici? 

Radioastronomii noştri trimit semnale în univers şi încearcă să receptioneze semnalele altor ființe 
extraterestre. 

Dar de ce să nu încercăm să căutăm mai întâi, sau în acelaşi timp, pe Terra, care se află oricum la 
îndemâna noastră, urmele acestor soli străini? Nu vom bâjbâi ca nişte orbi prin beznă: aceste urme 
există şi sunt perfect vizibile. 

Sumerienii au început să însemne date în legătură cu trecutul glorios al poporului lor cu 
aproximativ 2.300 de ani înainte de era noastră. Până în zilele noastre nu a fost clarificată originea 
acestui popor. Ştim însă că sumerienii au adus cu ei o civilizație superioară, pe care au impus-o unor 
populaţii semitice, pa jumătate primitive. Mai ştim că ei îşi căutau zeii în vârful munților şi că, dacă 
în preajma aşezărilor lor nu aveau munți, ridicau „munti” artificiali în plină câmpie. Ştiinţa lor 
astronomică era extrem de dezvoltată. 

Calculele efectuate de observatoarele lor cu privire la perioadele Lunei nu diferă de rezultatele 
obținute în zilele noastre decât cu patru zecimi de secundă. În afară de fabuloasa epopee a lui 
Ghilgameş, de care vom mai avea ocazia să vorbim, ei au lăsat, un mic vestigiu, cu adevărat 

senzational, descoperit pe dealul de la Kuiungik (pe locul unde se inälta odinioarä Ninive): un calcul 
al cärui rezultat este in cifrele noastre de 195.955.200.000.000. Un numär format din 15 cifre! 
Părinţii civilizației noastre, grecii, atât de des citați, studiati cu atâta grijă, bătrânii şi inteleptii greci, 
când au ajuns la apogeul civilizaţiei lor, nu făceau calcule care să depăşească cifra de 10.000. Ceea 
ce trecea de această cifră era notat cu simplitate: infinit. 

Inscripţiile cuneiforme atribuie sumerienilor o longevitate de-a dreptul fantastică. Astfel, domnia 
primilor zece regi ai Sumerului se întinde pe o perioadă de 456.000 de ani. Cât despre domnia celor 
23 de regi dedicată în principal refacerii distrugerilor provocate de potop, ea acoperă o perioadă de 
24.510 ani, 3 luni, 3 zile şi jumătate. O longevitate ce depăşeşte cu totul puterea noastră de 
înțelegere, deşi avem la dispoziție numele tuturor suveranilor, notate pe cărămizi şi pe monede. Dar 
ce-ar fi dacă şi de rândul acesta ne-am scoate ochelarii de cal şi ne-am hotări să considerăm trecutul 
cu alți ochi? 

Să presupunem că nişte astronauți veniţi de pe alte meleaguri au aterizat cu mii de ani în urmă în 
regiunea Sumerului, au pus bazele civilizației şi culturii sumeriene şi, după ce au dat sumerienilor 
acest ajutor pentru a propăşi, s-au reîntors pe planeta lor. împinşi de curiozitate, ei au revenit la 
fiecare sută de ani tereştri pe locurile unde au făcut pionieratul amintit pentru a controla cum a 
încolțit sămânţa aruncată de ei. Ţinând seama de longevitatea actuală, astronauții ar fi putut uşor 
supraviețui 500 de ani tereştri. Într-adevăr, teoria relativității ne demonstrează că, în cursul unor 
călătorii dus şi întors efectuate de o navă spaţială care s-ar fi deplasat cu o viteză ceva mai mică 
decât aceea a luminii, astronauții n-ar fi îmbătrânit decât cu 40 de ani. Vreme de o sută de ani, 
sumerienii primitivi ar fi putut deci clădi turnuri, piramide, case confortabile, ar fi putut să aducă 
sacrificii „zeilor” lor şi să aştepte reîntoarcerea lor. După trecerea a o sută de ani tereştri, zeii au 
revenit cu adevărat. „Apoi a fost potopul, şi după potop regii pogorâră din nou din cer...”, glăsuieşte o 
inscripție cuneiformă sumeriană. 

Cum îşi închipuiau şi cum îşi reprezentau sumerienii „zeii” lor? Mitologia Sumerului, precum şi 
unele tăblițe şi gravuri provenite de la Akkad ne informează asupra acestor lucruri. „Zeii” din Sumer 
nu aveau chip omenesc, iar simbolul fiecărui zeu era totodată legat de o anumită stea. Pe täblitele 
gravate de la Akkad, stelele sunt înfăţişate aşa cum le-am desena şi noi astăzi. Curios este doar că în 
jurul acestor stele gravitează planete de mărimi variabile. Tehnica observaţiilor astronomice era mult 
mai puțin dezvoltată pe vremea sumerienilor decât astăzi. Cum de ştiau ei atunci că în jurul unei 
stele fixe gravitează planete? Există schițe care înfăţişează personaje purtând pe cap o stea, altele 
închipuind fiinţe ce se deplasează prin văzduh călare pe globuri înaripate. 

Există, de asemenea, o figură pe care de la prima vedere o asociezi cu modul modern de 
reprezentare a atomului: un cerc de bile înşirate una lângă alta şi care emit raze alternativ. Nici un 
iad nu pare aşa de înfricoşător, nici un cer atât de încărcat de minuni cum ne apare moştenirea 
sumeriană, mişunând de probleme şi enigme dacă o priveşti într-o perspectivă „cosmică”. 

Iată numai câteva dintre curiozitätile de pe acele meleaguri: 


La Ghioi Tepe, desene reprezentând — o raritate — spirale executate acum 6.000 de ani! 

La Gar Kobeh, o carieră de cremene a cărei vechime este evaluată la 40.000 de ani. 

La Baradostian, exploatări asemănătoare, apreciate la o vechime de 30.000 de ani. 

La Tepe Asiab, figurine, morminte, unelte de piatră cu o vechime de 13.000 de ani. 

Tot aici au fost găsite excremente fosilizate care probabil că nu sunt de origine omenească. 


La Karim Şahir s-au găsit diverse unelte, dintre care unele serveau la tăierea pietrei. 
La Barda Balka, topoare de piatră şi unelte. 


În peştera de la Sandiar, schelete de bărbaţi adulți şi scheletul unui copil. Li se atribuie — prin 
metoda C-14 — o vechime de aproximativ 45.000 de ani. 


Această listă ar putea fi completată şi lungită, şi fiecare element ar întări constatarea că acum vreo 
40.000 de ani spaţiul geografic sumerian era locuit de un amestec de populaţii primitive. Şi dintr-o 
dată, nu se ştie cum, şi-au făcut apariția sumerienii, cu astronomia, cultura şi tehnica lor. 

Deocamdată, concluziile cu privire la vizitarea Pământului de către ființe originare de pe alte 
planete sunt o pură speculație. N-ar fi exclus ca „zeii” veniți de altundeva să fi adunat în jurul lor 
oamenii semiprimitivi care populau regiunea Sumerului şi să le fi transmis o parte din cunoştinţele 
lor. Figurinele şi statuetele care privesc din vitrinele muzeelor lasă impresia unui amestec de rase: 

ochi bulbucati, frunti bombate, buze fine si foarte adesea nasuri lungi si drepte. O imagine care se 
încadrează greu, chiar foarte greu, in „schema-modei” si în reprezentările sale despre oamenii 
primitivi. 

Să fi fost vizitatori veniți din cosmos într-un trecut îndepărtat? 


În Liban s-au găsit bucăţi de rocă vitrificată, aşa-numitele tectite; analizele efectuate de un 
savant american, dr. Stair, au identificat în aceste bucăţi izotopi radioactivi de aluminiu. 

In Irak şi în Egipt au fost descoperite nişte lentile de cristal slefuit care în zilele noastre pot fi 
realizate doar prin utilizarea oxidului de cesiu, adică a unui oxid ce poate fi obținut numai pe cale 
electrochimică. 

La Heluan există o bucată de stofă, o țesătură de o asemenea finețe şi subtirime, cum ar putea 
fi tesutä azi doar într-o fabrică de înaltă specializare, înzestrată cu condiții tehnice deosebite. 

La Muzeul din Bagdad sunt expuse baterii electrice cu pile uscate, funcționând după principiul 
galvanic. 

În acelaşi muzeu pot fi admirate elemente electrice înzestrate cu electrozi de cupru şi cu un 
electrolit necunoscut. 

Secţia de egiptologie a Universităţii din Londra posedă un os foarte vechi, amputat la 10 cm 
deasupra încheieturii mâinii drepte, printr-o sectionare netedă şi dreaptă, efectuată conform 
prescriptiilor chirurgiei moderne. 

In regiunea muntoasä a Kohistanului se aflä un desen rupestru cu o vechime de peste 10.000 
de ani infätisänd pozitia exactä a stelelor in perioadä respectivä. Venus si Terra sunt legate printr- 
o linie. 

Pe podisul peruvian s-au gäsit podoabe de platinä. 

La Chou-Chou, in China, au fost descoperite intr-un mormänt resturile unei cingätori la care 
unele pärti erau din aluminiu. 

La Delhi există un vechi stâlp de fier care nu conţine nici sulf şi nici fosfor si, de aceea, 
intemperiile nu i-au putut dăuna cu nimic. 


Acest talmeş-balmeş de ”imposibilitäti” ar trebui să ne stârnească curiozitatea şi să ne pună pe 
gânduri. Prin ce mijloace, în virtutea căror intuitii au putut nişte ființe primitive ce trăiau în peşteri 
să deseneze astrele în poziția lor exactă? Din ce atelier de precizie provin acele lentile de cristal 
şlefuit? Cum de a putut fi topită şi modelată platina, când fuziunea acestui metal se produce abia de 
la 1.8000? Şi cum a fost obținut aluminiul, care se fabrică din bauxită printr-un procedeu chimic 
foarte complicat? 

Iată o serie de întrebări tulburătoare într-adevăr, dar este acesta oare un motiv pentru — ca să nu 
ni le punem de loc? Deoarece nu suntem dispuşi să acceptăm sau să recunoaştem că înaintea 
civilizației noastre a existat una superioară, că înaintea tehnicii noastre a fost una asemănătoare ca 
perfecțiune, rămâne în picioare numai ipoteza unei vizite din spațiul cosmic! Atâta vreme cât 
arheologia va continua să meargă pe drumul pe care l-a apucat, nu vom avea nici o şansă să aflăm 
dacă trecutul nostru a fost cu adevărat atât de întunecat pe cât e prezentat sau poate că în realitate a 
existat şi o perioadă mult mai senină... 

A sosit timpul să organizăm un an al arheologiei utopice! În cursul acestui an, arheologi, fizicieni, 
chimisti, geologi, metalurgişti şi specialişti din toate domeniile corelate cu aceste ramuri ale ştiinţei ar 
trebui să se preocupe de o singură problemă: strămoşii noştri au primit oare pe Pământ vizita unor 
cosmonauti? 

Metalurgistul va putea, de pildä, sä explice arheologului, convingätor si repede, cät de complicatä 
este obținerea aluminiului. Este de presupus că fizicianul va recunoaşte dintr-o privire, pe un desen 
rupestru oarecare, o formulă. Un chimist ar putea să confirme, cu ajutorul aparatajului modern de 
care dispune, presupunerea că obeliscurile au fost extrase din carieră cu ajutorul unor pene de lemn 
ude sau al unor acizi necunoscuţi. Cât despre geolog, el e dator să ne răspundă la o serie întreagă de 
întrebări cu privire la sedimente datând tocmai din epoca glaciară. În componența echipei de 
specialişti, în anul arheologic utopic vor intra, desigur, şi scafandri, care vor întreprinde cercetări 
submarine în Marea Moartă cu scopul de a depista urme de radioactivitate lăsate de eventuala 
explozie atomică efectuată în Sodoma şi Gomora. 

Pentru care motiv sunt ținute secrete lucrări aflate în posesiunea celor mai vechi biblioteci din 
lume? De ce le este teamă oamenilor? E vorba de teama ca nu cumva adevărul tăinuit de mii de ani 
să iasă, în sfârşit, la iveală? Cercetarea şi progresul nu pot fi însă ținute pe loc. 

Egiptenii i-au considerat timp de 4 000 de ani pe „zeii” lor drept ființe reale. În evul mediu, 
„vrăjitoarele” erau arse. Credinţa grecilor, atât de luminati ca spirit, că ar putea ghici viitorul 
cercetând stomacul gâştelor este astăzi depăşită. Avem de îndreptat o mie şi una de greşeli comise în 
trecut. Orgoliul manifestul, înfumurarea nefondată sunt o formă primitivă de încăpățânare. În lume 
persistă ideea că un om „serios” nu trebuie sau nu se cuvine să se ocupe de un fapt decât după cea 
fost în prealabil dovedit. 

În zilele noastre însă, multe lucruri s-au simplificat. Altădată, acela care emitea o idee nouă, 
neformulată încă, putea să se teamă că va fi proscris, că va avea de îndurat persecuția bisericii sau a 
colegilor. Acum nu mai există bule de excomunicare şi nici nu se mai ard oameni pe ruguri. Metodele 
practicate în timpurile noastre sunt mai puţin spectaculoase, dar nu împiedică mai puţin progresul. 
Totul se petrece cu mai puțină vâlvă şi mult mai elegant. Prin câteva „cuvinte ucigätoare”, cum le 
numesc americanii, ipotezele sau ideile considerate mult prea îndrăzneţe sunt acoperite de o mantie a 
tăcerii. Posibilităţi pentru a face acest lucru şi argumente sunt destule: 


Contrazice teoriile în vigoare. (Argument întotdeauna valabil.) 

Este un punct de vedere prea puţin clasic. (Argument care impune prin seriozitatea lui.) 
Este prea radical. (Argument care are efecte de intimidare fără egal.) 

Universitățile nu vor accepta aceasta. (Argument convingător.) 

Acest lucru l-au mai încercat şi alții. (Desigur! Dar cu ce rezultate?) 

Nu are nimic rațional. (Chiar aşa!) 

Contravine preceptelor religioase. (Ce să mai spui?) 

N-a fost dovedit până în prezent! (Quod erat demonstrandum!) 


„Orice om de bun simţ — se indigna un savant acum 500 de ani în fața tribunalului — trebuie să 
admită că Pământul nu poate avea o formă sferică, căci în acest caz, oamenii de pe partea opusă a 
sferei s-ar präbusi în gol”. 

Iar un altul adăuga: „Nu stă nicăieri scris în Biblie că Pământul se învârteşte în jurul Soarelui. În 
consecință, orice afirmaţie de felul acesta este opera diavolului!” 

Se pare că ideile noi s-au lovit întotdeauna de un zid de obtuzitate. În pragul secolului al XXI-lea, 
cercetătorul ar trebui oricum să fie pregătit pentru realități fantastice. El ar trebui să aspire la 
revizuirea unor legi şi cunoştinţe care timp de sute de ani au fost considerate tabu, dar pe care noile 
cunoştinţe le-au pus sub semnul întrebării. Chiar dacă o echipă întreagă de laureați ai Premiului 
Nobel ar încerca să zăgăzuiască noul potop spiritual, tot ar trebui, în numele adevărului şi sub 
semnul realităţii, cucerită o lume nouă, şi aceasta în pofida tuturor celor care nu vor să mai 
dobândească noi cunoştinţe. Savantul care în urmă cu 20 de ani ar fi îndrăznit să vorbească despre 
sateliți în fața unor cercuri ştiinţifice şi-ar fi semnat actul de sinucidere academică. Astăzi, corpuri 
cereşti artificiale, respectiv sateliți, se rotesc în jurul Soarelui, au fotografiat planeta Marte, au sosit 
lin la destinaţie pe Lună şi pe Venus, transmitändu-ne din aceste lumi îndepărtate fotografii excelente 
realizate cu camerele de luat vederi aflate la bordul lor. Când în primăvara anului 1965 ne-au 
parvenit primele fotografii ale planetei Marte, acestea ne-au fost transmise cu o putere de 
0,000.000.000.000.000.01 wati, adică o putere aproape nulă. 

Deci nu mai există nimic care să nu poată fi conceput. Cuvântul „imposibil” ar trebui desființat 
din vocabularul omului de ştiinţă modern. Cel care azi nu ţine pasul cu realitatea, mâine va fi zdrobit 
de ea. 

Să ne menţinem deci cu perseverență la ipoteza potrivit căreia astronauți veniți de pe o altă 
planetă ar fi făcut un popas pe Pământ acum multe mii de ani. Ştim prea bine că strămoşii noştri, 
naivi şi primitivi, nu se pricepeau să folosească tehnica avansată a astronautilor. 

Ei i-au venerat pe astronauți ca pe nişte „zei” veniţi de pe alte stele, iar astronautilor nu le-a rămas 
altceva de făcut decât să suporte cu resemnare această adoratie. De altfel, cosmonautii noştri ar 
trebui să se pregătească sufleteşte să fie primiți la fel pe planete necunoscute. În unele regiuni ale 
Pământului trăiesc, de altminteri, şi în zilele noastre populații primitive pentru care o mitralieră este 
o adevărată armă a diavolului, iar un avion cu reacție, poate un vehicul al îngerilor. Vocea pe care o 
aud răsunând din difuzorul unui aparat de radio nu este oare a unui zeu? Şi aceşti ultimi oameni 
primitivi fixează cu naivitate şi inocentä în legendele pe care le vor transmite generațiilor impresiile 
extraordinare provocate de anumite realizări tehnice, devenite pentru noi banale. Ei continuă să 
scrijelească în stâncă şi pe pereţii peşterilor imaginea zeilor ce coboară din cer cu minunatele lor 
maşini zburătoare. De fapt, oamenii primitivi ne-au lăsat astfel imaginea a ceea ce căutăm noi astăzi. 

Picturile rupestre din Kohistan, Franta, America de Nord, Rhodesia de sud, Sahara, Peru, chiar si 
Chile, toate confirmä ipoteza noasträ. Henri Lhote, cunoscut om de stiintä francez, a descoperit la 
Tassili, in Sahara, sute de pereti acoperiti cu mii si mii de schite de animale si oameni. Printre 
acestea există personaje îmbrăcate cu haine scurte, elegante, purtând nişte vergi de care sunt fixate 
un fel de casete cu patru laturi, a căror natură a rămas misterioasă. Alături de picturi animaliere ne 
uimesc ființe îmbrăcate într-un fel de costume de scafandru. „Marele zeu Marte” — aşa a botezat 
Lhote uriaşul desen — a avut inițial 6 m înălțime. 

Dar „sälbaticul” care ni l-a lăsat nu putea fi atât de primitiv pe cât am dori-o noi pentru ca totul să 
se potrivească frumusel şi să se încadreze în vechiul sistem de idei. Aceasta cu atât mai mult cu cât 
„sälbaticul” a avut în mod sigur nevoie de o schelă pentru a putea lucra, căci altfel n-ar fi putut 
respecta legile perspectivei. Cu atât mai mult cu cât în ultimele mii de ani nu s-au produs în aceste 
peşteri deplasări de nivel. Nouă ni se pare, fără să ne fortäm prea mult fantezia, că „Marele zeu 
Marte” a fost reprezentat într-un combinezon de cosmonaut sau un costum de scafandru. Pe umerii 
săi greoi şi masivi se sprijină un coif care este legat, de îmbrăcămintea pentru trup printr-un soi de 
articulaţie. În dreptul nasului şi al gurii, coiful prezintă câteva deschizături. 

S-ar fi putut foarte bine atribui întâmplării sau chiar fanteziei creatoare a „artistului” primitiv 
această reprezentare dacă ar fi fost un caz unic. Dar frescele din Tassili înfăţişează mai multe 
personaje greoaie, echipate în acelaşi fel au fost găsite siluete analoage în unele picturi rupestre din 
Statele Unite (regiunea Tulare din California). 

Luând în consideraţie ipotezele cele mai puţin verosimile, să presupunem că figurile au fost 
executate foarte aproximativ, din pricină că oamenii primitivi erau „neîndemânatici”. Atunci cum au 
putut aceeaşi primitivi locuitori ai cavernelor să redea perfect siluetele unor animale şi ale unor ființe 
omeneşti normale? 

De aceea ni se pare mai verosimil să considerăm că „artiştii” primitivi erau perfect capabili să 
reproducă realitatea pe care o vedeau în jurul lor. La Inyo County (California), într-o peşteră cu 
pereții acoperiți de picturi se poate observa o figură geometrică în care — fără nici o extravagantä — 
poate fi identificată o riglă de calcul plasată într-o ramă dublă. Arheologii susțin că este vorba de 
imagini de zei... 

Pe un vas de ceramică găsit în Iran (Siyalk) apare în toată splendoarea sa un animal de o rasă 
necunoscută, cu capul împodobit de două coarne uriaşe, drepte ca nişte lumânări. Până aici, nimic 
care să ne pună pe gânduri. Dar cele două coarne mai prezintă, de o parte şi de alta, câte 5 spirale. 
Dacă am vrea să infätisäm două vergele prevăzute cu izolatori de porțelan, le-am desena cam în felul 
acesta. Ce părere are arheologia despre aceste desene? Foarte simplu: este vorba de simbolul unui 
zeu. Zeii sunt la mare preț. 

Multe lucruri — desigur, tot ce nu e limpede — sunt „explicate” prin referiri transcendentale. în 
universul unor lucruri nedemonstrabile poți trăi în tihnä. Cea mai neînsemnată statuetă găsită, 
fiecare obiect, fiecare chip care se lasă reconstituit din cioburi este de îndată încadrat în vreun cult 
străvechi. Dacă un asemenea obiect nu se potriveşte, nici de frică, cu vreuna din religiile existente, 
atunci în doi timpi şi trei mişcări, cu o îndemânare de prestidigitator care scoate un iepure dintr-o 
pălărie, se născoceşte o nouă religie dispărută, şi mai extravagantă. 

Dar dacă frescele din Tassili, acelea din Statele Unite şi din Franța redau, într-adevăr, ceea ce a 
văzut artistul primitiv? Dacă vergelele prevăzute cu spirale ar reprezenta, într-adevăr, nişte antene, 
aşa cum le-au văzut oamenii primitivi la „zeii” veniți din altă parte? Nu poate să existe ceea ce s-a 
hotărât că nu există? Un „sălbatic” care dovedeşte destul talent pentru a execută fresce murale nu 
poate fi chiar atât de sălbatic. „Doamna albă” de la Brandberg, pictură murală descoperită în Africa 
de Sud, ar putea fi o pictură a secolului al XX-lea; ea reprezintă o femeie purtând un pulover cu 
mâneci scurte, pantaloni strimti, mänusi, jartiere şi pantofi. 

Doamna nu este singură, în spatele ei se află un bărbat slab, ținând în mână o vergea ciudată 
prevăzută cu nişte ţepi şi purtând pe cap o cască foarte complicată, completată cu un soi de vizieră. 
Ai putea jura că este vorba de o pictură modernă. Neliniştitor este numai faptul că e vorba, totuşi, de 
o pictură rupestră. 

Picturile din peşterile Suediei şi Norvegiei reprezintă toate zei cu nişte capete absolut uniforme, ale 
căror trăsături se lasă greu desluşite. Arheologii susțin să sunt capete de animale. Explicaţia este 
absurdă, pentru că nu idolatrizezi un „zeu” pe care în acelaşi timp îl vânezi şi cu care te ospătezi. 
Există şi multe desene cu nave înaripate, adesea prevăzute cu adevărate antene. La Val Camonica 
(Brescia, Italia) regăsim aceleaşi personaje îmbrăcate în combinezoane greoaie, purtând, de data 
aceasta în mod supărător, nişte coarne pe cap. 

Doar n-o sä mergem atät de departe incät sä pretindem cä oamenii cavernelor din Italia si cei din 
America de 

Nord sau din Suedia, Sahara sau Spania (Ciudad Real) isi fäceau unii altora vizite pentru a face 
schimb de experientä in domeniul aptitudinilor si progresului lor artistic. Ceea ce inseamnä cä 
întrebarea stingheritoare continuă să dăinuie: de ce primitivii, independent unii de alții, au infätisat 
în lucrările lor ființe invesmäntate în aceleaşi haine greoaie, purtând antene pe cap?... 

Dacă aceste fenomene ciudate şi inexplicabile ar fi fost întâlnite într-o singură regiune de pe 
suprafața globului, nici n-am fi pomenit de ele. Dar asemenea imagini se găsesc aproape peste tot. 

De îndată ce considerăm trecutul din punctul nostru de vedere, întregindu-l cu fantezia epocii 
noastre tehnicizate, vălurile care îi acoperă încep să se destrame. Studierea unor cărți sfinte vechi va 
da ipotezei noastre consistenţa unei realități plauzibile în aşa măsură, încât cercetarea trecutului nu 
se va mai putea eschiva de la a da răspuns noilor întrebări revoluționare. 

Întâmplări autentice relatate de Biblie. Dumnezeu era oare tributar timpului? Chivotul legii 
conceput de Moise era străbătut de curent electric. Vehicule pentru orice mediu folosite de „zei” 
în pustiu. Potopul fusese planificat. De ce aveau nevoie „zeii” de anumite metale? 


Biblia este plină de enigme şi contradicții. 

Astfel, Facerea începe cu crearea Pământului, acțiune care din punct de vedere geologic este 
relatată fidel. Totuşi, de unde a ştiut cronicarul că mineralele au precedat vegetalele, iar acestea din 
urmă au luat naştere înaintea animalelor? 

"Să facem omul după chipul şi după asemănarea noastră...”, scrie în prima carte a lui Moise. 

De ce vorbeşte Dumnezeu la plural? De ce spune el „noi”, şi nu „eu”? De ce „noastre”, şi nu „meu”? 
Suntem indreptätiti să credem că „singurul” Dumnezeu ar fi trebuit să vorbească oamenilor despre el 
la singular, şi nu la plural. 

„lar după ce au început a se inmulti oamenii pe pământ şi li s-au născut fiice, fiii lui Dumnezeu, 
văzând că fiicele oamenilor sunt frumoase, şi-au ales dintre ele soţii, care pe cine a voit” (Facerea, VI, 
1-2). 

Cine poate să răspundă la întrebarea care fii ai lui Dumnezeu le-au luat de soţii pe fiicele 
oamenilor? Vechiul Israel nu cunoştea doar decât un singur şi sfânt Dumnezeu. De unde apar aceşti 
„fii ai lui Dumnezeu”? 

„În vremea aceea se iviră pe pământ uriaşi, mai cu seamă de când fiii lui Dumnezeu începuseră a 
intra la fiicele oamenilor şi acestea începuseră a le naşte fii: aceştia sunt vestitii viteji din vechime” 
(Facerea, VI, 4). 

Iată-i că apar din nou aceşti fii ai lui Dumnezeu care se amestecă printre oameni. Şi iată că aici 
este, de asemenea, vorba pentru prima dată de uriaşi. „Uriaşi” apar mereu şi pretutindeni, în 
mitologiile din răsărit şi apus, în legendele de la Tiahuanaco şi în epopeile eschimoşilor. „Uriaşii” apar 
fantomatic în mai toate scrierile din vechime. S-ar părea, aşadar, că au existat. 

Ce soi de ființe or fi fost oare aceşti „uriasi”? O fi vorba cumva de strămoşii noştri? Poate că ei sunt 
cei care au clădit acele gigantice construcţii de piatră, mutând de colo-colo, parcă în joacă, blocuri 
enorme. Sau este vorba de cosmonauti stăpâni pe tehnică veniţi de pe altă planetă? 

Un lucru e sigur: Biblia vorbeşte de „uriaşi” şi îi desemnează drept „fii ai lui Dumnezeu”, şi aceşti 
„fii ai lui Dumnezeu” trăiesc printre oameni, împerechindu-se cu fiicele oamenilor. 

Moise ne împărtăşeşte pe larg, cu toate amănuntele şi într-o relatare emoţionantă, în Facerea, cap. 
19, catastrofa de la Sodoma şi Gomora. Dacă privim prin prisma cunoştinţelor noastre actuale 
evocările biblice, e cu totul limpede că imaginile pe care ni le sugerează nu par deloc fantastice. 

Doi îngeri sosesc pe seară la Sodoma, tocmai când bătrânul Lot se afla la porţile cetăţii. În chip 
evident, Lot îi aştepta pe cei doi „ingeri”, care, dealtfel, se dovediră curând a fi nişte oameni, pe care el 
îi recunoaşte şi-i pofteşte ospitalier să înnopteze in casa sa. Desträbälatii cetăţii, relatează Biblia, 
doresc atunci „să-i cunoască pe străini”. Aceştia se dovedesc însă capabili ca printr-un singur gest 
să-i oblige pe bästinasii vicioşi să renunțe la poftele lor şi zurbagiii sunt pur şi simplu înlăturați. 

„Îngerii” — spune Biblia (Facerea, XIX, 12—14) — îi cer stăruitor lui Lot să părăsească cât mai 
grabnic oraşul, împreună cu soția, fiii şi fiicele sale, cu ginerii şi nurorile sale, căci oraşul, îl previn ei, 

va fi în curând nimicit. Familia, luând totul ca o glumă nesäbuitä a bătrânului Lot, nu. acordă acestei 
stranii invitaţii încrederea cuvenită. Dar să revenim la cuvintele lui Moise: 

„lar in revărsatul zorilor gräbeau îngerii pe Lot, zicând: «la scoală, ia-ti femeia şi pe cele două fete 
ale tale pe care le ai şi ieşi, ca să nu pieri şi tu pentru nedreptätile cetăţii!» Dar fiindcă el zäbovea, 
îngerii, din mila Domnului către el, l-au apucat de mână pe el şi pe femeia lui şi pe cele două fete ale 
lui. Şi, scotändu-l afară, unul din ei a zis: «Mäntuieste-ti sufletul tău! Să nu te uiţi înapoi, nici să te 
opreşti în câmp, ci fugi la munte, ca să nu pieri cu eil... Gräbeste dar şi fugi acolo: că nu pot să fac 
nimic până nu vei ajunge tu acolo” (Facerea, XIX, 15, 16, 17 şi-22). 

Nu există nici o îndoială, în lumina relatărilor biblice, că cei doi străini, „îngerii”, dispuneau de 
puteri necunoscute locuitorilor oraşului. Felul sugestiv în care zoresc ei familia lui Lot să părăsească 
acele locuri dă, de asemenea, de gândit. Când tata Lot ezită, ei îl apucă de mâini şi îl scot afară din 
oraş. Trebuie să fi fost o problemă de minute! Lot trebuia, aşa cum îi ordonaseră ei, să se refugieze in 
munți fără a mai întoarce capul. 

Se pare că tata Lot nu avea un respect nemărginit față de „ingeri”, pentru că îşi permitea tot 
timpul fel de fel de obiecţii. „...Dar nu voi putea să fug până în munte, ca să nu mă ajungă primejdia 
şi să nu mor...” (Facerea, XIX, 19). Putin mai târziu, „îngerii” îi destăinuie că nu-i pot fi de nici un 
ajutor dacă refuză să-i asculte. 

Ce s-a întâmplat, în fond, la Sodoma? Ne vine greu să credem că Atotputernicul ar fi fost legat de 
un plan cu termene fixe. De ce, în acest caz, îngerii erau atât de grăbiţi? Sau poate, totuşi, 
distrugerea oraşului era cumva prevăzută cu o precizie de minute de către o putere misterioasă? 
Poate că numărătoarea inversă începuse deja şi „îngerii” ştiau acest lucru? În cazul acesta, evident, 
scadenta distrugerii nu mai putea fi amânată. Nu exista oare o metodă mai simplă pentru salvarea 
familiei Lot? 

De ce trebuiau ei să meargă neapărat pe munte? Şi de ce — pentru nimic în lume — nu le era 
îngăduit fugarilor să întoarcă măcar o dată capul? S-ar părea că sunt întrebări nepotrivite pentru o 
cercetare serioasă. Totuşi, de când asupra Japoniei au fost aruncate două bombe atomice, ştim ce fel 
de distrugeri provoacă ele; ştim, de asemenea, că ființele expuse direct radiațiilor pier sau sunt 
doborâte de boli incurabile. 

Să o spunem pe şleau: Sodoma şi Gomora au fost distruse pe baza unui plan, deci intenționat, 
printr-o explozie nucleară. Poate că „ingerii” — ne continuăm noi speculaţiile — intenționau, pur şi 
simplu, să distrugă materiale fisionabile primejdioase, dar în orice caz voiau să nimicească o 
populaţie care le era ostilă. Momentul declanşării exploziei era dinainte şi precis stabilit. Cei care 
urmau să scape trebuiau — precum familia Lot — să se adăpostească un timp în munți, la o depărtare 
de mai mulți kilometri de centrul exploziei. 

Este ştiut că pereţii stâncoşi absorb radiaţiile cele mai puternice, mai primejdioase. Dar — după 
cum se ştie — soția lui Lot s-a întors şi a privit îndărăt, deci în direcţia globului solar atomic. Nu este 
de mirare că ea s-a prăbuşit moartă pe loc. „Atunci Domnul a slobozit peste Sodoma şi Gomora ploaie 
de pucioasă şi foc...” (Facerea, XIX, 24). 

Relatarea catastrofei se termină în Biblie (Facerea, XIX, 27—28) în felul următor: „lar Avraam s-a 
sculat dis-de-dimineatä şi s-a dus la locul unde stătuse înaintea Domnului şi, căutând spre Sodoma 
şi Gomora şi spre toate împrejurimile lor, a văzut ridicându-se de la pământ fumegare, ca fumul 
dintr-un cuptor”. 

Noi nu putem fi la fel de creduli ca şi strămoşii noştri. Cu toată bunăvoința, nu mai putem crede 
într-un 

Dumnezeu atotştiutor, atotputernic, omniprezent, pe lângă care timpul se scurge fără să-l atingă 
şi care, totuşi, nu este stăpânul viitorului. Dumnezeu a creat omul şi s-a declarat satisfăcut de opera 
sa. Şi, totuşi, el va regreta mai târziu fapta sa, pentru că acelaşi creator va hotări să extermine 
oamenii. Nouă, copiilor unei epoci lipsite de prejudecăţi, ne vine, de asemenea, greu să ne închipuim 
un Dumnezeu prea milostiv, care, printre nenumäratii copii indrägiti, favorizează tocmai familia lui 
Lot. Vechiul testament insistă asupra relatării unor întâmplări în care Dumnezeu singur sau îngerii 
săi coboară din cer cu mare tămbălău, într-un vârtej de fum. Una dintre descrierile cele mai 
pasionante ale unui astfel de eveniment este aceea a profetului Iezechlel: 

„În anul al treizecilea, în ziua a cincea a lunii a patra, mă aflam între robi, la râul Chebon, unde 
mi s-au deschis cerurile şi am văzut nişte vedenii dumnezeieşti... Eu priveam şi iată venea dinspre 
miazănoapte un vânt vijelios, un nor mare şi un val de foc, care răspândea în toate părţile raze 
strălucitoare; iar în mijlocul focului strălucea ca un metal în văpaie. Şi în mijloc am văzut ceva ca 
patru fiare, a căror înfăţişare semăna cu chipul omenesc. Fiecare din ele avea patru fețe şi fiecare din 

ele avea patru aripi. Picioarele lor erau drepte, iar copitele picioarelor erau cum sunt copitele 
picioarelor de vițel si scânteiau ca arama strălucitoare” (lezechiel, I, 4, 5, 6). 

lezechiel descrie foarte precis aterizarea acestui vehicul ceresc. El vede, privind cu deosebită 
atenţie, cum vehiculul, care strălucea şi sclipea, venea dinspre nord, stârnind din nisipul pustiului 
un nor uriaş. Să ni-l închipuim pe Dumnezeu atotputernicul, creatorul tuturor religiilor: are el 
nevoie, Cel atât de puternic, să vină gonind nebuneste dintr-o anumită direcție? Nu poate fi fără mare 
zarvă şi fără zgomote şi vuiete acolo unde doreşte? 

Dar să-l lăsăm pe profetul Iezechiel să-şi continue relatarea: "Când mă uitam eu la fiecare, iată am 
văzut jos, lângă aceste fiare, câte o roată la fiecare din cele patru fețe ale lor. Aceste roți, după 
înfăţişarea lor, parcă erau de crisolit, iar după făptură toate aveau aceeaşi înfăţişare. Şi după 
alcătuirea şi după făptura lor, ele parcă erau vârâte una în alta. 

Ele înaintau în tuspatru părțile, şi în timpul mersului nu se întorceau. Obezile lor formau un cerc 
larg şi de o înălțime înfricoşată, şi aceste obezi la tuspatru erau pline de ochi de jur împrejur. Când 
mergeau fiarele, mergeau şi roțile de lângă ele, şi când se ridicau fiarele de la pământ, se ridicau si 
roțile” (lezechiel, I, 15, 16, 17, 18, 19). 

Descrierea este excelentă. Iezechiel crede că roţile se imbucä una într-alta. Iluzie optică! Poate tot 
atât de bine să fie vorba de un tăvălug cu spirale ca acelea pe care le folosesc americanii în prezent pe 
terenurile nisipoase sau mlăştinoase. Iezechiel observă că roțile se ridică de pe pământ o dată cu 
aripile. Aceasta corespunde întocmai realității. 

Fără îndoială că roțile unui vehicul „pentru orice mediu”, ceva în genul unui elicopter amfibiu, nu 
rămân pe pământ când aparatul îşi ia zborul. Să urmărim în continuare textul profetului: „Fiul 
omului, scoală în picioare, că am să-ţi vorbesc”(lezechiel, II, 1). 

Această voce o auzi cronicarul nostru şi se prosternä cu frică şi venerație cu fața la pământ. 
Arătările străine i se adresarä lui Iezechiel al nostru numindu-l „Fiul omului” şi îşi exprimară dorința 
de a vorbi cu el. Mai departe, profetul scrie: „...şi am auzit indärät un glas mare ca de tunet, care 
zicea: «Binecuvântată fie slava Domnului în locul unde sălăşluieşte el. Şi am mai auzit zgomotul 
fiarelor care băteau din aripi şi huruitul roților de lângă ele şi bubuit puternic de tunet” (Iezechiel, III, 
12—13). 

Iezechiel menționează, pe lângă descrierea foarte precisă a vehiculului, şi zgomotul pe care 
monstrul acesta nemaivăzut îl produce în momentul ridicării. El vorbeşte despre bătaia aripilor şi 
despre huruitul roților. Relatarea aceasta a unui martor ocular nu ne dă oare de gândit? „Zeii” 
vorbesc cu lezechiel si îi cer să facă ordine şi rânduială în țară. 11 iau cu ei în vehiculul lor, 
dovedindu-i astfel că nu au părăsit încă țara. Evenimentul pare să fi făcut o impresie puternică 
asupra profetului, căci revine neobosit asupra descrierii vehiculului înspăimântător. 

Încă în trei rânduri descrie cronicarul roțile care se imbucä una într-alta si se deplasează în patru 
direcții fără să se întoarcă în mişcarea lor. Deosebit de mult l-a impresionat faptul că întregul corp al 
aparatului, spatele, brațele si aripile, chiar si roțile erau prevăzute cu ochi. Cât despre scopul si ținta 
călătoriei lor „zeii” le vor dezvălui cronicarului mai târziu, atunci când ii vor spune că trăieşte in 
mijlocul unui neam îndărătnic, care are urechi, dar nu laude, are ochi, dar nu vede. 

După ce este astfel lămurit asupra societății în care trăieşte, urmează — ca în mai toate relatările 
privitoare la aceste „pogoräri” — sfaturi si recomandări pentru o bună rânduială si ordine, povete 
pentru crearea unei adevărate civilizații. Iezechiel îşi ia misiunea foarte în serios si transmite mai 
departe sarcinile „zeilor”. 

Iată-ne încă o dată în fața unui vraf de întrebări. Cine a vorbit cu Iezechiel? Ce fel de ființe au fost 
acestea? „Zei” în înțelesul traditional al cuvântului fireşte că nu erau. Aceştia, desigur, nu au nevoie 
pentru a se deplasa dintr-un loc în altul de nici un fel de vehicul. Un asemenea mijloc de locomotie 
nu ni se pare potrivit cu imaginea atotputernicului Dumnezeu. 

În Cartea cărților este pomenită o altă invenție cu caracter tehnic, care merită să fie amintită în 
această ordine de idei, în spirit obiectiv. Este vorba de „chivotul legii”, a cărui construcție se 
întemeiază pe indicații foarte precise date de „Dumnezeu” lui Moise (Ieşirea, XXV, 10). 

Dimensiunile chivotului, precizate până la centimetru, aliajul metalelor, amplasamentul si felul 
pärghiilor si verigilor, nimic nu este lăsat la voia întâmplării. Dumnezeu il îndeamnă de mai multe ori 
pe Moise să execute indicațiile întocmai aşa cum o dorea el şi să bage de seamă să nu facă nici o 
greşeală. „Vezi să faci toate după modelul ce ți s-a arătat în munte...” (Ieşirea, XXV, 40). 

„Dumnezeu” îi aduce la cunoştinţă profetului că-i va vorbi el însuşi, şi anume prin capacul 
chivotului. El îl avertizează că nimeni nu trebuie să se apropie de acesta, iar pentru transportarea lui 
dă indicaţii precise privind veşmintele şi incältärile ce urmează a fi purtate de cei care-l transportă. 

Dar, cu toate precautiile, tot se va produce un accident, atunci cänd David va ordona transportarea 
chivotului (Cartea a Il-a a regilor, VI), însărcinându-l pe Uza să meargă alături, asemenea unui 
străjer. 

La un moment dat, nişte boi care treceau prin apropiere l-au adulmecat, fiind gata să-l răstoarne. 
Uza a pus mâna pe ladă, dar, ca lovit de trăsnet, a căzut pe loc şi a murit. 

Fără îndoială că chivotul legii era încărcat cu electricitate. Dacă s-ar reconstrui astăzi acest 
aparat, urmărind cu exactitate instrucțiunile primite de Moise, s-ar obține un conductor electric cu o 
tensiune de mal multe sute de volti. Condensatorul era format din două plăci de aur, una pozitivă, 
alta negativă. Unul din heruvimii de aur montați pe capac trebuie să fi ținut loc de magnet. Chivotul 
devenea astfel un megafon, poate chiar un fel de instalație de emisie-receptie, care-i permitea lui 
Moise să menţină o legătură permanentă cu nava spațială. 

Detaliile privind construirea chivotului legii pot fi găsite în Biblie cu lux de amănunte. Fără să 
trebuiască să ne împrospătăm memoria, avem în minte faptul că chivotul era adesea înconjurat de 
scântei şi că Moise se folosea de acest ”emitätor” ori de câte ori avea nevoie de un ajutor sau de un 
sfat. Profetul auzea vocea Domnului, dar fața nu i-a putut-o vedea nicicând. Atunci când îl rugă într- 
o zi să i se arate, Domnul îi răspunse: „...Fata mea însă nu vei putea s-o vezi, că nu poate vedea omul 
față mea şi să trăiască”. 

Şi iarăşi a zis Domnul: „Iată aici la mine un loc; şezi pe stânca aceasta. Când va trece slava mea, 
te voi ascunde în scobitura stâncii şi voi pune mâna mea peste tine până voi trece. Iar când voi ridica 
mâna mea, tu vei vedea spatele meu, iar fata mea nu o vei vedea!” (Ieşirea, XXXIII, 20, 21. 22, 23). 

Există coincidente uimitoare. În epopeea lui Ghilgameş, legendă sumeriană mult mai veche decât 
Biblia, găsim în cea de-a cincea tăbliță, în chip straniu, cuvinte asemănătoare: „Nici un om nu poate 
ajunge pe muntele unde locuiesc zeii. Acela care va privi zeii în față trebuie să piară”. 

În diferite scrieri antice care prezintă fragmente din istoria omenirii se află evocări foarte 
asemănătoare. Din ce cauză nu voiau „zeii” să-şi arate fața? De ce se temeau? De ce țineau ei să-şi 
păstreze anonimatul? Sau poate că evocarea lui Moise din Ieşirea îşi are izvorul în epopeea lui 
Ghilgameş? Lucrul este perfect posibil. În fond, Moise, care a fost crescut la curtea faraonului, a avut 
poate atunci acces la biblioteci, sau a putut dobândi informaţii despre vechile taine. 

Poate că trebuie să punem sub semnul întrebării şi data întocmirii Vechiului testament. David, 
care a trăit mult mai târziu, a avut şi el de luptat cu nişte uriaşi ce aveau câte şase degete la mâini şi 
la picioare (Cartea a Il-a a regilor, XXI, 18—22). Este, de asemenea, posibil ca toate aceste basme, 
legende şi povestiri din timpuri imemoriale să fi existat adunate într-un loc anume, de unde au fost 
ulterior răspândite, copiate şi oarecum amestecate prin diferite țări. 

Descoperirile făcute în ultimii ani în jurul Mării Moarte (manuscrisele de la Qumran) completează 
cu informaţii valoroase şi surprinzătoare povestea Genezei din Biblie. Scrieri, până acum 
necunoscute, relatează încă o dată despre vehicule cereşti, de fii ai cerului, de roți si de fumul pe 
care-l împrăştiau în jurul lor aparițiile zburătoare, în Apocalipsul lui Moise (cap. XXXIII), Eva priveşte 
spre cer şi vede trecând o navă luminoasă trasă de patru vulturi strălucitori. Moise afirmă că nici o 
ființă pământeană nu ar fi putut să descrie splendoarea acestei apariții. 

În cele din urmă, aparatul se îndreaptă spre Adam, în timp ce dintre roțile sale se imprästie fum. 
Acest pasaj, consemnat după atâtea altele, nu ne spune nimic nou, cu excepția faptului că pentru 
prima dată se pomeneşte în legătură cu Adam şi Eva despre care luminoase, roți şi fum în chip de 
apariții divine. 

Şi în sulul lui Lameh s-a putut descifra o relatare a unei întâmplări cu totul ieşite din comun. Din 
păcate, acest document a fost recuperat fragmentar, astfel încât din text lipsesc propoziții şi alineate 
întregi. Dar ceea ce ne-a rămas este atât de surprinzător, încât merită să fie povestit. 

Tradiţia spune că, întorcându-se într-o bună zi acasă, Lameh, tatăl lui Noe, fu surprins găsind un 
copil care după înfăţişare nu semăna de loc cu ceilalți membri ai familiei. Lameh il face soției sale, 
Bat-Enoş, reproşuri aspre, afirmând că copilul nu este al lui. Aceasta se jură pe tot ce are mai sfânt 
că fiul e al lui tata Lameh, şi nicidecum al vreunui soldat sau al vreunui străin, sau”Fiu al cerului”. 
(Despre ce fel de „Fiu al cerului” vorbeşte de fapt Bat-Enoş? Cu atât mai mult, cu cât această dramă 
de familie se întâmplă înaintea potopului.) Lameh nu dă crezare cuvintelor soției sale şi, profund 
neliniştit, se duce să ceară povata tatălui său, Matusalem. 

De îndată ce ajunge la el, îi povesteşte trista întâmplare. Matusalem îl ascultă cu atenţie şi după 
matură chibzuinţă hotărăşte s-o pornească şi el la drum pentru a-l consulta pe înțeleptul Enoh. 
Odrasla străină, apărută în familie ca un pui de cuc, provocase o atare agitație, încât bătrânul se 
încumetă să purceadă la îndepărtata şi obositoarea călătorie până la Enoh. 

Originea copilului trebuia lămurită! El îi povesteşte lui Enoh cum că soţia fiului său a dat naştere 
unui băiat care seamănă mai mult cu un „Fiu al cerului” decât cu un om: ochii, pielea, părul, 
comportarea, totul îl deosebesc, afirmă el, de ceilalți membri ai familiei. 

După ce a ascultat povestea, înțeleptul Enoh l-a trimis acasă pe Matusalem cu o veste dintre cele 
mai alarmante: o pedeapsă groaznică se va abate asupra Pământului şi a locuitorilor săi. „Carnea” 
toată este osândită să piară, fiindcă este păcătoasă şi depravată. Cât despre micul copil străin pe care 
familia l-a suspectat, el va fi cel care va da viață unei noi rase, chemată să supraviețuiască groaznicei 
pedepse rostite împotriva omenirii de marele tribunal; de aceea să-i poruncească fiului său, Lameh, 
să boteze noul născut cu numele de Noe. 

Matusalem făcu cale întoarsă şi-şi vesti întocmai fiul despre cele ce-l aşteaptă. Lui Lameh nu-i 
rămase altceva de făcut decât să-l recunoască pe acest copil neobişnuit şi să-l numească Noe! Ceea 
ce uimeste în această poveste de familie este prorocirea prin care încă părinţii lui Noe, ba chiar şi 
bunicul Matusalem, au fost preveniti de potopul ce urma să se abată asupra oamenilor de către 
acelaşi Enoh care curând după aceea, potrivit legendei, va urca pentru totdeauna la ceruri pe un car 
de flăcări. 

Citind o astfel de poveste, nu se pune oare întrebarea dacă nu cumva specia umană este rezultatul 
unui act voit de „prăsire” al unor ființe debarcate de pe vreo planetă străină? Cum să ne explicăm 
altfel rațiunea fecundării repetate a speciei umane de către uriaşi sau de fii ai cerului însoțită de 
nimicirea unor exemplare umane nereuşite? În această perspectivă, potopul devine o catastrofă 
pregătită din vreme şi cu grijă de către nişte ființe necunoscute, coborâte pe Pământ în scopul de a 
nimici specia umană în întregime, în afara câtorva indivizi „aleşi”. 

Dacă potopul — a cărui realitate este dovedită din punct de vedere istorie — a fost efectiv plănuit cu 
câteva sute de ani înainte ca Noe să primească poruncă de a-şi întocmi arca, atunci nu mai poate fi, 
desigur, vorba de a-l considera drept o osândă divină. 

Posibilitatea creării unei specii umane evoluate sub aspect intelectual nu mai este astăzi o teză 
chiar atât de absurdă. După cum legenda cetăţii Tiahuanaco şi inscripțiile gravate pe frontonul Porții 
Soarelui vorbesc despre o navă spaţială ce a adus pe Pământ pe strămoaşa noastră, care a dat 
naştere unul mare număr de copii, tot astfel şi vechile scrieri religioase nu contenesc să relateze 
mereu că „Dumnezeu” a creat omul după chipul şi asemănarea sa. Există însemnări din care aflăm 
că „Dumnezeu” a fost nevoit să facă diverse experiențe până când, în cele din urmă, a reuşit să creeze 
pe om aşa cum a vrut El! 

Se poate în orice caz presupune, dacă admitem ipoteza venirii unor ființe inteligente străine din 
cosmos pe Pământ, că omul modelat de ci seamănă astăzi cu acele ființe legendare străine. 

În acest şir de ipoteze, şi jertfele pe care „zeii” le pretindeau de la strămoşii noştri constituie 
enigme curioase. Într-adevăr, ei nu se multumeau numai cu tămâie şi jertfe de animale. Pe notele lor 
de comandă erau adeseori menționate chiar şi monede bătute din aliaje prescrise cu precizie. La 
Ezeon-Geber s-a descoperit cea mai mare topitorie din Orientul antic: un furnal pentru topit metale 
ridicat după cele mai moderne norme, cuprinzând un sistem întreg de canale de aerisire, de coşuri şi 
alte deschideri practicate în scopuri precise. Experții noştri în prelucrarea minereului nu şi-au putut 
explica până în prezent cum de s-a putut obține cupru în această instalație străveche. 

Că aici se fabrica într-adevăr cupru, o dovedesc depozitele de sulfat de cupru acumulate în 
pesterile şi fabricile din jurul Ezeon-Geberului. Toate aceste descoperiri au o vechime de cel puțin 5 
000 de ani. Dacă cosmonautii noştri vor întâlni într-o zi pe vreo planetă îndepărtată ființe primitive, 
acestea îi vor lua, fără îndoială, drept „zei” sau „fii ai cerului”. Cosmonauţii noştri vor avea probabil 
pe acele meleaguri, necunoscute şi încă nebănuite, acelaşi avans asupra primitivilor din acea lume pe 
care i-au avut asupra indepärtatilor noştri strămoşi ființele legendare venite din univers. Ce deceptie 
ar fi însă dacă în acele locuri necunoscute progresul ar fi fost mai timpuriu şi cosmonautii noştri nu 
ar fi întâmpinați ca „zei”, ci salutati cu un zâmbet condescendent, aşa cum te comporti cu nişte ființe 
rămase mult în urmă. 


CAPITOLUL AL V-LEA 


„Zeii” se imperecheau bucuros cu oamenii. Alte vehicule trecute în revistă. Date privind forțele 
de acceleraţie. Prima relatare a celor observate dintr-o navă cosmică. Un supraviețuitor al 
potopului, povesteşte. Ce înțelegem prin „adevăr”? 

Säpäturile intreprinse la inceputul veacului nostru in zona dealului de la Kuiungik au scos la 
ivealä douäsprezece täblite de lut care apartinuserä bibliotecii regelui asirian Assurbanipal. Pe ele era 
consemnată, in graiul akkadienilor, o epopee eroică cu o mare putere de evocare. Între timp s-a mai 
găsit un al doilea exemplar, datând de pe vremea regelui Hammurabi. 

Astăzi nu mai există nici un dubiu, că versiunea originală a epopeii lui Ghilgameş a apărut la 
sumerieni, un popor misterios, a cărui origine a rămas necunoscută, dar de la care am moştenit un 
uimitor şir de numere şi cunoştinţe astronomice la un nivel excepţional de înalt. Este evident că firul 
roşu al epopeii lui Ghilgameş merge paralel cu cartea întâi a Bibliei, Facerea. 

Prima tăbliță de lut de la Kuiungik ni-l înfăţişează pe Ghilgameş, erou slăvit, in chip de 
constructor al zidurilor care înconjurau cetatea Uruk. Despre „zeul cerului” se mai poate citi că trăia 
într-un palat grandios, care dispunea până şi de hambare pentru grâne; pe zidurile cetății stăteau 
necontenit de pază străjeri. Deoarece Ghilgameş provenea din împreunarea unui „zeu” cu un om, el 
era considerat două treimi „zeu” şi o treime „om”. Cum pelerinii care vizitau cetatea Uruk nu mai 
văzuseră niciodată până atunci ceva asemănător ca forță şi frumusețe, ei priveau chipul său cu 
teamă şi uimire. 

Cea de-a doua tăbliță povesteşte că zeița cerului, Aruru, a creat şi un al doilea personaj, pe 
Enkidu, foarte amănunțit descris. Corpul lui era în întregime acoperit de păr, nu cunoştea nimic 
despre oameni şi despre ţara lui, drept veşmânt folosea blănurile, se hrănea cu ierburi de câmp şi bea 
laolaltă cu animalele din aceeaşi adăpătoare, ba chiar se zbenguia în valuri împreună cu vietuitoarele 
apelor. 

Când Ghilgameş, regele cetății Uruk, a aflat de existența acestei ființe primitive, a poruncit să i se 
ofere o femeie frumoasă pentru a-l smulge din tovărăşia animalelor. Sălbaticul Enkidu, care s-a lăsat 
prins (nu ni se spune dacă bucuros) în capcana pe care i-a întins-o regele, a petrecut şase zile şi şase 
nopţi cu o femeie tânără de o frumusețe aproape dumnezeiască. Mica combinație urzită de rege dă de 
gândit: într-o lume primitivă, ideea unei împerecheri a unui semizeu cu un semianimal nu pare deloc 
un lucru obişnuit. 

O dată cu cea de-a treia tăbliță revenim la fabulatiile tradiționale: un nor de praf purcede din 
depărtări, cerul începe să vuiască, pământul se cutremurä şi, în cele din urmă, îşi face apariția „Zeul 
soarelui”, care-l înşfacă pe Enkidu în ghearele sale puternice şi, bătând tare din aripi, îi ia cu el. 
Citim, nu fără surprindere, că Enkidu îşi simțea trupul parcă acoperit cu plumb, greu ca o stâncă. 

Povestitorii din vechime nu sufereau, desigur, de lipsă de imaginaţie; la rândul lor, traducătorii şi 
copiştii au mai îmbogăţit şi ei povestea originală cu aportul lor personal. De unde puteau şti însă 
cronicarii din antichitate că un corp supus unei anumite acceleratii devine greu ca plumbul? Nouă ne 
sunt cunoscute legile gravitaţiei şi ale accelerației. Ştim să calculăm cu precizie presiunea care-l 
împinge pe cosmonaut în scaunul său în momentul startului rachetei. Dar cum i-a venit oare 
străvechiului cronicar tocmai această idee? 

Cea de-a cincea tăbliță relatează cum au pornit Ghilgameş şi Enkidu împreună să facă o vizită la 
lăcaşul „zeilor”. Ei au văzut de la mare depărtare strălucind turnul în care locuia zeița Irninis. 
Sägetile şi celelalte proiectile pe care, ca nişte călători prevăzători, le-au aruncat asupra paznicilor au 
rămas fără efect, deoarece toate au ricoşat când i-au atins. Când, în cele din urmă, au ajuns pe 
meleagurile interzise oamenilor, o voce puternică i-a oprit: „Intoarceti-vä de unde ati venit! Nici unui 
muritor nu-i este îngăduit să păşească pe muntele sacru, unde trăiesc zeii. Acela care-i priveşte pe zei 
în față trebuie să piară!” 

„Faţa mea nu vei putea s-o vezi, că nu poate vedea omul fața mea şi să trăiască...”, citim în Ieşirea. 

A şaptea tăbliță cuprinde prima călătorie în spaţiu relatată de un martor ocular. După ce a zburat 
patru ore în ghearele de fier ale unui vultur, Enkidu începe să-şi împărtăşească impresiile. lată textul 
relatării sale: ”El îmi spuse: «Uită-te în jos, spre Pământ! Cum arată? Priveşte marea! Cum ti se 
pare?”. Iar Pământul era ca un munte şi marea ca o băltoacă. Si el îşi reluă zborul în sus timp de 
patru ore şi-mi zise: «Uită-te în jos, spre Pământ! Cum arată? Priveşte marea! Cum ti se pare? lar 
Pământul era cât o grădină şi marea ca apa care curge printr-o grădină. 

Din nou îşi reluă zborul şi mai sus timp de alte patru ore şi-mi spuse iar: «Uită-te în jos, spre 
Pământ! Cum arată? Priveşte marea! Cum ti se pare?” Iar Pământul arăta ca o coleaşă şi marea cât o 
adăpătoare”. 

Legenda pretinde, aşadar, că o ființă ar fi văzut cândva globul pământesc de la mare înălțime! 
Descrierea este prea exactă pentru a putea fi produsul exclusiv al fanteziei! Cine ar fi putut să ofere 
informaţii conform cărora Pământul văzut „de sus” seamănă cu o coleaşă, iar marea cu o adăpătoare 

atäta timp cät nu existä nici o reprezentare a globului väzut „de sus”? Pentru cä privit de la mare 
altitudine, Pământul se prezintă într-adevăr ca un mozaic de uscat şi de ape. Când aceeaşi tăbliță se 
referă la o uşă care vorbeşte asemenea unei ființe, recunoaştem fără a sta pe gânduri în straniul 
obiect un difuzor. 

A opta tăbliță descrie moartea lui Enkidu — cel care a văzut, pare-se, Pământul de la o înălțime 
considerabilă —, răpus de o boală atât de misterioasă, încât Ghilgameş se întreabă dacă el nu a fost 
cumva otrăvit de răsuflarea veninoasă a vreunui animal ceresc. Cum de s-o fi înfiripat în mintea lui 
Ghilgameş bănuiala că răsuflarea unei fiare cereşti ar fi putut provoca o boală incurabilă şi mortală? 

A noua tăbliță ne relatează cum l-a jelit Ghilgameş pe prietenul său Enkidu şi cum, stăpânit de 
gândul că şi el ar putea fi doborât de aceeaşi boală, se hotărăşte să întreprindă o lungă călătorie până 
la sălaşul zeilor. Täblita povesteşte cum a ajuns Ghilgameş până la doi munți care susțineau bolta 
cerească şi între care se arcuia Poarta Soarelui. Dinaintea ei este întâmpinat de nişte uriaşi, care, 
după discuţii îndelungate, îl lasă să treacă, el fiind pe trei sferturi zeu. În cele din urmă, descoperă 
grădina zeilor, dincolo de care se află marea nesfârşită. De-a lungul drumului, zeii îl avertizează in 
două rânduri pe eroul nostru: „încotro te indrepti tu, Ghilgameş? Viaţa pe care o cauţi n-o vei găsi. 
Atunci când zeii au creat oamenii, au hărăzit acestora moartea, păstrând viața veşnică pentru ei”. 

Ghilgameş nu se lasă însă impresionat. În pofida tuturor primejdiilor, el vrea să ajungă până la 
Utnapiştim, străbunul oamenilor. Dar Utnapiştim trăia dincolo de marea cea mare şi nici o cale nu 
ducea până la el, până acolo zbura doar Zeul soarelui. înfruntând fel de fel de primejdii, Ghilgameş 
străbate marea, astfel că cea de-a unsprezecea tăbliță evocă întâlnirea sa cu Utnapiştim. 

Eroul găseşte înfăţişarea părintelui omenirii prea puțin deosebită de a lui, ba socoate chiar că se 
aseamănă între ei precum tatăl cu fiul său. Utnapiştim îi povesteşte lui Ghilgameş trecutul său şi, 
lucru curios, îi vorbeşte la persoana întâi singular. 

Spre uimirea noastră, părintele oamenilor descrie un tablou amănunțit şi plastic al potopului: 
„Zeii”, arată el, l-au prevenit cu multă vreme înainte de izbucnirea näpastei şi i-au poruncit să 
construiască o corabie pe care să-şi afle adăpost femeile şi copiii, rudele sale, precum şi meşteşugari 
de tot felul. Evocarea potopului, a întunericului care s-a abătut peste Pământ, a apelor în creştere, a 
deznădejdii oamenilor pe care nu a putut să-i ia cu el constituie şi astăzi un text de o mare forță 
emotivă. 

Regăsim aici, ca şi în versiunea biblică despre Noe, povestea corbului şi a porumbelului trimişi de 
pe corabie în recunoaştere, iar când, în cele din urmă, apele au scăzut, corabia, aidoma celei din 
Biblie, s-a oprit într-un vârf de munte. Cele două versiuni ale potopului, cea din epopeea lui 
Ghilgameş şi consemnarea biblică, corespund incontestabil de la un capăt la altul, fapt pe care nu-l 
tăgăduieşte nici un cercetător. Paralelele captivează, deoarece avem de-a face cu semne prevestitoare 
diferite şi „zei” diferiți. 

În timp ce versiunea biblică a potopului pare a fi, prin forma ei, o repovestire, aceea a lui 
Utnapiştim — prezentată ia persoana întâi singular — dă impresia relatării unui supraviețuitor, deci a 
unui martor ocular al evenimentelor. 

Faptul că această catastrofă — potopul — a avut loc cu adevărat acum câteva milenii în Orientul 
antic este atestat în mod neîndoielnic. Vechile texte cuneiforme babiloniene dau chiar indicaţii precise 
privind locul unde ar trebui să se afle vestigiile coräbiei lui Noe. De altfel, la sud de Muntele Ararat s- 
au găsit trei bucăți de lemn care ar putea să constituie indicii ale locului în care a acostat arca. 
Şansele de a se descoperi urme materiale ale unei corăbii construite probabil din lemn cu 6.000 de 
ani înainte sunt, de altfel, minime. 

Epopeea lui Ghilgameş nu este alcătuită numai din relatări despre timpuri pe atunci deja 
îndepărtate, ci abundă şi în evocări utopice care nu puteau fi născocite de nici o persoană cultă în 
perioada elaborării täblitelor, şi cu atât mai puţin adăugate de traducătorii şi copiştii care au trudit 
asupra lor în secolele următoare. 

Prezumția se întemeiază tocmai pe faptele evocate, a căror interpretare ne obligă să afirmăm că ele 
trebuie să fi fost efectiv cunoscute de autorii epopeii. „ Dar poate că, în această beznă, noi ipoteze ar 
putea să aducă puţină lumină? Este cumva posibil ca acțiunea epopeii nici să nu se fi desfăşurat în 
Orientul antic, ci în regiunea Tiahuanaco? Este oare de neconceput ca urmaşi ai lui Ghilgameş să fi 
venit din America de Sud aducând cu ei această legendă? Un răspuns afirmativ ar putea explica 
referirile la Poarta Soarelui şi la străbaterea mării şi totodată, brusca apariţie a civilizației sumeriene, 
întrucât este bine cunoscut faptul că toate operele ulterior create la Babilon îşi au originea în 
civilizația sumeriană. 

Neîndoielnic, cultura superioară a Egiptului dispunea de biblioteci în care vechile secrete erau 

păstrate, învățate, insusite şi transcrise. Ne amintim că Moise, care a crescut la curtea faraonului, a 
avut mai mult că sigur acces la venerabilele incinte ale bibliotecilor, însuşindu-si uşor cunoştinţele 
tăinuite, deveni un inițiat, care se presupune că a scris personal cinci dintre cărțile ce-i sunt 
atribuite, deşi a rămas până azi o enigmă limba în care au putut fi scrise aceste texte. 

Să admitem deci că epopeea lui Ghilgameş a ajuns din Sumer, prin intermediul asirienilor şi 
babilonienilor. În Egipt. Aici ar fi descoperit-o şi adaptat-o scopurilor sale tânărul Moise. În această 
ipoteză, versiunea originală a relatării potopului nu ar fi cea din Biblie, ci aceea din textul sumerian... 

De ce nu ne-am putea pune asemenea întrebări? Nouă ni se pare că metoda clasică de cercetare a 
istoriei civilizațiilor dispărute a ajuns într-un impas şi ca atare nu poate duce la rezultate cu adevărat 
incontestabile. Fiind prea strâns legată de „schema-model”, ea nu mai lasă nici un loc imaginaţiei si 
speculațiilor, singurele capabile să dea un impuls creator. 

Caracterul sacru şi inviolabil al cărților Bibliei a împiedicat în multe cazuri desfăşurarea 
cercetărilor privitoare la vechiul Orient. Biblia era tabu şi nimeni nu îndrăznea să pună cea mai mică 
întrebare sau să exprime cea mai mică îndoială în legătură cu ea. Istoricii secolului al XIX-lea şi cei 
de la începutul celui de-al XX-lea, deşi considerați atât de luminati, au rămas tributari aceloraşi 
prejudecăţi milenare numai pentru că drumul care ducea la trecut punea implicit sub semnul 
întrebării exactitatea unor afirmaţii biblice. 

Totuşi, chiar şi un creştin fanatic ar fi putut observa că numeroase relatări ale Vechiului 
Testament sunt în flagrantă contradicție cu imaginea unui Dumnezeu drept, atotputernic şi 
omniprezent! Şi tocmai acela care ar dori să păstreze intangibile dogmele credinței biblice trebuie sau 
ar trebui să manifeste interes pentru a lămuri cine l-a instruit pe omul din antichitate, cine a alcătuit 
primele coduri de viață socială, cine i-a transmis normele elementare de igienă şi cine a nimicit 
grupurile umane considerate depravate. 

Cât despre a pretinde că Dumnezeul acesta pe care nu ni-l putem închipui se deplasează cu 
ajutorul unor vehicule pe roți şi prevăzute cu aripi, se imperecheazä cu femei primitive, dar se teme 
să-şi arate fața, toate acestea ni se par — atâta vreme cât nu pot fi dovedite — nişte bazaconii. 
Afirmația teologilor că Dumnezeu este înțelept, fără ca noi să putem bănui în ce chip se va infätisa 
oamenilor şi cum anume va face din poporul său un popor smerit, nu se află în sfera preocupărilor 
noastre şi ca atare nu ne propunem s-o lămurim. Unii se mărginesc doar să refuze a privi realitatea 
în față. Dar viitorul îngustează tot mai mult aria de preocupări față de trecut. 

În aproximativ 12 ani, oamenii vor pune piciorul pe Marte. Dacă se va găsi acolo fie numai o 
singură construcție antică, de mult părăsită, un singur obiect, o singură pictură rupestră, atestând 
că fiinţe inteligente au trăit cândva acolo, va fi de ajuns pentru ca temeliile religiei noastre să fie puse 
sub semnul întrebării, iar cele ale istoriei noastre să fie răsturnate. O singură descoperire de acest fel 
este suficientă pentru ca istoria omenirii să cunoască cea mai profundă răsturnare şi revizuire. 

Dar să revenim la ipoteza pe care am formulat-o despre trecutul utopic al omenirii. Până în 
prezent, re-constituirea ne-ar oferi următorul tablou: Într-un trecut foarte îndepărtat, greu de 
precizat în timp, o navă spaţială străină descoperă planeta noastră. Echipajul stabileşte imediat că 
Pământul întruneşte toate condiţiile pentru geneza unor ființe dotate cu inteligență. 

Fireşte, „omul” acelor vremuri încă nu era homo sapiens, ci altceva... Cosmonautii străini 
fecundează artificial unele exemplare feminine din această specie, le cufundă — după cum spun 
străvechile legende — într-un somn adânc şi se întorc spre locurile de unde au venit. Câteva milenii 
mai târziu se reîntorc şi găsesc câteva exemplare de homo sapiens. Repetă experiența înnobilării de 
câteva ori, până când realizează, în fine, o ființă înzestrată cu suficientă inteligență spre a-i putea 
împărtăşi normele vieţii sociale. 

Pentru a evita pericolul unei involutii, dat fiind că omul nu depăşise încă starea de sălbăticie si ar 
fi putut chiar să se imperecheze cu animalele, cosmonautii nimicesc exemplarele mai puţin reuşite 
sau le iau cu ei pentru a popula alte continente. 

Astfel iau naştere primele comunități umane şi apar primele manifestări de îndemânare în muncă. 
Se dezvoltă meşteşuguri rudimentare, se împodobesc cu desene pereții stâncilor si ai grotelor, se 
inventează olăritul şi sunt construite primele locuinţe. 

Primii oameni manifestă pentru cosmonauțţii străini un respect, nemărginit. Deoarece îi văd 
coborând de undeva şi dispărând după aceea nu se ştie unde, îi iau drept „zei”. Dintr-un motiv încă 
nelämurit, zeii se arată mai departe interesați în transmiterea cunoştinţelor lor, îşi ocrotesc 
invätäceii, se arată dornici să-i apere de primejdii şi să-i țină departe de nelegiuiri. Ei doresc să 
obțină — fie şi cu forța — o dezvoltare pozitivă a colectivitätii umane. 

Progeniturile nereuşite sunt lichidate, urmărindu-se, în schimb, ca ceilalți să beneficieze de 

condițiile propice unei societăți capabile să se dezvolte. Evident, speculatia noastră se aseamănă cu o 
țesătură din a cărei urzeală rară ies la iveală multe goluri. Se va spune: ”lipsesc dovezile!” Dar viitorul 
va arăta câte dintre golurile urzelii pot fi umplute. Cartea de față nu face altceva decât să dezvolte o 
ipoteză plecând de la diverse speculaţii, ca atare ea nu trebuie nicidecum să fie „adevărată”. 

Totuşi, în comparaţie cu teoriile de pe urma cărora unele religii trăiesc netulburate la adăpostul 
unor tabu-uri, vrem şi noi să pretindem pentru ipoteza noastră un procent numai de verosimilitate. 
Ar fi, totuşi, bine poate să spunem fie şi numai o vorbă despre conceptul de „adevăr”. Adeptul 
neclintit al unei religii are convingerea că este singurul deținător al „adevărului”. Nu este cazul numai 
cu creştinii, ci în aceeaşi măsură cu adepţii celorlalte religii, mai mult sau mai puţin răspândite. 

Teozofii, teologii şi filozofii au reflectat la doctrina lor, la dascălul lor şi la învățătura sa şi sunt 
convinşi că au ajuns la cunoaşterea „adevărului”. Bineînţeles, fiecare religie îşi are istoria ei, deține 
promisiuni primite de la Dumnezeu, a încheiat cu Dumnezeu legăminte despre care au propovăduit 
profeţii si inteleptii săi... Dovezile cu privire la „adevär” izvorăsc întotdeauna din doctrina esențială a 
fiecărei religii. 

De aici rezultă faptul că gândim şi credem în spiritul unei concepții viciate, în care suntem educați 
încă din copilărie. Fiecare generaţie a trăit şi trăieşte cu convingerea că este singura care deține 
„adevärul”. Fiind ceva mai modesti, noi considerăm că nu poți poseda „adevärul”. În cel mai bun caz 
poţi să crezi în el. 

Acela care caută efectiv adevărul nu poate şi n-are dreptul să-l caute exclusiv sub semnul şi în 
cadrul propriei sale religii. Care este în fond scopul şi ţinta vieții? Să crezi în „adevär” sau să-l cauţi? 
În Mesopotamia exista elemente materiale care demonstrează că, din punct de vedere arheologic, 
unele fapte din Vechiul testament ar fi reale. Ele nu pot fi, totuşi, luate drept dovezi în favoarea 
„adevărului” religiei respective. 

Dacă pe undeva sunt dezgropate oraşe străvechi, sate, fântâni sau inscripții, aceste descoperiri fac 
lumină doar în ceea ce priveşte istoria poporului care a trăit acolo. Dar ele nu demonstrează 
nicidecum că Dumnezeul acelui popor este singurul şi adevăratul Dumnezeu, şi nu vreun cosmonaut! 

Săpăturile arheologice întreprinse în cele patru zări ale lumii atestă veracitatea anumitor legende 
străvechi. 

Cu toate acestea, nici unui adept al creştinismului nu i-ar trece prin minte să recunoască, pornind 
de la descoperirile arheologice din Peru, pe zeul preincaşilor drept adevăratul Dumnezeu. Punctul 
nostru de vedere este limpede: totul este mit sau, dacă vreți, istoria trăită de un popor. Nici mai mult, 
nici mai puţin. Dar aceasta, după părerea noastră, este foarte mult. 

În concluzie, cel care porneşte efectiv în căutarea adevărului nu are dreptul să respingă ipoteze noi 
sau îndrăzneţe, dar nedovedite, numai pentru că ele nu se potrivesc felului său de a gândi sau a 
crede. Acum o sută de ani, nici nu era vorba măcar de navigația spațială. 

Străbunii noştri nu aveau deci nici un motiv să se întrebe dacă cumva strămoşii noştri îndepărtați 
au fost sau nu vizitaţi de ființe extraterestre. Să admitem un moment ideea înspăimântătoare şi 
totuşi, din păcate, plauzibilă că civilizația noastră ar fi distrusă într-un război atomic. Făcând 
săpături, nişte arheologi ar descoperi după 5 000 de ani rămăşiţele statuii Libertăţii de la New York. 

Folosind actualul model de gândire, arheologii de mâine vor trage în mod obligatoriu concluzia că 
este vorba de o divinitate necunoscută, o zeiță a focului (din cauza tortei) sau poate o zeitate a 
Soarelui (din cauza razelor care înconjură capul statuii). Că ar putea fi pur şi simplu vorba de o 
statuie a Libertăţii, nici prin gând nu i-ar trece cuiva care rationeazä conform schemei de gândire 
actuale. 

Calea care duce spre trecut nu mai poate fi îngrădită cu dogme. Dacă am apucat cu adevărat calea 
anevoioasă a căutării adevărului, să părăsim cu curaj drumurile bătătorite de până acum şi să 
punem sub semnul întrebării tot ce am considerat drept şi adevărat. Nu ne mai putem permite să 
închidem ochii şi să ne astupăm urechile, pe motiv că noile idei ar fi erezii şi absurditäti. 

De altfel, acum cincizeci de ani nu era oare o absurditate să-ți închipui că omul va păşi într-o zi pe 
Lunä?... 


CAPITOLUL AL VI-LEA 


Toţi cronicarii au avut oare aceeaşi fantezie stranie? Din nou şi mereu „care cereşti”! Explozii 
termonucleare în antichitate? Cum au fost descoperite planete fără ajutorul telescopului? 

Ciudatul calendar al stelei Sirius. În nord, nimic nou. Unde se află vechile cărți? Un mesaj 
pentru oamenii anului 6965. Ce ar mai rămâne din omenire după o distrugere totală? 


Potrivit însemnărilor şi aprecierilor făcute până acum, în antichitate au existat fapte care, conform 
reprezentărilor curente, n-ar fi trebuit să existe. Särguinta noastră de a colectiona diverse descoperiri 
n-a ajuns însă nici pe departe până la capăt. 

De pildă, şi mitologia eschimoşilor are pretenţia că primele lor triburi au fost purtate spre nord de 
către „zei” cu aripi de bronz! Cele mai vechi legende indiene pomenesc despre o pasăre a tunetului 
care le-ar fi adus focul şi roadele. În fine, mitologia mayasilor, Popol Vuh, pretinde că „zeii” 
cunoşteau tot: universul, cele patru puncte cardinale şi chiar faptul că Pământul e rotund. 

De ce a încropit imaginația eschimosilor păsări metalice? Cum se face că indienii povestesc despre 
o pasăre a tunetului? De unde au putut strămoşii mayaşilor să ştie că Pământul este rotund? 

Mayaşii erau înţelepţi, ei au atins un nivel superior de civilizație. De la ei a rămas un calendar 
remarcabil, precum şi calcule la un nivel de necrezut. Cunoşteau anul venusian de 584 de zile şi 
stabiliseră durata anului pământesc la 365,2420 zile. (Rezultatul exact, obținut azi: 365,2422!) Ne-au 
mai lăsat şi un calendar calculat pentru 64 de milioane de ani. Pe alte inscripții mai noi s-au 
descoperit cifre care ajung, probabil, la calcularea timpului pentru 400 de milioane de ani. Se poate 
presupune că vestita ecuaţie venusiană ar fi putut fi calculată de un creier electronic. În orice caz, 
este greu să-ți închipui că ea a fost rezolvată de un popor care trăia în junglă! 

Enunţul şi termenii ecuaţiei venusiene a mayaşilor se prezintă astfel: 

Tzolkin are 260 de zile, anul terestru — 365, iar cel venusian — 584. Aceste cifre prezintă o 
divizibilitate uimitoare, întrucât 365 face de 5 ori, iar 584 de 8 ori 73. Ceea ce ne duce la următoarele 
egalitäti: 

(Luna) 20 x 13 x 2 x 73 = 260 x 2 x 73 = 37.960 
(Soarele) 8x 13 x 5 x 73 = 104 x 5 x 73 = 37.960 
(Venns) 5x 13x 8x 73= 65x 8x 73 = 37.960 


În consecință, după 37.960 de zile ciclurile se suprapun. Mitologia susținea că tot atunci vor veni 
şi „zeii” la marea reîntâlnire. 

Legendele popoarelor preincaşe închinate zeilor afirmă că stelele ar fi populate şi că „zeii” ar fi 
venit cândva la ei din constelația Pleiadelor. Textele originare din Sumer, Asiria, Babilon şi Egipt 
reiau necontenit aceeaşi legendă: „zeii” veneau din stele, pentru ca apoi să se reîntoarcă la ele. 
Călătoreau prin ceruri cu nave sau care de foc, posedau arme cumplite şi făgăduiau unor oameni 
harul nemuririi. 

Este firesc ca popoarele străvechi să-şi fi căutat zeii în ceruri şi, totodată, să-şi fi dat frâu liber 
imaginaţiei pentru a zugrävi cu mare lux de amănunte măreția acestor apariții uimitoare. Dar, şi 
după ce accepti aceasta, tot mai rămân de elucidat multe enigme. De unde a ştiut, ele pildă, 
cronicarul Mahabharatei că există o armă cu ajutorul căreia o ţară ar putea fi osândită la doisprezece 
ani de secetă? O armă atât de puternică, încât să ucidă şi fătul din pântecele mamei? Vechea epopee 
indiană Mahabharata este cu mult mai vastă decât Biblia, iar după cele mai rezervate evaluări forma 
ei inițială este cu cel puţin 5.000 de ani mai veche. Incontestabil, această epopee merită să fie citită 
cu alți ochi. 

Abia dacă ne mai mirăm când aflăm din Ramayana că „vimanas” — adică aparatele zburătoare — 
se deplasau la mari înălțimi cu ajutorul mercurului şi al unui puternic curent de aer. „Vimanas” erau 
în stare să străbată distanțe nelimitate, navigând tot atât de bine de jos în sus, de sus în jos şi 
înainte. O navă aeriană demnă de invidiat pentru manevrabilitatea ei. Citatul următor provine din 
traducerea lui N. Dutt (Anglia. 1891): 

„La ordinul lui Rama, minunatul vehicul urcă, cu un vuiet asurzitor, sus, pe creasta unui nor...” 

Să nu omitem că textul nu se referă numai la obiectul zburător, ci cronicarul subliniază din nou 
vuietul extrem de puternic. Într-un alt pasaj al Mahabharatei putem citi: „Bhima zbura cu vimana lui 
lăsând o dâră uriaşă de lumină, care avea strălucirea soarelui şi al cărei zgomot era asemenea 
tunetului furtunii” (C. Roy, 1889). 

Imaginaţia nu izvorăşte din neant. Cum poate cronicarul să ne ofere imagini a căror reprezentare 
presupune existența unei rachete şi în acelaşi timp să ştie că un asemenea vehicul poate să se 
deplaseze de-a lungul unei dâre luminoase, că produce un zgomot înspăimântător? 

Într-un alt text indian, Samsaptakabadha, se fac deosebiri notabile între vehiculele care zboară şi 
cele care nu pot zbura. Prima carte a Mahabharatei dezvăluie povestea intimă a tinerei Kunti, care nu 

numai că a primit vizita Zeului soarelui, ci a dat şi naştere unui fiu, strălucitor aidoma soarelui. 
Întrucât Kunti — încă pe atunci! — se temea de ruşinea pe care o pätise, aşeză copilul într-un cosulet 
pe care îl lăsă să plutească pe apa unui râu. Adhirata, un om de nădejde din casta Suta, găsi 
cosuletul şi crescu copilul. 

Dacă n-ar exista asemănarea uluitoare cu povestea lui Moise, relatarea aceasta ar fi complet 
lipsită de semnificaţie. Din nou iese la iveală cu perseverenţă referirea la fecundarea oamenilor de 
către „zei”. Ca şi Ghilgameş, Arjuna, eroul Mahabharatei, întreprinde o călătorie îndepărtată pentru 
a-i căuta pe zel şi a le cere arme. Când, în sfârşit, Arjuna reuşeşte să-i găsească pe zei — după ce a 
trecut printr-o seamă de pericole —, se întâlneşte chiar cu Indra în persoană, stăpânul cerului, alături 
de care se afla şi soția sa, Sachi. Viteazul Arjuna nu este întâmpinat oricum, ci chiar într-un car 
ceresc de luptă, fiind invitat să călătorească împreună cu ei pe bolta cerească. 

În Mahabharata sunt referiri cifrice atât de exacte, încât ai impresia că autorul ei a cunoscut 
foarte bine fenomenele despre care a scris. Cu groază este evocată o armă ucigătoare pentru toți 
luptătorii care purtau asupra lor vreun obiect de metal. Cei care aflau din timp ce armă urma să se 
folosească îşi rupeau şi azvârleau de pe ei toate obiectele sau bucăţile de metal pe care le purtau, se 
aruncau în apa râurilor, spălându-se bine şi spălând, de asemenea, toate lucrurile pe care le 
atinseseră. 

Aceasta nu fără motive temeinice, deoarece arma pricinuia căderea părului şi a unghiilor de la 
mâini şi picioare. Tot ce era viu — se vaită cronicarul — devenea palid şi-şi pierdea vlaga. 

În cartea a opta îl întâlnim din nou pe Indra în carul său ceresc alcătuit din raze. Dintre toți 
oamenii, el l-a ales şi autorizat doar pe Judhisthira să ajungă — în pofida infätisärii sale de muritor — 
în cer. Nici aici nu se poate trece cu uşurinţă peste paralelismul de situaţii cu Enoh şi Ilie. 

În aceeaşi carte este descris (probabil prima relatare a unui bombardament cu o armă 
termonucleară) modul în care Gurkha a azvârlit asupra unui oraş mare, de la bordul unei puternice 
vimana, un singur proiectil. Descrierea cuprinde termeni care ne reamintesc pe cei folosiți de martorii 
oculari ai explodării primei bombe cu hidrogen deasupra atolului Bikini: un fum alb strălucitor, de 
zece mii de ori mai luminos decât soarele, s-a ridicat într-o incandescenţă fără seamăn, lăsând în 
urmă un oraş prefăcut în cenuşă. Ulterior, când Gurkha a aterizat, vehiculul său părea în bloc 
strălucitor de antimoniu. Să adăugăm, pentru uzul filozofilor, afirmaţia categorică a Mahabhnratei 
potrivit căreia timpul este sămânța universului... 

Cărţile tibetane Tantjua şi Kantjua pomenesc, la rândul lor, de aparate zburătoare preistorice pe 
care le denumesc „perlele cerului”. Ambele cărți precizează în mod categoric că aceste informaţii nu 
sunt destinate publicului, ci constituie un secret. În cărțile Samarangana şi Sutradhara, un capitol 
complet descrie nave aeriene a căror pupă împroşcă foc şi mercur. 

Noţiunea de „foc” nu are în vechile scrieri semnificaţia exclusivă a ceva care arde; sub denumirea 
generală de „foc” — sunt luate laolaltă şi enumerate aproximativ patruzeci de fenomene felurite, în 
genere magnetice şi electrice. Ne vine greu să ne imaginăm cum de au descoperit popoarele 
antichității că metalele grele sunt o sursa de energie, şi mai ales că au putut să o obţină. Nu putem 
nici să simplificăm într-atât lucrurile încât să declarăm vechile texte sanscrite pur şi simplu mituri. 
Marele număr de exemple extrase din vechile scrieri îngăduie presupunerea, aproape certitudinea că 
în antichitate au putut realmente fi întâlniți „zei” zburători. 

Cu vechile metode folosite, din păcate, până acum: „...Aşa ceva nu există... sunt greşeli de 
traducere... exagerări fantastice ale autorilor sau copiştilor”, nu o să mai putem progresa. Hätisul 
îndărătul căruia se ascunde trecutul nostru trebuie explorat cu o schemă de gândire nouă, 
constituită in special din cunoştinţele tehnice ale secolului în care trăim. Aidoma fenomenului 
navelor spaţiale din antichitatea timpurie, urmează să se dea o interpretare realmente plauzibilă şi 
fenomenului atât de des evocat al armelor înspăimântătoare de care s-au folosit zeii pe atunci, cel 
puţin într-o împrejurare. Textele din Mahabharata ne obligă să mai reflectăm: Totul s-a petrecut de 
parcă ar fi fost o dezläntuire a elementelor. Soarele se învârtea în cerc. Pârjolită complet de dogoarea 
armei, lumea umbla buimacă în văpaie. Arşi de pârjol, elefanții fugeau innebuniti care-ncotro, 
căutând o scăpare în fața groaznicului flagel. Apa clocotea, animalele mureau, iar duşmanii erau 
secerati; pârjolul cuprinse arborii, care se präväleau în şir, ca într-o pădure cuprinsă de foc. 

Mugind îngrozitor, elefanții se prăbuşeau răpuşi. Caii şi carele de luptă ardeau, totul arăta ca 
după un incendiu. Mii de case au fost distruse; apoi pe mare se aşternu o linişte totală. Vânturile se 
porniră să sufle şi pământul începu a se lumina. Priveliştea era înfiorătoare. Hoiturile celor căzuți se 
zgârciseră din cauza căldurii nemaipomenite, încât nici nu mai arătau a oameni. Niciodată până 
atunci nu se mai văzuse şi nu se mai auzise de o armă atât de îngrozitoare” (C. Roy, Drona Parva 


ie 


1889). 

Cei care au scäpat si de rändul acesta cu viatä, se povesteste in continuare, si-au spälat 
echipamentul şi armele, pentru că totul era acoperit de răsuflarea ucigätoare a ”Zeilor”. Cum se 
spunea în epopeea lui Ghilgameş? „Te-a atins cumva răsuflarea otrăvită a animalului ceresc?” 

Alberto Tulii, fost director al secțiunii de egiptologie a Muzeului Vatican, a găsit un fragment din 
vremea lui 

Tutmes al III-lea, care a trăit aproximativ cu 1 500 de ani î.e.n. Textul ne informează că, odată, 
învățații vremii au văzut venind spre ei o minge de foc aflată pe cer şi a cărei răsuflare era 
pestilentialä. Tutmes şi oştenii lui au urmărit acest spectacol până când mingea de foc s-a îndepărtat 
spre sud, pierzându-se din vedere7. Toate textele citate provin din mileniile anterioare erei noastre. 
Autorii au trăit pe continente deosebite, au aparținut unor culturi şi religii diferite. 

În vremurile acelea îndepărtate nu exista un sistem rapid de transmitere a informaţiilor, iar despre 
călătorii intercontinentale încă nu se pomenise. Cu toate acestea, avem informații din toate cele patru 
zări, surse nenumărate, iar relatările sunt foarte asemănătoare. Oare în minţile autorilor sălăşluia 
aceeaşi fantezie creatoare? Au fost cu toții urmăriți, în acelaşi chip, obsedant, de aceleaşi fenomene? 
Imposibil şi de neconceput ca atât istorisirile cronicarilor Mahabharatei, Bibliei, epopeii lui 
Ghilgameş, cât şi acelea ale autorilor eschimoşi, indieni, ai popoarelor nordice, tibetanilor, precum şi 
multe alte relatări provenind din surse diverse să conțină — ca un joc al hazardului sl fără nici o 
justificare — aceleaşi întâmplări cu”zei” zburători, cu stranii vehicule cereşti si cu îngrozitoare 
catastrofe legate de apariţiile lor. 

Nici o imaginaţie nu poate fabula în acelaşi chip de jur împrejurul lumii. Cvasiuniformitatea 
naratiunilor are ca sursă realitatea evenimentelor preistorice. Ni s-a comunicat ceea ce a fost văzut. 
Se prea poate — şi în această privință lucrurile nu s-au schimbat mult — ca reporterii antichității 
timpurii să-şi fi exagerat şi ei materialele cu ajutorul fanteziei, dar esenţa fiecărui reportaj rămâne — 
ca şi azi — realitatea, respectiv redarea fidelă a faptului, evenimentului, întâmplării. 

Să ne închipuim, de exemplu, următoarea situaţie: În jungla africană coboară pentru prima dată 
un elicopter. Nici un băştinaş n-a văzut în viața lui un asemenea aparat. Din elicopterul care 
aterizează cu un zgomot asurzitor într-un luminiş apare echipajul în ținută de campanie, cu căşti si 
pistoale-mitralieră. Sălbaticul, purtând doar o bucată de pânză în jurul şalelor, stă buimăcit şi 
înspăimântat în fața obiectului care a pogorât din cer si din care au descins „zei” necunoscuți. După 
un timp, elicopterul se ridică din nou şi dispare în văzduh. 

Rămas singur, sălbaticul trebuie să-şi explice apariția miraculoasă la care asistase cu puțin 
înainte. El va povesti celor care n-au fost martori ai întâmplării cele văzute: o pasäre-vehicul ceresc, 
zgomotoasă şi urât mirositoare, ființe cu pielea albă purtând arme din care täsnea foc... Vizita de 
pomină va fi memorată cu sfințenie pentru totdeauna şi desigur transmisă generațiilor următoare. 

Când tatăl va povesti fiului întâmplarea, va avea, desigur, grijă ca pasărea cerului să nu devină 
mai mică, iar ființele care au coborât din ea vor părea, la rândul lor, tot mai stranii, mai grandioase şi 
mai puternice. Povestea va fi mereu îmbogățită cu elemente noi. La originea mitului va sta însă 
aterizarea efectivă a elicopterului: elicopterul s-a aşezat în luminiş, iar echipajul a ieşit, slujindu-se 
de scări. 

De acum înainte, evenimentul va rămâne consemnat în mitologia tribului. Anumite lucruri nu se 
lasă însă născocite. N-am fi scormonit timpurile preistorice pe urmele navigatorilor interastrali şi ale 
navelor cereşti dacă s-ar fi vorbit despre asemenea apariţii doar în două sau trei cărți străvechi. 

Dar dacă aproape toate textele popoarelor preistorice — de-a lungul şi de-a latul pământului — 
istorisesc acelaşi lucru, atunci trebuie, totuşi, să ne străduim să facem lumină în adevărurile 
obiective ascunse până acum. „Fiul omului, trăieşti în mijlocul unui neam răzvrătit. Aceştia au ochi 
să vadă, dar nu văd; au urechi ca să audă, dar nu aud...” (lezechiel, XII, 2). 

Ştim că la sumerieni anumite stele îi reprezentau pe zei. Lui Marduk = Marte, cel mai mare dintre 
zei, i s-ar fi ridicat, pare-se, o statuie din aur curat cântărind 800 de talanti, ceea ce corespunde, 
daca e să dăm crezare lui Herodot, cu 24.000 kg de aur pur. Ninurta = Sirius era judecătorul suprem 
al universului, acela care dădea sentințe în pricinile muritorilor. Există scrieri cuneiforme dedicate lui 
Marte, Sirius şi Pleiadelor. În imnurile şi rugăciunile sumeriene sunt mereu pomenite arme ale zeilor 
a căror formă şi al căror efect nu corespund nicidecum timpurilor respective. 

Un imn de slavă închinat lui Marduk aminteşte că el lăsa să cadă asupra duşmanilor săi o ploaie 


7 Textul citat vorbea despre unul şi apoi mai multe ceruri de foc. Vorbea — pentru că a dispărut după moartea lui 
Alberto Tulli, cum ne încredințează Raportul Condon. (Adnotare Ion Hobana). 

de foc, nimieindu-i cu un fulger sclipitor. Inanna este zugrävitä inältändu-se la ceruri, räspändind o 
luminä strälucitoare, orbitoare, care distruge casele dusmanilor. 

S-au gäsit pänä si desene, ba chiar si machete ale unor locuinte care nu se deosebesc prea mult 
de un adäpost atomic prefabricat: sunt rotunde, masive si au numai o singurä deschidere ciudat 
inrämatä. Din aceeasi perioadä — aproximativ 3.000 de ani i.e.n. —, arheologii au gäsit o sculpturä 
reprezentänd un atelaj, inclusiv vehiculul si vizitiul, cu doi luptätori inclestati, totul intr-o executie de 
o deosebitä acuratete si finete. Este cunoscut faptul cä sumerienii stäpäneau arta mestesugurilor la 
perfectie. 

De ce au făurit ci un „adäpost" greoi, când celelalte obiecte dezgropate la Babilon şi Uruk sunt 
opere de artă cu totul remarcabile? Nu de mult s-a descoperit în oraşul Nippur — la 150 km sud de 
Bagdad — o întreagă bibliotecă sumeriană, cuprinzând aproape 60.000 de tăblițe de lut. Pe una din 
ele găsim săpată pe şase coloane cea mai veche descriere a potopului. În această relatare figurează 
numele a cinci oraşe anterioare potopului: Eridu, Badtibira, Larak, Sitpar şi Schuruppak. Până acum 
două din aceste oraşe n-au fost identificate. Pe aceste tăblițe, cele mai vechi dintre toate câte au fost 
găsite până acum, Noe al sumerienilor, pe nume Ziusudra, ar fi locuit la Schuruppak, unde şi-a 
construit şi arca. Ceea ce înseamnă că acum dispunem de o nouă reprezentare a potopului, mai 
veche decât aceea pe care am avut-o în epopeea lui Ghilgameş. Desigur, nimeni nu ştie dacă noi 
descoperiri n-ar putea scoate la iveală versiuni şi mai timpurii. 

Oamenii civilizațiilor antice par a fi fost obsedati de ideea nemuririi sau de reînvieri. După cât se 
pare, servitorii si sclavii se instalau de bunăvoie în mormântul stăpânilor când aceştia mureau. În 
necropola de la Sub-At zăceau laolaltă — în cea mai perfectă rânduială — nu mai puțin de şaptezeci de 
schelete. Nu s-a putut sesiza nici cel mai mărunt indiciu că ar fi fost siliți să procedeze astfel. Şezând 
sau stând în picioare, în veşmintele lor de ceremonie, sclavii au aşteptat moartea, care trebuie să se fi 
produs, probabil, repede şi fără durere,cu ajutorul otrăvii. 

Imperturbabili, pe deplin convinşi, ei vor fi sperat o viață nouă în lumea cealaltă, alături de 
stăpânii lor. Cine le-a băgat în cap acestor popoare păgâne ideea reînvierii? Nu mai puţin încâlcită 
este şi lumea zeităților egiptene. Despre ființe teribile, care se deplasau în bărci pe firmament, aflăm 
chiar din cele mai vechi documente ale popoarelor de pe Nil. Un text cuneiform în care era proslăvit 
Ra, Zeul soarelui, spune: „Tu te amesteci printre stele şi Lună, tu tragi de-a lungul cerului şi 
Pământului vasul lui Aton, asemenea stelelor care, neobosite, aleargă jur împrejur şi aştrilor de la 
Polul Nord care nu apun niciodată”. 

Iată o altă inscripție, aflată într-o piramidă: „Tu eşti acela care stai de milioane de ani la prova 
corăbiei Soarelui”. 

Deşi vechii egipteni au fost mari maeştri în calcule de nivel superior, rămâne totuşi straniu faptul 
că în legătură cu stelele şi o corabie cerească ei pomenesc despre milioane de ani. Ce spune 
Mahabharata în această privință? "Timpul este sămânţa universului”. 

La Memfis, zeul străbun Ptah i-a înmânat regelui două proiecte pentru sărbătorirea jubileului 
domniei sale, subliniind că jubileul urmează a fi sărbătorit de şase ori la intervale de câte o sută de 
mii de ani. Trebuie să mai menţionăm că zeul străbun Ptah apăruse, înainte de a înmâna regelui 
proiectele, într-un strălucitor vehicul ceresc, pentru ca după aceea să dispară cu el la orizont. La 
Edfu se găsesc şi azi pe porți şi temple imagini ale soarelui înaripat sau ale unui şoim ce pluteşte, 
împodobit cu semnele hieroglifice ale eternității şi vieţii veşnice. Reprezentări atât de numeroase ale 
unor zei inaripati ca în Egipt nu se găsesc în nici unul din celelalte centre arheologice de pe glob. 

Fiecare turist cunoaşte insula Elefantina cu renumitul instrument de măsurare a apelor Nilului de 
la Assuan. Încă în scrierile cele mai vechi, insula era denumită Elefantina, fiindcă, într-adevăr, avea 
şi desigur are şi acum contururile unui elefant. Dar de unde ştiau acest lucru străvechii egipteni, de 
vreme ce acest contur este vizibil numai de la o mare înălțime, cum ar fi dintr-un avion? Or, vreo 
colină anume care să ofere o perspectivă şi care să te îmbie cumva la o comparaţie nu există acolo. 

Pe o construcție din Edfu s-a descoperit recent o inscripție care atrage atenția asupra faptului că 
edificiul are o origine divină, întrucât planurile sale ar fi fost desenate de către Im-Hotep, trecut în 
rândul zeilor. Acest Im-Hotep este o persoană foarte misterioasă şi inteleaptä, un fel de Einstein al 
epocii sale. Era deopotrivă preot, scriitor, medic, arhitect şi filozof. Lumea antică, lumea lui Im-Hotep, 
după cum recunosc arheologii, nu avea la îndemână pentru prelucrarea pietrei decât pene de lemn şi 
aramă: nici una nici alta nu erau însă potrivite pentru tăierea blocurilor de granit. 

Totuşi, înțeleptul Im-Hotep construieşte pentru faraonul său, Djoser, piramida în trepte de la 
Sakkara! Construcţia aceasta, înaltă de 60 m, este o operă de artă arhitectonică care mai târziu n-a 
mai putut fi imitată decât imperfect. Im-Hotep denumi întreaga construcție, înconjurată de un zid 

inalt de 10 m si lung de 1.600 m „Casa vesniciei”. De altfel, a dispus ca si el sä fie ingropat acolo, 
pentru ca la inapoierea zeilor pe Pämänt, acestia sä-l poatä trezi. 

Ştim că piramidele sunt construite după criterii astronomices. Totuşi, dacă ținem seama că despre 
astronomia vechilor egipteni nu se ştie aproape nimic, afirmația devine supărătoare. Sirius era unul 
din puţinii aştri față de care egiptenii manifestau interes. Dar tocmai interesul pentru Sirius pare 
aproape straniu pentru că de la Memfis Sirius poate fi observat doar la începutul fiecărei perioade de 
revărsare a Nilului, dimineața, puțin deasupra orizontului, în lumina zorilor. 

Şi pentru ca paharul surprizelor să fie plin, s-a descoperit în Egipt un calendar de mare precizie 
alcătuit în anul 4.221 î.e.n.; calculat în funcție de răsăritul lui Sirius (1 tout — 19 iulie), el cuprinde 
cicluri anuale pe o perioadă ce depăşeşte 32.000 de ani. 

Să admitem că vechilor astronomi nu le lipsea timpul ca să observe Soarele, Luna, aştrii an de an, 
astfel încât, în cele din urmă, să constate că după aproximativ 365 de zile toți astrii revin pe 
firmament în acelaşi loc. Nu este însă lipsit de importanță faptul că primul calendar a fost stabilit în 
funcţie de Sirius, deşi acelaşi lucru se putea obține mai uşor şi cu aceleaşi rezultate studiind mersul 
Soarelui şi al Lunii. 

Poate că în genere calendarul întocmit după Sirius era o reprezentare fictivă, un calcul izvorât 
dintr-o probabilitate, pentru că el nici nu prezicea răsăritul astrului respectiv; revărsarea Nilului şi 
simultana apariție a astrului pe cerul dimineţii erau o întâmplare. Revărsarea Nilului nu se producea 
nici anual, şi nici în aceeaşi zi a anului. Atunci ce rost putea să aibă un calendar în funcție de Sirius? 
Să fie şi aici din nou vorba de un vechi element tradițional? Exista oare vreun document pe care 
preoții l-au tăinuit cu grijă? 

Într-un mormânt care se presupune că ar fi aparținut regelui Udimus s-a găsit scheletul unui 
animal complet necunoscut, care avea la gât un lanț de aur. De unde provenea animalul? Cum se 
poate explica faptul că egiptenii foloseau încă de la începuturile primei dinastii un sistem zecimal? 
Cum a luat naştere într-o perioadă atât de timpurie o civilizație atât de dezvoltată? De unde provin, 
încă de la începuturile civilizației egiptene, obiecte din bronz şi aramă? Cine le-a predat lor cunoştinţe 
de matematică de un nivel de necrezut şi o scriere gata concepută? 

Înainte de a ne ocupa de câteva dintre construcțiile monumentale, care ridică nenumărate 
probleme, să aruncăm încă o dată, pe scurt, o privire asupra vechilor scrieri: De unde atâta uluitoare 
fantezie la povestitorii basmelor din „O mie şi una de nopţi”? Cum s-a ajuns la descrierea unei lămpi 
care îndeplinea dorințele unui vraci? Ce imaginație îndrăzneață a inventat formula „Sesam, deschide- 
te!”, folosită de Ali-Baba şi hoţii lui? 

Desigur că astăzi, când aparatul de televiziune, printr-o simplă răsucire a butonului, ne oferă 
imagini grăitoare, asemenea lucruri nu ne mai uimesc. Şi de când în atâtea magazine mari uşile se 
deschid prin acțiunea celulelor fotoelectrice, nici formula „Sesam, deschide-te!” nu mai reprezintă o 
enigmă deosebită. 

În orice caz, astăzi, romanele stiintifico-fantastice ale autorilor contemporani par nişte lucrări 
serbede în comparaţie cu fantezia debordantă a povestitorilor din timpurile străvechi. Ai parcă 
impresia că rapsozii timpurilor trecute ar fi avut la dispoziție pentru amorsarea fanteziei un material 
in parte deja cunoscut, văzut şi träit.? 

În lumea legendelor si a miturilor unor culturi mai puțin studiate, lipsindu-ne puncte certe de 
sprijin, întreaga viziune începe să plutească, totul fiind şi mai confuz. Tradițiile islandeze si 
norvegiene vechi cunosc, bineînţeles, şi ele „zei” care călătoresc prin cer. Zeița Frigg are o slujnică — 
pe Gna. Ea o trimite în diferite lumi călare pe un armăsar, care se ridică în văzduh peste țări şi mări. 
Armăsarul se numeşte „Zvârle din copite” şi odată, relatează saga, Gna a întâlnit sus în tăriile cerului 
câțiva wani necunoscuţi. În cântecul lui Alwis, Pământul, Soarele, Luna şi spaţiul sideral au 
denumiri diferite, în funcţie de cei care le rostesc: oamenii, „zeii”, uriaşii sau aşii. Cum de s-a putut, 
în timpuri atât de îndepărtate, când sfera cunoştinţelor era atât de restrânsă, ajunge la diverse 
viziuni despre unul şi acelaşi lucru? 

Vedele vechilor germani, cântecele şi diversele saga ale nordicilor, deşi transcrise abia în jurul 
anilor 1200 e.n. de către eruditul Sturluson, numără, totuşi, câteva mii de ani vechime. Foarte des, 
simbolul lumii constă în aceste prime scrieri într-un disc sau o bilă — lucru destul de semnificativ —-, 


8 Nu toate cele peste 80 de piramide „sunt construite după criterii astronomice”. Afirmația ar trebui să se refere la 
ansamblul de la Giseh şi, mai ales, la marea piramidă a lui Hufu (pe care Herodot l-a rebotezat Kheops). (Adnotare Ion 
Hobana). 

9 A recunoaşte că basmele şi legendele au un sâmbure de adevăr nu înseamnă a căuta pentru fiecare dintre elementele 
lor un corespondent real şi încă extraterestru. (Adnotare Ion Hobana). 

iar Thor, cel mai mare dintre zei, este intotdeauna reprezentat purtänd ciocanul pietrarilor. Profesorul 
Kühn emite ipoteza că cuvântul german Hammer (ciocan) înseamnă „piatră”, fiind originar din epoca 
pietrei şi fiind extins abia mai târziu asupra obiectului respectiv din bronz sau fier. Ceea ce ar 
însemna că Thor şi simbolul lui, ciocanul, sunt reprezentări foarte vechi, probabil chiar din epoca de 
piatră. De altfel, cuvântul Thor are drept corespondent în vedele indiene, în notația sanscrită, pe 
„Tanayitnu”, care ar putea fi tradus, după conținutul lui, prin „cel care produce tunetul”. Thor, mai 
marele peste zeii nordici, este stăpânul ”wanilor” din mitologia germană, cei care amenință întinsul 
cerurilor. 

Într-o discuție asupra aspectelor cu totul noi privind cercetarea trecutului s-ar putea ridica 
obiectia: doar nu tot ceea ce se referă la legendele despre fenomenele cereşti poate constitui un şir de 
dovezi pentru a confirma ipoteza unor zboruri spaţiale care ar fi avut loc într-un trecut foarte 
îndepărtat! De fapt, nici nu ne propunem aşa ceva, indicăm pasaje din cele mai vechi scrieri care nu- 
şi găsesc locul în modelul de gândire folosit până în prezent. Semnele noastre de întrebare vizează 
acele probleme într-adevăr supărătoare a căror semnificație ştiinţifică si ale căror consecințe nu 
puteau fi bănuite nici de autori, nici de traducători şi nici de copişti. Am fi gata să considerăm 
traducerile drept false şi copiile drept inexacte dacă toate aceste legende pline de fantezie şi atât de 
înflorite nu ar fi, totuşi, acceptate în întregime, de îndată ce pot fi integrate în vreo religie. Este 
nedemn de un om de ştiinţă să conteste valoarea elementelor care nu concordă cu modelul său ele 
gândire şi să le recunoască exclusiv pe acelea care susțin tezele sale. Ce forță şi pregnantä ar căpăta 
tezele noastre dacă ne-ar sta la dispoziție traduceri noi, realizate cu ochiul omului erei cosmice! 

Pe malurile Mării Moarte s-au descoperit recent — fapt care ne îngăduie să adăugăm, cu 
perseverență, verigi noi la lanţul presupunerilor noastre — suluri cu fragmente din texte apocaliptice 
şi liturgice. Din nou se pomeneşte în texte apocrife atribuite lui Abraham şi Moise, despre care cereşti 
cu roți şi care scuipă foc, în timp ce referiri asemănătoare lipsesc în cărțile lui Enoh în versiunile 
etiopiana şi slavă. 

„În spatele ființei am văzut un car cu roți de foc şi fiecare roată era jur împrejur plină cu ochi, iar 
pe roți era un tron, învăluit în flăcări care curgeau în jurul lui”. (Text apocrif: Abraham, XVIII, 11/12.) 

În interpretarea profesorului Scholem, tronul şi carul, simboluri ale misticismului iudaic, 
corespund în mistica elenistică şi a creştinismului primitiv cu pleroma (=abundentä de lumină). lată 
o interpretare onorabilă, dar poate fi ea preluată ca fiind dovedită ştiinţific? Putem să întrebăm 
deschis ce se va întâmpla dacă acceptăm teza că unii oameni au văzut într-adevăr carele de foc de 
atâtea ori descrise? În sulurile de la Qumran a fost adeseori folosită o scriere care până acum a 
rămas nedescifrată; între documentele găsite în a patra peşteră, într-o lucrare de astrologie 
alternează până şi caracterele cu care e scrisă. 

O observaţie astronomică poartă titlul! „Cuvintele pe care le-a adresat înțeleptul tuturor fiilor 
Aurorei”. În fond ce anume se opune atât de categorie şi convingător posibilității ca descrierea carelor 
de foc, care abundă în textele din timpurile străvechi, să corespundă realității? Doar n-o să ne 
mulțumim cu afirmaţia atât de banală şi aproximativă că în antichitate nu puteau exista care de foc! 
Un astfel de răspuns ar fi nedemn de aceia pe care ne-ar plăcea să-i aducem, cu ajutorul întrebărilor 
noastre, la noi concluzii. În definitiv, nici nu e aşa mult de când persoane competente afirmau că din 
cer nu pot cădea pietre (meteoriți) pentru că în cer nu există pietre... 

Nu au ajuns matematicienii din secolul trecut, pe bază de calcule, la concluzia, pe atunci 
irefutabilă, că un tren nu se poate deplasa cu mai mult de 34 km pe oră, deoarece la o viteză 
superioară aerul ar fi împins afară din tren, iar pasagerii s-ar asfixia?... încă n-au trecut o sută de ani 
de când s-a ”demonstrat” că un obiect mai greu decât aerul nu va putea zbura niciodată... 

Într-un ziar respectabil este criticată cartea lui Walter Sullivan, Semnele din univers, ca una ce 
ține de literatura stiintifico-fantasticä, sustinändu-se, totodată, că atingerea stelelor Epsilon-Eridani 
sau Tau-Ceti este absolut imposibilă, chiar şi într-un viitor îndepărtat; se mai susține că nu vor putea 
fi parcurse distanţe uriaşe cu ajutorul efectului dilatării timpului şi nici al cufundärii cosmonautilor 
într-un somn adânc, asemănător hibernatiei, prin scăderea temperaturii corpului. 

Ce bine că în trecut au existat întotdeauna destui vizionari indräzneti şi în acelaşi timp surzi la 
critica contemporanilor! Fără ei n-ar exista azi rețeaua feroviară care împânzeşte întregul glob, cu 
trenuri alergând cu o viteză mai mare de 200 km pe oră (să nu uităm: la peste 34 km viteză pe oră, 
pasagerii mor)..., fără ei n-ar exista astăzi avioane cu reacție, pentru că ar fi trebuit să se 
prăbuşească (să nu uităm: obiectele mai grele decât aerul nu pot zbura!)... şi, în sfârşit, fără ei n-ar fi 
existat rachetele lunare (să nu uităm: pentru că omul nu-şi poate părăsi planeta!). Pe scurt, multe, 
foarte multe nu s-ar fi întâmplat clacă n-ar fi existat vizionarii. 

O parte dintre savanti ar dori sä se limiteze la studiul asa-numitelor realitäti. Dar ei uitä prea 
repede si cu prea multä usurintä cä ceea ce este astäzi realitate, ieri a fost incä visul utopic al unui 
vizionar. O importantä parte a descoperirilor care au fäcut epocä si care trec azi drept realitäti nu le 
datoräm nicidecum cercetärilor sistematice, ci intämplärilor fericite. Si unele au fost inscrise in cartea 
„vizionarilor seriosi” de cei care prin speculatiile lor indräznete au reusit sä treacä de bariera 
prejudecätilor. Un lucru este insä cert: limitele posibilitätilor se vor ingusta in viitor zi de zi. Heinrich 
Schliemann a descoperit Troia numai fiindcă n-a luat cărțile lui Homer drept basme si fabulatii! 

Cunoaştem încă prea puțin trecutul nostru ca să ne putem permite să emitem unele judecăți 
definitive! Descoperiri noi pot atrage după sine clarificarea unor mistere fără egal, citirea atentă a 
unor manuscrise vechi poate să pună în discuție realități de multă vreme acceptate. De altfel, acum e 
clar că din cărțile antichității mai multe s-au distrus decât s-au păstrat. În America de Sud se pare că 
ar fi existat o lucrare în care ar fi fost consemnate toate cunoştinţele antichității, cel de-al 63-lea rege 
incaş, Pachacuti al IV-lea a dispus distrugerea ei. Biblioteca din Alexandria a fost dotată de eruditul 
Ptolemeu Soter cu un fond de 500.000 de lucrări, cuprinzând toate tradițiile omenirii. O parte a 
bibliotecii a fost distrusă de romani, iar restul a fost pus pe foc — sute de ani mai târziu — de califul 
Omar. Într-adevăr, este de neînchipuit: să foloseşti pentru încălzitul băilor publice din Alexandria 
manuscrise de nepretuit si de neînlocuit! Ce s-a întâmplat cu biblioteca templului din Ierusalim? 
pare-se, 200.000 de volume? Ce comori şi mistere au fost sortite pieirii de către împăratul chinez Chi- 
Huang atunci când în anul 214 î.e.n. a dispus din considerente politice distrugerea unor lucrări de 
istorie, astronomie şi filozofie? Câte texte a pus să fie distruse în Efes iluminatul Pavel? Şi ce tezaur - 
— greu de imaginat — de scrieri privind toate domeniile ştiinţei s-a irosit din pricina fanatismului 
religios? Câte mii de opere de neînlocuit au fost sortite focului de călugări şi misionari, în râvna lor 
sacră şi oarbă, în țările Americii de Sud şi centrale? 

Deşi acestea s-au petrecut cu sute de mii de ani în urmă, a dobândit oare prin aceasta omenirea 
mai multă înțelepciune? N-au trecut decât câteva decenii de când Hitler a ordonat arderea cărților în 
piețele publice. Din fericire, astăzi cărțile nu mai sunt, ca în timpurile trecute, unicate. 

Textele şi fragmentele rămase la îndemâna noastră ne mai transmit încă cunoştinţe şi informaţii 
din timpurile străvechi. Din totdeauna, inteleptii popoarelor au ştiut că viitorul aduce cu sine 
războaie şi revoluţii, sânge şi pârjol. Poate că de aceea au ascuns de lume, în construcțiile 
monumentale ale epocii lor, sau au pus cumva la adăpost de o eventuală distrugere câte ceva din 
secretele şi tradițiile ştiinţei lor. Poate că o sumă de informaţii menite să supraviețuiască furtunii 
timpurilor au fost ascunse în piramide, temple, statui sau în texte cifrate? Iată ceea ce ar merita să 
verificăm, de vreme ce astăzi spirite prevăzătoare au hotărât să procedeze în acelaşi fel pentru a 
transmite posterității unele valori. 

În cursul anului 1965, americanii au îngropat în solul New Yorkului două capsule astfel construite 
încât să reziste până în anul 6965, indiferent de calamitätile care ar lovi până atunci Pământul. 
Capsulele, menite să biruie timpul, conțin informaţii pe care vrem să le transmitem viitorimii, astfel 
încât cei ce-şi vor da odată şi odată osteneala să destrame bezna care înconjură trecutul înaintaşilor 
lor să afle cum am trăit noi. Turnate dintr-un metal mai rezistent decât oţelul, capsulele ar putea 
scăpa nevătămate şi din încercarea unei explozii atomice. În afara „informațiilor de actualitate” s-au 
mai introdus acolo vederi ale unor oraşe, fotografii de vapoare, automobile, avioane şi rachete; ele mai 
conțin mostre de metal şi mase plastice, eşantioane de postav, fire şi țesături, obiecte uzuale, ca 
monezi, unelte şi articole de toaletă, precum şi cărți de matematică, medicină, fizică, biologie şi 
astronautică — toate microfilmate. Pentru ca ceea ce s-a depus să poată fi folosit într-un viitor 
îndepărtat şi totodată necunoscut, întregul material a fost prevăzut cu un cod ingenios, cu ajutorul 
căruia descrierea şi desenele obiectelor depuse vor putea fi traduse în limbile viitorului. 

Ideea de a dărui posterității capsule cu aceste tezaure ale civilizației a aparținut unui grup de 
ingineri de la „Westinghouse-Electric”. Ingeniosul sistem de descifrare destinat generațiilor încă 
necunoscute a fost inventat de John Harrington. Oare cei ce au făcut-o au fost nişte sărmani nebuni? 
Nişte visători? Punerea în practică a acestei idei ni se pare mai curând fericită şi liniştitoare, 
înseamnă că în zilele noastre mai există oameni care se gândesc la ceea ce va fi peste 5.000 de ani. 
Arheologii unui viitor îndepărtat nu vor avea sarcini mai uşoare decât acelea ale noastre. După un 
pârjol atomic, nici bibliotecile lumii noastre, nici celelalte realizări de care suntem atât de mândri nu 
vor mai servi la nimic, nu vor mai avea vreo valoare, pur şi simplu vor dispărea, fiind distruse, 
prefăcute în atomi. Fapta şi fantezia oamenilor din New York nu sunt justificate numai pentru cazul 
înspăimântător când globul pământesc ar fi sfârtecat de bombe atomice; deplasarea axei pământeşti 
numai cu câteva grade ar putea provoca inundații de proporții încă necunoscute şi în orice caz de 

nestävilit, suficiente pentru a face ilizibil orice cuvänt scris. Cine este atät de prezumtios incät sä 
susțină că inteleptii antichităţii n-au putut să se gândească la ceea ce s-au gândit in înțelepciunea lor 
cei de la New York? 

Este mai mult ca sigur că strategii unui război nuclear şi termonuclear nu-şi vor prăpădi bombele 
aruncându-le asupra unor locuitori necivilizati ai pădurilor sau a eschimosilor inofensivi. Ele vor fi 
indreptate asupra centrelor civilizatiei. Haosul radioactiv se va abate deci asupra populatiilor celor 
mai avansate, mai puternic dezvoltate. Vor supravietui undeva, foarte departe de centrele civilizate, 
popoare subdezvoltate, sälbatice, primitive. Intrucät nu au participat la efortul de dezvoltare a 
culturii, ele nici nu vor putea sä o transmitä sau mäcar sä comunice ceva despre ea. Nici chiar 
învățații si vizionarii care se vor osteni să salveze o bibliotecă subpământeană, respectiv s-o îngroape 
undeva, nu vor putea face nimic pentru viitor. Bibliotecile „obişnuite” vor fi oricum distruse, iar 
supraviețuitorii din rândul primitivilor habar nu vor avea despre bibliotecile ascunse sau secrete. 
Mari suprafeţe ale globului, se vor transforma în pustiuri pârjolite, deoarece radiațiile nu vor îngădui 
dezvoltarea vegetației timp de sute de ani. Cei scäpati cu viață vor suferi probabil mutații biologice, 
iar după 2.000 de ani nu se va mai şti nimic despre oraşele nimicite. Natura, cu forța ei titanică, va 
măcina ruinele, fierul şi oţelul vor rugini, totul se va preface în pulbere. 

Şi totul va reîncepe! Căci omul poate să repete propria sa aventură de două şi de trei ori. E posibil 
să ajungă, tot foarte târziu, la descifrarea tainei, tradițiilor şi a vechilor scrieri. 5.000 de ani după 
catastrofă, arheologii ar putea presupune că oamenii secolului al XX-lea nu au cunoscut fierul, 
întrucât nu vor găsi nici o urmă în cercetările şi săpăturile lor. Dacă se vor găsi benzi de magnetofon, 
nu se va şti ce întrebuințare să li se dea; nici măcar nu se vor putea deosebi benzile imprimate de cele 
nefolosite. Şi poate că aceste benzi vor avea înscrisă rezolvarea multor, foarte multor enigme. Texte 
care ar relata despre oraşe uriaşe, în mijlocul cărora casele ar ajunge la sute de metri înălțime, vor fi 
declarate neverosimile, pentru că, se va spune, asemenea oraşe n-ar fi putut exista. Galeriile 
metroului londonez vor fi privite ca o curiozitate geometrică sau, desigur, ca un sistem de canalizare 
extraordinar de bine conceput. Apoi vor fi descoperite, poate chiar pe neaşteptate, noi date, în care se 
va relata despre zborul omului dintr-un continent într-altul cu ajutorul unor păsări uriaşe, despre 
nave stranii care aruncau jeturi de foc şi dispăreau în ceruri. Toate acestea vor fi din nou clasificate 
drept ”mitologie” pentru că, este limpede, n-au putut exista păsări atât de mari şi monştri cereşti care 
să verse foc. 

Traducătorii din anul 7.000 vor avea mult de muncit si ceea ce vor putea descifra, din fragmentele 
de materiale relatând desfăşurarea unui război mondial în secolul al XX-lea va suna de la un cap la 
altul neverosimil. 

Multe lucruri vor putea fi clarificate dacă vor rămâne suficiente puncte de sprijin pentru cercetări. 
5.000 de ani reprezintă un timp foarte, foarte îndelungat. Numai printr-un capriciu al naturii, 
blocurile de piatră prelucrată ar putea supraviețui atâta timp. Cu cele mai groase şine de cale ferată, 
natura nu ar fi tot atât de binevoitoare. 

În curtea unui templu din Delhi se găseşte, aşa după cum am mai relatat, un pilon de fier alcătuit 
din mai multe bucăţi sudate, care de mii de ani rezistă intemperiilor, fără să se fi ivit o urmă ele 
rugină; nici sulful şi nici fosforul nu-l pot ataca. Avem în fața noastră un aliaj de fier provenit din 
antichitate, a cărui formulă a rămas necunoscută. Poate că pilonul a fost turnat de un grup de 
ingineri care, privind departe în viitor, dar fiind lipsiți de posibilitatea de a ridica o construcție uriaşă, 
au vrut, totuşi, să lase posterității un monument în stare să supraviețuiască peste timpuri, un semn 
al civilizaţiei lor. 

Curioasă situație. Culturile străvechi ne-au lăsat construcții pe care noi, astăzi, nu le putem 
executa nici cu mijloacele tehnice cele mai moderne. Vestigiile acestea masive de piatră stau astăzi în 
fața noastră, nepermitänd nici o îndoială asupra existenței lor. De vreme ce nu admitem că a existat 
ceva ce nu putem explica, se caută din răsputeri o explicaţie „rezonabilă”. Să scoatem ochelarii de cal 
şi să căutăm împreună... 


CAPITOLUL AL VII-LEA 


Un ring de dans pentru uriasi. Din ce trăiau vechii egipteni? Hufu era un impostor? Misterul 
piramidelor. Mentinerea vieții prin scăderea temperaturii cadavrelor. Creatori de modă 
preistorici. Este oare absolut sigură metoda C-14? 

La nord de Damasc se intinde terasa de la Baalbek: o platformä alcätuitä din blocuri de piaträ, 
dintre care unele măsoară în lungime peste 20 m, cântărind aproape 2.000 de tone. Până in prezent, 
arheologia nu a putut oferi o explicație convingătoare asupra scopului pentru care a fost construită 
această platformă, a modului cum a fost realizată şi a celor care au săvârşit această muncă. 
Profesorul rus Agrest consideră că este posibil să fie vorba despre vestigii ale unui uriaş teren de 
aterizare1o. 

Dacă acordăm credit istoriei, aşa după cum ne este ea prezentată, gata prelucrată, spre 
surprinderea noastră, aflăm că în Egiptul antic a apărut deodată o civilizaţie înfloritoare. Oraşe mari 
şi temple uriaşe, statui imense de o mare expresivitate, drumuri excepționale flancate de statui 
impunătoare, sisteme de canalizare perfecte, morminte somptuoase săpate în stâncă, piramide 
colosale... acestea şi multe alte lucrări demne de admiraţie, pur şi simplu, au täsnit din pământ. 
Adevărate minuni într-o ţară a cărei preistorie a rămas necunoscută, dar care se dovedeşte deodată 
capabilă să dea viață unor asemenea realizări! 

Pământuri fertile erau, în afara deltei Nilului, doar fâşiile înguste de-a lungul ambelor maluri ale 
fluviului. Şi toate acestea în condiţiile în care specialiştii apreciază populația Egiptului din perioada 
ridicării marilor piramide la 50 de milioane de locuitori! (O cifră care, de altfel, este în evidentă 
contradicție cu cea de 20 de milioane de oameni la care s-a apreciat totalul populaţiei globului prin 
anul 3.000 î.e.n.) 

Faţă de o evaluare atât de fantastică, câteva milioane de locuitori în plus sau in minus nu schimbă 
datele problemei; un lucru este sigur, şi anume că toți aceşti oameni trebuiau să fie hräniti! Pentru că 
nu exista numai mulțimea uriaşă a constructorilor, pietrarilor, inginerilor şi marinarilor; nu existau 
numai sute de mii de sclavi, ci şi o armată bine înzestrată, casta numeroasă a preoților, care trăiau 
destul de bine, nenumărați negustori, țărani şi funcționari şi, desigur la un loc de cinste, curtea 
faraonului, care ducea o viață îmbelşugată. Toţi aceşti oameni reuşeau oare să trăiască din puţinele 
roade pe care le putea oferi delta Nilului? 

Ni se spune că pentru transportul blocurilor de piatră necesare ridicării piramidelor s-au folosit 
trunchiuri rotunde de lemn. Dar este puțin probabil ca cei câțiva copaci, în majoritate palmieri, care 
creşteau pe vremea aceea (ca şi în zilele noastre) în Egipt să fi fost tăiați si fasonati pentru necesitățile 
construcțiilor, deoarece curmalele erau absolut necesare ca aliment, iar trunchiurile şi coroana lor 
constituiau singurele adăposturi umbroase în acest peisaj pârjolit de soare. Şi totuşi, probabil că 
acestea au fost mijloacele folosite pentru transport, pentru că o explicație tehnică cât de cât 
plauzibilă pentru construirea piramidelor nu s-a putut găsi. 

Poate că lemnul a fost importat? Pentru aceasta ar fi fost însă necesară o flotă considerabilă, care 
să aducă lemnul la Alexandria, iar de acolo el ar fi trebuit transportat în sus pe Nil până la Cairo. 
Deoarece în perioada ridicării piramidelor egiptenii nu dispuneau încă de cai şi de atelaje, nu exista 
altă posibilitate. Abia în timpul dinastiei a XVII-a, cam prin 1.600 î.e.n.. au început să fie folosite la 
transport calul şi căruța. Un regat pentru o explicație convingătoare privind modalitatea de transport 
a blocurilor de piatră! 

Tehnica construirii piramidelor suscită nenumărate enigme, fără a ne oferi în schimb nici o soluţie 
reală. 

Cum au putut săpa morminte în stâncă? Ce mijloace au avut la dispoziție pentru a făuri labirintul 
de galerii si de încăperi? Pereţii sunt netezi şi de cele mai multe ori impodobiti cu fresce. Galeriile, 
care pătrund oblic în stâncă, sunt prevăzute cu trepte, lucrate după toate regulile meseriei; ele 
conduc în camerele funerare, situate la mare adâncime. Numeroşii turişti, care rămân uimiti în fața 
lor, nu pot obține nici o explicaţie referitoare la tehnica misterioasă a construcției. Şi totuşi, este cert 
că egiptenii stăpâneau la perfectie arta construcției încă din timpurile cele mai vechi, pentru că nu 
există nici o deosebire între felul îngrijit în care au fost ridicate primele piramide şi cele din timpurile 
mai apropiate.11 Între mormântul lui Teti din dinastia a VI-a şi cel al lui Ramses I din Regatul Nou nu 
există nici o deosebire, cu toate că între ridicarea primului mormânt şi a celui de-al doilea s-au scurs 
cel puţin 1.000 de ani! Este evident că la vechea tehnică, odată însuşită, nu s-a mai putut adăuga 


10 ...sau de o „capsulă a timpului” îngropată sub dalele gigantice de piatră, în aşteptarea clipei când oamenii vor fi 
capabili să ajungă la ea. (Adnotare Ion Hobana). 

11 Eminentul arheolog egiptean M. Zakaria Goneim e de altă părere: „...piramida în trepte a fost doar o formă tranzitorie, 
făcând loc cu timpul adevăratei piramide” (Piramida îngropată, Editura ştiinţifică, 1959, p. 22). Cât despre morminte e de 
ajuns să menționăm existența unor lucrări ca aceea a lui G. A. Reisner, intitulată The Deveopment of the Egyptian Tomb 
down to the Accession of Cheops, Cambridge, Massachusetts, 1935. (Adnotare Ion Hobana). 

nimic nou, ai mai degrabä impresia cä mormintele construite ulterior sunt niste copii, din ce in ce 
mai putin reusite, ale primelor modele. 

Turistul care este plimbat cocotat pe o cămilă denumită ”Bismarck” sau „Napoleon”, în funcție de 
naționalitatea turistului, la apus de Cairo, în direcția piramidei lui Kheops, simte la un moment dat şi 
el acea senzaţie curioasă pe care o declanşează întotdeauna vestigiile unui trecut de nepätruns. El 
află că în cutare sau cutare loc şi-a ridicat mormântul un anume faraon. Şi cu aceste cunoştinţe 
însuşite încă din şcoală şi pe care acum şi le-a reimprospätat, el se întoarce pe corabia deşertului 
înapoi la Cairo, după ce, bineînţeles, a făcut şi câteva fotografii impresionante. Au fost născocite, 
îndeosebi cu privire la piramida lui Kheops, vreo câteva sute de teorii stupide, care nu rezistă nici la 
cea mai sumară analiză. În cartea de 600 de pagini a lui Charles Piazzi Smyth Our Inheritance in the 
Great Pyramid, apărută in 1864, aflăm despre o sumedenie de corelaţii între volumul piramidelor si 
globul pământesc, care te uluiesc. 

Dar chiar şi după o examinare exigentă a tuturor acestor teorii, rămân, totuşi, câteva chestiuni 
care ar trebui să ne pună pe gânduri. 

Este cunoscut faptul că vechii egipteni practicau un adevărat cult al Soarelui. Zeul soarelui — Ra 
— se plimba cu barca prin ceruri. Texte găsite în piramidele din perioada Regatului Vechi povestesc 
despre plimbările pe care le făcea regele prin ceruri, fireşte, cu ajutorul zeilor şi al bărcii lor. După 
cum vedem, zeii şi regii egiptenilor au avut şi ei de-a face cu zburatul... 

Faptul că înălțimea piramidei lui Kheops înmulțită cu un miliard este egală cu aproximativ 
distanța Pământ-Soare, respectiv 149.504.000 km, constituie oare o întâmplare? Dar că meridianul 
care traversează piramida împarte continentele şi oceanele în două părți absolut egale este tot o 
întâmplare oarecare? Că rezultatul împărțirii, perimetrului bazei cu dublul înălțimii dă vestitul 
număr n, egal cu 3,1416, să fie tot o întâmplare? Sau poate fi considerat întâmplător faptul că s-au 
găsit calcule privitoare la greutatea Pământului şi că solul stâncos pe care a fost ridicată întreaga 
construcție a fost cu atenție şi grijă nivelat? 

Nu există nici o indicație care să explice motivul pentru care faraonul Hufu, constructorul 
piramidei lui Kheops, a ales ca amplasament al construcției tocmai stânca respectivă din pustiu. S-a 
afirmat că în acel loc ar fi existat un masiv stâncos care oferea condiții naturale ideale; s-a mai 
afirmat, de asemenea, deşi fără prea mult temei, că faraonul voia să urmărească din palatul său de 
vară felul în care progresau lucrările. 

Ambele explicaţii şchioapătă. În ce priveşte prima, ar fi fost, fără îndoială, mult mai rațional ca 
şantierul să fie deschis în imediata apropiere a carierelor, situate ceva mai la răsărit, pentru a reduce 
în felul acesta la minimum problemele legate de transportul materialelor de construcție. Cu privire la 
celălalt motiv, s-ar putea obiecta că este greu de crezut că faraonul a dispus organizarea unui şantier 
atât de important în apropierea resedintei sale, expunându-se de bună voie, în mod deliberat, zi şi 
noapte, an de an, unui vacarm neîntrerupt, numai pentru plăcerea de a urmări mersul lucrărilor. 
Explicaţiile referitoare la alegerea locului unde urma să se ridice piramida sunt atât de puțin 
convingătoare, încât eşti îndreptăţit să te întrebi dacă nu cumva şi în cazul acesta au intervenit ”zeii”, 
fie direct, fie prin intermediul preoților. Admiterea ipotezei ar veni în apărarea teoriilor noastre 
privitoare la un trecut utopic al omenirii. Această piramidă — faptul merită subliniat — nu numai că 
împarte globul pământesc în două jumătăți egale, ci se află şi în centrul de greutate al continentelor! 
Dacă faptele amintite aici nu sunt simple întâmplări — or, este greu să crezi într-o asemenea 
inläntuire a hazardului — trebuie admis că ființele care au hotărât alegerea locului nu erau de loc 
străine de cunoaşterea exactă a formei sferice a Pământului şi a distribuirii continentelor şi mărilor. 
Să ne aducem aminte de hărţile lui Piri Reis! Nu se poate explica orice numai prin întâmplări sau prin 
poveşti. 

Cu ce forță, cu ce fel de „masini”, in general cu ce fel de mijloace tehnice s-a realizat nivelarea 
terenului stâncos? Cum au putut fi practicate galerii atât de profunde? Cum au reuşit să rezolve 
problema iluminatului lor? Nici aici şi nici în mormintele săpate în stâncă din Valea Regilor nu au 
fost găsite urme ale unor făclii sau ceva asemănător. Atât pereții cât şi tavanele nu prezintă nici un 
fel de urmă de înnegrite cu fum şi nu au fost găsite nici cele mai mici indicii care să arate că 
asemenea urme ar fi fost şterse. Cum şi cu ce mijloace au fost tăiate din carieră imensele blocuri de 
piatră? Blocuri cu fețe netezite şi muchii ascuţite. Cum au fost transportate şi cum au fost aşezate 
una peste alta la milimetru? Explicatiile nu lipsesc, dimpotrivă, abundă. Se poate alege dintre ele: 
planuri înclinate, drumuri nisipoase pe care erau împinse blocurile, schele, rampe, rambleuri... Şi, 
bineînțeles, munca multor sute de mii de furnici egiptene: felahi, țărani, meseriaşi... 

Nici una dintre aceste explicații nu rezistă însă unei analize critice. Tehnica ce a stat la baza 

ridicării marii piramide este (şi rămâne?) un mister neexplicat.12 În zilele noastre, în secolul al XX-lea, 
nici un arhitect nu ar putea construi o piramidă asemănătoare celei a lui Kheops, chiar dacă ar avea 
la dispoziția sa toate mijloacele tehnice ale tuturor continentelor!3. 

2,6 milioane de blocuri uriaşe au fost tăiate din carierele de piatră, şlefuite, transportate şi 
îngemănate cu precizie milimetrică acolo unde a cerut-o construcția. Şi la mare adâncime, în interior, 
pereţii galeriilor au mai fost şi pictaţi în culori vii! 

Să fi fost alegerea amplasamentului piramidei un simplu capriciu al faraonului?... 

Să fi fost dimensiunile „clasice” nemaiintälnite ale piramidei o inspiraţie întâmplătoare a 
constructorului?... 

Mai multe sute de mii de oameni au împins şi au tras pe trunchiuri rotunde de lemn (care nu 
existau) cu frânghii (care nu existau) sus pe o rampă blocuri grele de 12 tone... 

Această armată de muncitori se hrănea cu cereale (care nu existau)... 

Dormea în colibe (inexistente), pe care faraonul poruncise să fie construite în fața palatului său de 
vară... 

Printr-un difuzor (inexistent), muncitorii erau îndemnați să se opintească ritmic pentru a ridica 
sus blocuri grele de 12 tone... 

Admitänd că harnicii muncitori egipteni ar fi putut realiza zilnic performanța extraordinară pe care 
o reprezintă asamblarea a 10 blocuri de piatră, ei ar fi avut nevoie — dacă ne luăm după aceste 
explicaţii superficiale — de vreo 250.000 de zile, adică de 664 de ani, pentru a asambla cele peste 2,5 
milioane de blocuri de piatră din care este alcătuită admirabila piramidäl!® Si să nu trecem cu 
vederea faptul că această uriaşă lucrare a luat naştere exclusiv în urma unui capriciu al unui rege 
excentric, care nici nu a apucat sfârşitul operei inspirate de el. Cumplit de frumos şi nesfârşit de trist! 

Credem că nu este nevoie să ne mai pierdem vremea pentru a dovedi că această teorie cu pretenții 
de seriozitate este de fapt ridicolă. Cine este atât de naiv încât să creadă că piramida a fost ridicată cu 
un singur scop, acela de a servi regelui drept mormânt? Cine persistă să pretindă că proporțiile 
piramidei, înălțată după anumite reguli matematice şi astronomice, sunt rodul întâmplării? 

În zilele noastre, paternitatea marii piramide este atribuită faraonului Hufu, considerat 
inspiratorul şi comanditarul necontestat al construcției. De ce oare? De unde această certitudine? 
Pentru că mai toate inscripțiile şi täblitele se referă la Hufu. Că piramida nu ar fi putut fi construită 
în timpul unei vieți omeneşti, ni se pare un lucru de necontestat. Dar dacă Hufu a dispus falsificarea 
inscriptiilor si täblitelor pentru a-şi asigura în felul acesta gloria postumă? De altminteri, aceasta era 
o metodă destul de folosită în antichitate, lucru pe care-l demonstrează numeroase construcții de 
atunci. Întotdeauna când un atotputernic şef de stat voia să-şi învăluie numele în aureola gloriei 
proceda astfel. Ceea ce înseamnă că se prea poate ca piramida să fi existat cu mult înainte ca 
faraonul Hufu să fi dispus trecerea numelui său, in chip de carte de vizită, pe toate täblitele si 
inscripțiile piramidei. 

La Biblioteca de la Oxford se păstrează un manuscris în care scriitorul copt Mas-Udi afirmă că cel 
care a dispus construirea marii piramide ar fi fost regele egiptean Surid. Lucru straniu, regele Surid a 
cärmuit Egiptul înaintea potopului! Demn de remarcat mai este şi faptul că Surid, acest rege înțelept, 
a ordonat preoţilor săi să noteze toate cunoştinţele lor şi să le ascundă în interiorul piramidei. În felul 
acesta, dacă dăm crezare versiunii copte, piramida a fost construită înaintea potopului. 

Herodot confirmă în cartea a doua a Istoriilor sale această idee. El afirmă că preoții din Teba i-ar fi 
arătat, 341 de statui uriaşe, reprezentând tot atâtea generaţii succesive de mari preoți egipteni care s- 
au perindat de-a lungul a 11.340 de ani. Astăzi se ştie că fiecare mare preot avea grijă să dispună, 
încă din timpul vieții sale, ridicarea statuii care îl infätisa. Herodot ne mai face cunoscut faptul că, pe 


12 Egiptologii acceptă explicaţiile autorilor antici (Herodot, Diodor din Sicilia, Pliniu cel Bătrân, Plutarh) în legătură cu 
modul de construcție a marilor piramide. Pentru amănunte poate fi consultată cartea lui G. Chitulescu şi Tr. Chitulescu 
Şapte monumente celebre ale antichității (Editura tehnică, 1969, p. 53—65). (Adnotare Ion Hobana). 

13 Şi savanții care l-au însoțit pe Napoleon în Egipt, in 1798, scriau: „Dacă am vrea să construim astăzi piramida lui 
Kheops, ar trebui să folosim multe sute de mii de muncitori, multe milioane de metri cubi de piatră şi multe miliarde de 
franci francezi aur. Europa întreagă, cu toate resursele ei variate, n-ar îndrăzni să întreprindă un asemenea efort pentru o 
singură piramidă”. Nu e vorba însă de o imposibilitate materială, ținând de un nivel tehnic-ştiinţific presupus inferior celui 
al constructorilor antici. Ceea ce nu mai există în vremurile noastre nu sunt cunoştinţele inginereşti ale supusilor 
faraonilor, ci temeiurile economice, sociale şi spirituale ale ridicării piramidelor. (Adnotare Ion Hobana). 

14 Folosind aceleaşi unelte ca indepärtatii lor strămoşi (pârghii, sănii de lemn, rulouri, traverse), 30 de salahori arabi au 
îndepărtat, în câteva săptămâni, peste 400 de blocuri de granit căzute din îmbrăcămintea piramidei lui Mikerinos, cântărind 
între una şi şapte tone fiecare. Iar la Marea Piramidă au lucrat, timp de 20 de ani, 100.000 de oameni, câte trei luni pe an. 
(Adnotare Ion Hobana). 

cänd se gäsea la Teba, preotii i-au arätat statuile lor pentru a-i demonstra cä fiul a urmat 
întotdeauna tatălui. Preoţii l-au asigurat pe Herodot că datele şi calculele lor sunt absolut exacte, 
întrucât ei au notat totul, generație după generaţie. Totodată, au afirmat că fiecare dintre cele 341 de 
statui reprezintă existenţa unei generaţii. Înaintea acestor 341 de generaţii, se pare că zeii ar fi trăit 
printre oameni, care după aceea nu au mai fost vizitaţi de nici un zeu cu chip omenesc. 

Istoria „oficială” a Egiptului antic este apreciată la vreo 6.500 de ani. De ce l-au minţit atunci cu 
atâta neruşinare preoții egipteni pe călătorul Herodot cu cei 11.340 de ani numărați? Şi de ce au 
insistat ei atât de categoric asupra faptului că de-a lungul celor 341 de — generaţii zeii au încetat a 
mai trăi printre oameni? Aceste demarcări cronologice precise, demonstrate cu ajutorul statuilor, ar fi 
fost întru totul lipsite de rost dacă „zeii” nu ar fi trăit în negura vremurilor printre oameni! 

Cum, în ce scop şi când au fost construite piramidele? Nimeni nu poate răspunde la aceste 
întrebări. În faţa noastră se ridică un munte artificial având 150 m înălțime şi o greutate de 31,2 
milioane de tone, mărturie a unui efort de muncă inestimabil, despre care ni se spune că ar fi servit 
numai drept loc de înmormântare a unui rege extravagant! Să o creadă cine vreal... 

La fel de neintelese si de neexplicabile până în prezent sunt şi mumiile — taină magică a 
timpurilor preistorice. Tehnica îmbălsămării corpurilor a fost cunoscută, de multe popoare. Mumiile 
descoperite de arheologi pledează în sprijinul părerii că oamenii preistorici credeau într-o „viață de 
apoi”, într-o reîncarnare. Această interpretare ar fi plauzibilă dacă anticii ar fi crezut într-adevăr într- 
o asemenea reîntoarcere la viață. Dacă strămoşii noştri ar fi crezut numai într-o reînviere spirituală, 
nu s-ar mai fi ocupat atât de mult de corpul decedatului. Descoperirile din mormintele egiptene oferă 
însă dovadă după dovadă că mumiile erau pregătite pentru o reîncarnare. 

Însemnările şi legendele au oferit şi oferă numeroase indicii potrivit cărora se pare că „zeii” au 
promis să se întoarcă de pe stelele lor pe Terra pentru a trezi la viață trupurile bine conservate. Aşa 
se şi explică îngrijirea şi prepararea deosebită a cadavrelor îmbălsămate, aflate în camerele mortuare, 
care trebuiau să fie oricând gata pentru reîntoarcerea la viață. La ce altceva ar fi putut servi banii, 
podoabele, obiectele personale care erau puse în mormânt? Şi, întrucât li se oferea chiar şi după 
moarte tovărăşia unora dintre oamenii de serviciu, închişi în mormânt încă înainte de a muri, avem, 
fără îndoială, o dovadă în plus că se considera inevitabilă continuarea vieții anterioare printr-una 
nouă, pe cât posibil în aceleaşi condiţii. Mormintele, adevărate adăposturi antiatomice, de o rezistență 
extraordinară, erau menite să dureze o veşnicie, înfruntând furtunile tuturor timpurilor. Bunurile de 
preț pe care le conțineau — aur şi pietre scumpe — îşi păstrau valoarea, rezistând oricăror deprecieri. 
Nu ne propunem să ne ocupăm aici de obiceiurile ulterioare în legătură cu practica mumificărilor. 
Ceea ce ne interesează este răspunsul la următoarea întrebare: cine le-a băgat în cap păgânilor ideea 
reînvierii corpului? Şi de unde provine ideea îndrăzneață potrivit căreia, pentru ca un cadavru să 
poată reînvia după milenii, celulele corpului respectiv trebuie conservate într-un loc bine ferit? 

Până în prezent tainica problemă a „reînvierii” a fost privită numai din punct de vedere religios. 
Dar faraonul, care, desigur, ştia mult mai mult decât supuşii săi cu privire la obiceiurile şi puterile 
„zeilor”, n-ar fi putut oare rationa şi în felul următor: trebuie să-mi construiesc un mormânt care să 
reziste milenii, fiind, totodată, vizibil de la mare distanţă... Zeii au promis că se vor reîntoarce şi că 
mă vor trezi din nou la viață... (sau: într-un viitor îndepărtat, medicii vor găsi posibilitatea să mă 
invie...). 

Ce s-ar putea spune despre aceste lucruri in epoca noasträ, a zborurilor spatiale? 

Fizicianul si astronomul Robert C. W. Ettinger se referä in lucrarea sa The Prospect of Immortality, 
apärutä in 1965, la un mijloc cu ajutorul cäruia noi, oamenii secolului al XX-lea, am putea, prin 
inghetarea corpului nostru, sä obtinem o incetinire a ritmului activitätii noastre celulare, astfel incät 
sä-l facem de bilioane de ori inferior ritmului natural, pentru a asigura, in felul acesta, supravietuirea 
noastră sub raport biologic si medical. Deocamdată totul se prezintă utopic, dar ştim foarte bine că in 
zilele noastre aproape fiecare clinică mare posedă „depozite de oseminte”, în care sunt conservate ani 
de-a rândul, la temperaturi joase, oseminte omeneşti care la nevoie pot fi folosite. Sângele proaspăt 
poate fi păstrat un timp nelimitat la a temperatură de minus 196°, lucru practicat pretutindeni; la 
temperatura azotului lichid, menţinerea unor celule vii este posibilă practic un timp nelimitat. Erau 
oare atât de utopice intențiile faraonilor? Nu sunt ele acum în curs de înfăptuire? 

Există realități ştiinţifice care depăşesc pentru moment capacitatea noastră de pricepere! Iată un 
exemplu: în martie 1963, biologii de la Universitatea din Oklahoma (S.U.A.) au constatat că celulele 
pielii prințesei egiptene Mene mai erau apte de viață. Or, trebuie precizat că prințesa în cauză murise 
cu câteva mii de ani în urmă! 

În multe locuri au fost găsite mumii intacte, atât de bine conservate, încât cei care le-au văzut au 

avut impresia că sunt vii. Mumiile incase, păstrate în ghețari, au rezistat mileniilor şi sunt, din punct 
de vedere teoretic, încă viabile. Utopie? În vara anului 1965, televiziunea sovietică a arătat doi câini 
care au fost păstraţi timp de o săptămână la temperaturi foarte joase. După şapte zile au fost 
dezghetati şi să vezi minune: se zbenguiau mai abitir ca înainte. 

Se ştie că în cadrul programului de cercetări spaţiale, americanii se ocupă intens de punerea la 
punct a unei metode care să permită conservarea la temperaturi scăzute a corpurilor astronautilor 
care în viitor vor participa la expediții îndelungate efectuate spre stelele îndepărtate... 

Profesorul Ettinger, care în zilele noastre se expune la unele ironii, susține că va veni o vreme când 
oamenii nu se vor mai lăsa arşi în crematorii sau mâncaţi de viermi, o vreme în care cadavrele 
congelate vor fi păstrate în cimitire-frigorifere sau într-un fel de adăposturi cu temperatură scăzută, 
în aşteptarea zilei în care medicina, devenind capabilă să înlăture cauzele care au provocat moartea 
lor, îi va readuce la viață. Cine continuă până la capăt acest gând utopic nu se poate apăra de 
viziunea groaznică a unei armate de soldaţi congelati care la nevoie, în cazul declanşării unui război, 
sunt supuşi dezghetärii. O viziune într-adevăr cutremurătoare! 

Dar ce legătură este între mumiile amintite mai sus şi ipoteza noastră, respectiv vizitarea Terrei în 
timpuri imemoriale de către ființe extraterestre? Încercăm oare să aducem în favoarea noastră, cu 
orice preț, nişte argumente discutabile? 

Întrebarea noastră sună în felul următor: de unde ştiau strămoşii noştri că celulele organismului 
uman supraviețuiesc în continuare după un tratament special de încetinire de bilioane de ori a 
ritmului vieții? 

Ne întrebăm: de unde provine ideea nemuririi, de unde îşi trage originea credința în reîncarnare? 

Majoritatea popoarelor din antichitate cunoşteau arta mumificării, iar oamenii bogaţi o practicau. 
Realitatea indiscutabilă ne obligă deci să ne punem problema originii ideii de reînviere, a întoarcerii la 
viață. I-a venit această idee aşa, întâmplător, vreunui rege sau unui conducător de trib sau a fost 
observată de vreun suveran atotputernic văzând, poate, cum „zeii” îşi tratau cadavrele după un 
procedeu complicat, cum le păstrau într-un fel de sarcofag ferit până şi de bombe? Sau poate cumva 
unii „zei” (=>cosmonauți) au încredinţat vreunui fiu de rege mai răsărit şi mai inteligent cunoştinţele 
lor cu ajutorul cărora pot fi reînviate cadavrele — bineînțeles, după aplicarea unui tratament special? 

Aceste speculații necesită câteva consideraţii „actuale”. Peste câteva secole, omenirea va ajunge la 
o perfecționare a tehnicii zborurilor cosmice acum greu de imaginat. Agenţiile de voiaj vor propune 
călătorilor, cu ajutorul prospectelor, zboruri interplanetare, precizând exact data plecării şi data 
întoarcerii. Desigur că, pentru a atinge o asemenea perfecțiune a tehnicii spaţiale, este absolut 
necesar ca toate disciplinele ştiinţifice să se dezvolte concomitent. Electronica şi cibernetica nu vor 
reuşi singure să rezolve toate problemele. Medicina şi biologia vor trebui să-şi aducă şi ele 
contribuția, îndeosebi sub raportul mijloacelor de prelungire a vieţii omului. În zilele noastre, 
cercetările în această privință sunt în plină desfăşurare. Ne-am putea întreba: oare cosmonautii din 
timpurile preistorice posedau cunoştinţe pe care noi abia acum suntem pe cale să le dobändim? 
Cunoşteau oare aceste ființe rationale extraterestre metodele de a reanima după mii de ani de la 
moarte corpurile care fuseseră supuse unor tratamente speciale? Poate că, în înțelepciunea lor „zeii” 
au vrut să „conserve” vreun personaj mai deosebit, înzestrat cu toate cunoştinţele timpului său, 
pentru ca ulterior să-l poată chestiona asupra istoriei generaţiei sale? De fapt, ce putem şti noi? Poate 
că o asemenea „interogare” de către „zei” care s-au reîntors pe Terra a şi avut loc?15 

Mumificarea, la origine o artă aproape religioasă, a devenit în cursul secolelor o chestiune de 
modă. Fiecare voia la un moment dat să fie „reînviat”. Se credea că, pentru a reveni la viață într-o 
bună zi, era suficient să-i imiti pe cei din antichitate. Marii preoți, care posedau cunoştinţe referitoare 
la practica reînvierii, au contribuit din plin la promovarea acestui cult, întrucât le aducea beneficii 
importante. 

Am mai avut deja ocazia să evocăm vârsta matusalemică pe care o atingeau regii Sumerului şi 
unele personaje biblice. Ne punem deci întrebarea dacă nu cumva aceste ființe erau de fapt nişte 
cosmonauti care şi-au prelungit vârsta numai datorită deplasării lor în cursul zborului prin cosmos 
cu o viteză apropiată de aceea a luminii şi care, în felul acesta, beneficiau de dilatarea timpului 
cosmic în raport cu timpul terestru? 

S-ar putea recurge şi la o altă explicație. Poate că personajele respective au fost mumificate sau 
congelate? Dacă ne însuşim această teorie, atunci ajungem la ideea — existentă şi în legende — 


15 În toată această interesantă speculație se uită un detaliu oarecum esențial: înainte de imbälsämare se scoteau 
organele interne şi creierul viitoarelor mumii. (Adnotare Ion Hobana). 

potrivit căreia cosmonautiü străini au congelat — aruncändu-le într-un somn artificial adânc — 
personalități conducătoare ale antichităţii, pentru ca ulterior, reanimându-le, să poată discuta cu ele. 
La sfârşitul fiecărei vizite de acest fel, una din misiunile cosmonautilor era de a instrui preoții, pe care 
tot ei îi înscăunaseră, cum să „prepare” pe cei vii-morti şi cum să-i păzească şi să-i îngrijească în 
temple uriaşe până în clipa în care „zeii” se vor reîntoarce. 

Este un lucru imposibil? Este ridicol? De cele mai multe ori, oamenii contestă acest gen de ipoteze 
pentru că, potrivit părerii lor, ele se află într-un dezacord complet cu procesele naturale. Dar natura 
nu ne prezintă ea însăşi exemple de „hibernare” si de „reîntoarcere la viață”? 

Există specii de peşti care, inghetati bocnă în timpul iernii, îşi revin o dată cu încălzirea vremii, 
înotând plini de viață, ca şi înainte. În ciclul lor biologic, flori şi larve hibernează, pentru ca la trezirea 
lor, primăvara, să renască în „veşminte noi” şi diafane. 

Au avut oare egiptenii posibilitatea să se inspire din natură în privința procedeului mumificării? 
Dacă lucrurile ar fi stat aşa, atunci ar fi trebuit să existe un cult al fluturilor sau al cărăbuşilor sau 
măcar o urmă de asemenea culte. Nu se cunoaşte însă nimic în această privință. Există în morminte 
subpământene sarcofage uriaşe cu tauri mumificati, deşi este evident că egiptenii nu s-au inspirat 
din hibernarea taurilor. 

Peste 5.000 de morminte de diferite mărimi, toate provenind din perioada dinastiei I şi a II-a, au 
fost descoperite la o distanță de 8 km de Heluan. Ele dovedesc că arta mumificării este mai veche de 
6.000 de ani. 

Profesorul Emery a descoperit în 1953, într-un cimitir arhaic din apropiere de Sakkarah-Nord, un 
mormânt mare care se crede că a aparținut unui faraon din dinastia I (probabil Uadjis). În afara 
mormântului principal, în imediata sa apropiere erau situate pe trei rânduri alte 72 de morminte în 
care erau aşezate trupurile personalului de serviciu, ce voise să-şi urmeze stăpânul în lumea cea 
nouă. Pe trupurile celor 64 de bărbaţi tineri şi ale celor 8 tinere femei nu poate fi observată nici cea 
mai mică urmă de violență. De ce s-au lăsat zidite aceste 72 de ființe? Ca să moară împreună? 

Credința într-o a doua viață în altă lume este cea mai cunoscută şi, totodată, cea mai simplă 
explicaţie a acestui fenomen. În afară de podoabe şi aur, faraonului i se puneau în mormânt — 
desigur, drept provizii trebuitoare pe lumea cealaltă — cereale, untdelemn şi mirodenii. În afară de 
jefuitorii de morminte, acestea au mai fost deschise şi de către succesorii faraonului. Ei găseau, în 
acest fel, în mormântul strămoşului provizii bine conservate, fapt care demonstra că acesta nu le 
consumase şi nici nu le luase cu el pe lumea cealaltă. Totuşi, când mormintele erau din nou închise, 
se aşezau acolo noi provizii, după care erau bine ferecate şi asigurate cu un mare număr de capcane. 
Este limpede şi evidentă aici ideea unei renaşteri într-un viitor îndepărtat, şi nu a unei treziri 
imediate pe lumea cealaltă. 

Tot la Sakkarah a fost descoperit în iunie 1954 un mormânt care nu fusese jefuit, ceea ce reieşea 
din faptul că în el se afla la vedere o casetă cu aur şi bijuterii. 

În loc de capac, sarcofagul era închis cu o placă culisantă. La 9 iunie a aceluiaşi an, doctorul 
Goneim a procedat la deschiderea solemnă a sarcofagului. Acesta era gol... absolut gol... Mumia îşi 
părăsise oare lăcaşul fără să-şi fi luat cu ea comorile? 

La o distanță de 80 km de granița cu R. P. Mongolă, savantul rus Rodenko a descoperit un 
mormânt, unul dintre aşa-numitele kurgane. Mormântul acesta este un fel de movilă de piatră, al 
cărei interior este căptuşit cu lemn. Încăperile mortuare sunt toate pline cu gheturi veşnice, fapt in 
urma căruia se creaseră aici condițiile dintr-un frigorifer. Unul dintre morminte conţinea trupurile 
îmbălsămate al unui bărbat şi al unei femei. Amândoi aveau în jurul lor tot felul de obiecte de care ar 
fi putut avea nevoie într-o viață ulterioară: alimente puse în vase, articole de îmbrăcăminte, bijuterii, 
instrumente muzicale. Toate acestea bine păstrate, datorită congelării. Într-unul din morminte au fost 
identificate urmele unui dreptunghi cu câte şase desene pătratice aşezate pe patru rânduri. Totul ar 
putea fi o copie a mozaicului aflat în palatul asirian de la Ninive! Mai pot fi identificate figuri ciudate, 
asemănătoare unor sfincşi cu nişte coarne complicate, pe cap şi cu aripi pe spate, care vădesc 
tendința de a se înălța la cer. 

Trebuie să recunoaştem că acest mormânt mongol nu sugerează în nici un fel ideea unei vieți 
spirituale pe lumea cealaltă. Sistemul de răcire folosit în acest caz — pentru că despre un asemenea 
procedeu este vorba, dacă ne gândim la căptuşeala de lemn şi la gheața care umple mormintele — 
este mult prea pământesc, fiind sortit unei vieți tot pe pământ. De ce oare socoteau cei din vechime, 
şi această întrebare revine obsesiv, că asemenea cadavre, preparate în acest fel, vor fi puse în condiții 
care să facă posibilă reînvierea lor? Deocamdată, aceasta rămâne un mister. 

În satul Wu-Chuan din China există un mormânt dreptunghiular cu dimensiunile de 14 m pe 12 

m. Acolo se aflä scheletele a 17 bärbati si 24 de femei. Nici aici nu au putut fi gäsite semne ale unei 
morti violente. 

In Anzi existä morminte in ghetari, in Siberia, morminte säpate in gheatä, in China, in regiunea 
Sumerului, ca siin Egipt, morminte individuale sau de grup. Mumii pot fi gäsite in Extremul Nord, ca 
şi în Africa de sud. Şi toți morții erau pregătiți si aprovizionati cu grijă, în vederea unei reînvieri într-o 
epocă mai târzie. Fiecare les este prevăzut cu toate cele trebuincioase într-o nouă viață şi toate 
mormintele construite ca să poată rezista timp de milenii. 

Sunt toate acestea întâmplătoare? Sunt nişte idei stranii ale strămoşilor noştri? Sau există poate o 
făgăduială veche — necunoscută nouă — privitoare la o reînviere? Cine ar fi putut s-o facă? 

La Ierihon au fost scoase la iveală morminte având o vechime de 10.000 de ani şi au fost găsite 
capete modelate în ghips vechi de 8.000 de ani. Lucrul este uimitor, deoarece pe vremea aceea 
poporul care trăia în acele locuri nu cunoştea olăritul. În altă parte a localităţii Ierihon au fost 
descoperite şiruri întregi de case rotunde; zidurile sunt înclinate în partea superioară înspre interior, 
asemenea unor bolți de cupolă. 

Atotputernicul izotop al carbonului — C-14 — cu ajutorul căruia poate fi determinată vârsta unor 
substanțe organice, indică în acest caz o vechime de 10.400 de ani. Aceste date obținute pe cale 
ştiinţifică corespund destul de exact cu acelea pe care le-au indicat preoții egipteni. Ei au susținut că 
înaintaşii lor întru profesiune au practicat-o timp de peste 11.000 de ani. Şi aceasta este numai o 
întâmplare? 

Pietrele preistorice descoperite la Lussac (Poitou - Franța) prezintă în această privință un interes 
deosebit: desene reprezentând oameni îmbrăcaţi absolut modern, purtând pălării, sacouri sau 
pantaloni scurți. Abatele Breuil a apreciat desenele ca fiind autentice şi declaraţiile sale au dat peste 
cap toate cunoştinţele noastre despre preistorie. Cine a gravat pietrele? Este foarte greu să-ți 
imaginezi un om preistoric, acoperit cu piei de animale, care decorează pereţii unei peşteri cu desene 
reprezentând personaje îmbrăcate ca în secolul al XX-lea! 

Cele mai extraordinare fresce din epoca de piatră găsite până în prezent au fost descoperite în 
1940, în peştera de la Lascaux, în sudul Franței. Armonia şi prospetimea acestei arte picturale ni se 
prezintă atât de neintinatä, încât nu putem evita două întrebări care cer în mod imperios un răspuns: 
cum şi cu ce mijloace şi-a luminat artistul preistoric peştera pentru a putea executa opera sa 
migăloasă şi pentru care motiv au fost aleşi tocmai pereții peşterii ca să găzduiască aceste uimitoare 
picturi? 

Nu ar fi dispuse persoanele care socotesc drept stupide aceste întrebări să ne explice atunci 
următoarele contradicții: dacă locuitorii preistorici ai peşterii erau primitivi şi sălbatici, nu ar fi putut 
realiza pe pereţii peşterii aceste uimitoare picturi. Dacă ei ar fi fost totuşi într-adevăr capabili să 
înfăptuiască asemenea picturi, cum de nu au fost în stare să-şi construiască locuinţe în care să 
trăiască omeneste? Savantii apreciază că animalele posedă de milioane de ani capacitatea de a-şi 
construi cuiburi şi vizuine. Se pare însă că nu vor să recunoască aceeaşi capacitate şi lui homo 
sapiens! 

În deşertul Gobi, profesorul Kozlov a găsit, nu departe de ciudatul nisip vitrificat de care am 
pomenit mai înainte şi care a putut lua naştere numai la temperaturi foarte ridicate, la o mare 
adâncime, sub ruinele carierelor din Hara-Hoto, un mormânt a cărui vechime este apreciată la circa 
12.000 de ani. În mormânt a fost găsit un sarcofag cu două trupuri aparținând unor oameni bogați, 
iar pe capacul sarcofagului imaginea unui cerc împărțit la mijloc printr-o linie verticală. 

Pe coasta apuseană a insulei Borneo, în munţii Subis, a fost descoperită o rețea întreagă de peşteri 
a căror dispoziție aminteşte pe aceea a unei catedrale. Vârsta obiectelor găsite aici a fost evaluată la 
circa 38.000 de ani. Printre aceste obiecte extraordinare există țesături de o fineţe şi o execuție 
aproape de neimaginat; cum de au putut fi confecționate de nişte sălbatici? Semne de întrebare, 
mereu noi semne de întrebare... 

Toate acestea nu sunt simple ipoteze; există fapte din abundență; peşteri, morminte, sarcofage, 
mumii, hărți vechi, construcții fantastice dovedind capacități arhitectonice şi tehnice uriaşe, legende 
şi tradiții enigmatice de proveniente diverse care nu se încadrează în nici una din schemele cunoscute 
de noi. 

Primele îndoieli apar din modul de a rationa al arheologilor. Dar este nevoie să fie practicate 
adevărate breşe în jungla trecutului. Trebuie stabilite noi pietre de hotar, ba chiar şi o serie de 
indicaţii certe trebuie revizuite. 

Un lucru să fie clar: în lucrarea de față nu ne propunem să punem la îndoială istoria ultimelor 
două milenii. Noi discutăm şi ne referim exclusiv la perioada preistoriei, la perioada cea mai 

indepärtatä a inceputurilor istoriei, pe aceasta cäutäm sä o clarificäm. 

Ne este imposibil sa däm cifre si date referitoare la perioada in care a avut loc vizita unor fiinte 
extraterestre pe Terra si nici cänd au inceput acestea sä influenteze fiintele care träiau atunci pe 
Pämänt. Cu toate acestea, ne asumäm indräzneala sä contestäm datele cu care este jalonatä 
preistoria noasträ. Credem, si avem destule temeiuri pentru aceasta, cä putem fixa evenimentul 
respectiv in perioada paleoliticului inferior, adicä intre anii 40.000 si 10.000 i.e.n. Metodele noastre 
de datare a evenimentelor, inclusiv folosirea renumitului izotop C-14, sunt departe de a fi infailibile 
atunci cänd depäsim 5.600 de ani. Cu cät substanta pe care o cercetäm dateazä de mai mult timp, cu 
atät devine mai nesigur procedeul folosirii carbonului radioactiv. Cercetätori seriosi ne-au informat 
asupra faptului cä ei nu considerä metoda C-14 drept prea utilä, intrucät intre 30.000 si 50.000 de 
ani värsta unei substante organice poate fi stabilitä dupä dorinta examinatorului. 

Desigur că aceste opinii critice nu trebuie acceptate fără rezerve, dar este cert că am avea absolută 
nevoie, paralel cu metoda C-14, şi de o altă metodă de stabilire a vechimii, bazată pe cele mai 
moderne aparate de măsurat. 


CAPITOLUL AL VIII-LEA 


Uriaşii au fost abandonați pe Insula Paştelui de către zei? Cine a fost Dumnezeul alb? Se 
cultiva bumbac, deşi războiul de țesut nu era cunoscut. Treapta superioară a adevărului 


Primii navigatori europeni care la începutul secolului ai XVIII-lea au păşit pe Insula Paştelui n-au 
putut să-şi creadă ochilor. Pe acest petic de pământ, aflat la o distanță de 3.600 km de coasta 
chiliană, au descoperit sute de statui imense, răspândite pe întreaga insulă. 

Munţi întregi fuseseră de-a dreptul rästurnati, roca vulcanică dură ca fierul fusese tăiată ca o 
bucată de unt, iar stânci masive cântărind zeci de mii de tone zăceau prin diferite locuri unde nu ar fi 
putut fi prelucrate. 

Sute de statui uriaşe, unele atingând 10+12 m înălțime şi cântărind 50 de tone, contemplä până în 
ziua de azi cu ochii lor lipsiţi de viață, aidoma unor roboți monstruosi care aşteaptă clipa când vor fi 
din nou puşi în funcţiune, pe călătorul aflat în trecere pe aceste meleaguri. Initial, aceşti colosi 
purtau şi nişte pălării, dar, după cum vă puteți închipui, pălăriile nu contribuie cu nimic la 
dezlegarea misterului. Dacă mai adăugăm la aceasta şi faptul că pălăriile, în greutate de peste 10 
tone, zăceau departe de capetele de piatră ale statuilor cărora le aparțineau, urmând abia să fie 
ridicate la înălțimea necesară, veți înțelege că ele nu fac decât să încâlcească şi mai mult dezlegarea 
enigmei. 

Prin preajma unora din aceşti coloşi s-au găsit nişte tăblițe de lemn acoperite cu un fel de 
hieroglife speciale. Dar cea mai mare parte dintre tăblițe au dispărut, şi în zilele noastre nu mai există 
decât vreo zece, răspândite prin muzee; mai mult, până în prezent nu a putut fi descifrată nici una 
din ele. 

Cercetările întreprinse de Thor Heyerdahl cu privire la aceşti coloşi misterioşi au scos la iveala 
faptul că pe teritoriul insulei s-ar fi succedat trei forme de civilizație distincte, prima părând, în chip 
paradoxal, a fi fost cea mai evoluată. Resturi de lemn carbonizat descoperite de acelaşi Heyerdahl ar 
data de prin anul 400 al erei noastre. Nimic însă nu ne dovedeşte că rămăşiţele de cărbuni şi oase ar 
avea vreo legătură cu uriaşii de piatră. De-a lungul pereţilor stâncoşi ai insulei şi de jur împrejurul 
craterelor vulcanice, exploratorul a descoperit sute de statui începute, dar neterminate. Mii de unelte, 
nişte simple topoare de piatră, erau împrăştiate la rândul lor, ca si cum lucrul ar fi fost întrerupt pe 
neaşteptate. 

Insula Pastelul se află situată departe de orice continent şi de orice civilizație. Luna şi stelele sunt 
mai apropiate pentru locuitorii insulei decât orice alt uscat. Nici un arbore nu creşte pe acest sol 
vulcanic. Nici nu poate fi deci vorba de a explica transportul coloşilor cu ajutorul unor trunchiuri de 
lemn. Insula nu a putut să hrănească mai mult de 2.000 de oameni (astăzi nu mai există decât vreo 
câteva sute). De asemenea, nu se poate presupune că, într-un trecut îndepărtat, insula ar fi fost 
aprovizionată pe cale maritimă cu hrană şi îmbrăcăminte. Cine a putut atunci desprinde asemenea 
blocuri de piatră direct din munte, ca apoi să le prelucreze şi să le transporte, fără ajutorul unor 
trunchiuri de lemn, la câţiva kilometri depărtare? Cine oare le-a dat forma definitivă, le-a şlefuit, le-a 
ridicat în picioare? Şi cum de le-au mai fost puse pe cap şi aceste pălării de 10 tone, a căror piatră 

provenea din altä carierä decät cea a statuilor? 

Dacä, de bine, de räu, avänd o imaginatie foarte bogatä, poti sä-ti inchipui un furnicar de oameni 
ridicând in Egipt piramide după metoda „Hei-rup”, nici vorbă nu poate fi de aşa ceva in Insula 
Paştelui, unde nu exista această masă de oameni. În orice caz, 2.000 de oameni n-ar fi putut să 
cioplească, cu ajutorul uneltelor lor foarte primitive, din stâncă vulcanică, tare ca oţelul, aceşti colosi 
nici măcar dacă ar fi lucrat zi şi noapte. Cu atât mai mult cu cât o parte din locuitori trebuiau, totuşi, 
să cultive terenurile sărăcăcioase ale insulei, să se ocupe cât de cât cu pescuitul, câțiva dintre ei să 
teasä stofe şi să impleteascä frânghii. Nu, un lucru este cert, 2.000 de oameni n-ar fi fost în stare să 
ridice statuile-colos! Iar o populație mai numeroasă n-avea cum să trăiască pe insulă. În aceste 
condiţii, cine a realizat oare aceste sculpturi? Şi în ce scop? Şi de ce statuile sunt toate ridicate de jur 
împrejur, pe tärmuri, iar în interiorul insulei nu se află nici una?16 Cărui cult să fi slujit ele? 

Din păcate, chiar şi aici, pe acest petic de pământ, primii misionari veniți din Occident au făcut 
totul ca bezna ce acoperă trecutul să sporească, dând foc täblitelor gravate, interzicând practicarea 
cultelor străvechi şi ştergând, pe cât le-a fost posibil, urmele acestora. Oricât de temeinic s-au 
străduit aceşti oameni cucernici, ei nu au putut împiedica pe băştinaşi să-şi denumească încă şi în 
ziua de azi insula „Tara oamenilor-päsäri”. Conform tradiției orale, nişte oameni zburători ar fi 
aterizat pe insulă cu multă vreme în urmă şi i-ar fi învățat pe locuitori cum să facă focul. Legenda 
este confirmată de sculpturi, ce reprezintă ființe zburătoare cu ochii mari, ficşi. 

Coincidentele dintre Insula Paştelui şi Tiahuanaco se impun de la sine. Şi aici şi acolo, aceiaşi 
coloşi de piatră aparținând aceluiaşi stil, cu fețe semete si cu o expresie stoică. Atunci când în 1532 
Francisco Pizarro a încercat să afle de la incaşi amănunte cu privire la originile cetății Tiahuanaco, ei 
i-au răspuns că nici un om nu a văzut vreodată acest oraş altfel decât în ruine, deoarece epoca în 
care a fost clădit se pierde în negura vremurilor. Tradiţia numeşte Insula Pastelul „Buricul 
pământului”. Cum se pot explica asemenea interferenţe între două regiuni situate la 5.000 km una de 
cealaltă? 

Poate că mitologia preincaşă ne va da unele lămuriri în privința aceasta? Viracocha, creatorul, 
figurează printre divinitätile străvechi şi de prim ordin ale acestei mitologii. Lui i se atribuie crearea 
Pământului pe când era întuneric peste tot şi nu exista Soarele. El a dăltuit mai întâi din piatră un 
popor de uriaşi. Dar, cum nu se declara satisfăcut de opera sa, prăvăli peste ea un val imens de apă, 
inecänd-o. Inältä apoi Soarele si Luna deasupra lacului Titicaca, pentru ca să facă lumină pe Pământ. 
Apoi — luaţi aminte! — modelă din lut chipuri omeneşti şi de animale la Tiahuanaco şi le dădu viață. 
Oamenilor le dădu grai, îi invätä anumite deprinderi şi le puse la îndemână unele meşteşuguri, 
pentru ca, în cele din urmă, să-i trimită în zbor pe unii dintre ei pe diversele continente pe care urma 
să le populeze. Dornic să vadă dacă povetele sale au fost urmate întocmai, precum şi ce roade 
dădeau, el a întreprins mai apoi o călătorie, întovărăşit de două ajutoare. Sub înfăţişarea unui 
bătrân, Viracocha străbătu Anzii şi bătu cale lungă pe lângă coaste. Pe ici, pe colo fu prost 
întâmpinat. Locuitorii Cachei se arătară atât de neprimitori, încât, cuprins de indreptätitä mânie, 
dădu foc unei stânci, pârjolul amenințând să aprindă toată regiunea. Poporul nerecunoscător îi 
imploră însă iertarea şi el stinse focul printr-un simplu semn al mâinii. În cursul peregrinărilor sale, 
Viracocha nu încetă să dea sfaturi în dreapta şi în stânga şi numeroase au fost templele ridicate în 
cinstea sa. În cele din urmă, în provincia de coastă Manta, îşi luă rămas bun de la pământeni, 
promițând că va mai reveni cândva, păşi peste valuri şi se îndepărtă pe ocean, făcându-se nevăzut în 
zare... 

Pretutindeni unde au pătruns în America centrală si de Sud, conchistadorii au auzit vorbindu-se 
de Viracocha si ele uriasi albi coboräti de undeva din ceruri... Uimiti, ei au aflat că aparțineau unei 
semintii create de Fii ai Soarelui, care, înainte de a dispărea din nou, au învățat pe oameni tot felul 
de meşteşuguri. Toate legendele pe care spaniolii au avut prilejul să le audă afirmau că Fiii Soarelui 
se vor reîntoarce. 

De fapt, continentul american este leagănul unora dintre cele mai vechi civilizații. Cunostintele 
noastre însă nu depăşesc in această privință mai mult decât aproximativ un mileniu. Sti-vom oare 
vreodată de ce cu 3.000 de ani înaintea erei noastre, in Peru, incasii cultivau bumbac, cu toate că nu 
cunoşteau războiul de țesut? Sau vom afla vreodată de ce mayasii, care cunoşteau roata, fără însă a 
se folosi de ea, construiau drumuri? 

Si alt miracol: fantasticul colier de jad verde, împletit din cinci siraguri, descoperit în piramida de 


16 „Au fost găsite statui şi «Ahu» ridicându-se libere pe sol în toate părțile insulei” (Ivar Lissner - Civilization 
mystérieuses, Robert Laffont, 1964, p. 276). (Adnotare Ion Hobana). 
Afa 


la Tikal din Guatemala. Cine ne va putea explica prezenţa jadului, această piatră originară din China, 
în adâncurile unui mormânt guatemalez?17 Dar sculpturile olmecilor, cu capetele lor uriaşe acoperite 
de căşti, care nicicând nu vor putea fi văzute în muzee, ci contemplate doar la fața locului, pentru că 
nici un pod de pe acele meleaguri n-ar putea rezista greutăţii lor? Doar cei mai „mici” dintre aceşti 
monboliti, a căror greutate nu depäsea 50 de tone, au putut fi transportați cu ajutorul scripetilor si al 
unor utilaje moderne speciale. Atunci când se pune problema unor monoliti de 100 de tone, tehnica 
noastră se dovedeşte neputincioasă. Ei bine, strămoşii noştri îndepărtați puteau face acest lucru. Dar 
cum oare? 

Îţi vine să crezi uneori că aceste popoare străvechi se distrau cărând de colo-colo mase enorme de 
piatră prin munți şi văi! Egiptenii îşi aduceau obeliscurile de la Assuan, arhitecții de la Stonehenge îşi 
aduceau blocurile de stâncă din Walesul de sud-vest şi din Marlborough, sculptorii din Insula 
Pastelul îşi cărau monstrii de piatră din cariere aflate departe de coastă; cât despre monolitii de la 
Tiahuanaco, nimeni n-a ştiut vreodată despre unii dintre ei de unde au fost aduşi. Curioase popoare, 
care îşi clădeau templele şi îşi amplasau sculpturile în locurile cele mai ”imposibile”! De dragul 
dificultăților? Sau pentru plăcerea de a-şi complica existența? 

Nu vrem să-i considerăm proşti pe artiştii noştri străvechi, care ar fi putut foarte bine să-şi 
clădească templele şi să-şi ridice statuile în imediata apropiere a carierelor de unde-şi scoteau piatra. 
Dar nu au procedat în felul acesta pentru că tradiția îi obliga să aleagă anumite locuri, şi nu altele. 
Suntem convinşi că fortăreața incaşă de la Sacsayhuaman n-a fost întâmplător ridicată deasupra 
oraşului Cuzco, ci pentru că tradiția considera acest loc ca sfânt. De altfel, suntem convinşi că, 
pretutindeni unde au fost găsite asemenea străvechi şi monumentale edificii ale omenirii, solul mai 
ascunde încă vestigii dintre cele mai semnificative şi importante pentru cunoaşterea trecutului 
nostru. Aceste vestigii ar putea să aibă o mare însemnătate pentru actuala şi viitoarea dezvoltare a 
astronauticii. 

Cosmonautii necunoscuţi care, acum multe milenii, au petrecut probabil un timp pe Pământ 
trebuie să fi avut convingerea că omul va atinge cândva un nivel tehnic şi ştiinţific care să-i permită 
să pătrundă în spațiul cosmic. Oamenii s-au străduit întotdeauna — după cum o atestă istoria 
universală — să-şi caute semeni în cosmos, să stabilească contacte cu alte forme de viață rațională, 
cu alte ființe din univers şi să-şi descopere legături de rudenie cu ele. 

În zilele noastre, cu ajutorul antenelor şi al posturilor de emisie, au fost lansate în univers primele 
semnale radiofonice destinate unor ființe inteligente extraterestre. Când vom primi oare răspuns? În 
zece, cincisprezece sau o sută de ani? Cu neputinţă de apreciat. Nu ştim măcar nici spre care astru 
să ne expediem mesajele, deoarece nici nu bănuim care planetă este mai interesantă pentru noi. Nu 
ştim nimic despre acest lucru, dar se prea poate ca planeta noastră să fie depozitara unor indicații 
prețioase în această privință. Imponderabilitatea, particulele elementare, antimateria se află în 
centrul preocupărilor noastre, ne monopolizează toată atenția şi nu mai acordăm nici un moment 
căutării pe suprafața propriei noastre planete a unor indicii care ne-ar permite poate să aflăm locul 
nostru de baştină, planeta de pe care provenim. 

Luate literal, faptele care până acum se încadrau cu greu în mozaicul reprezentărilor noastre 
tradiționale despre trecut ne vor apărea acum aproape plauzibile. Aprecierea nu se opreşte numai la 
ciudäteniile relevate de textele antice, ci se extinde şi asupra a „ceea ce sare în ochi” la o primă 
analiză privind globul. Întrucât suntem înzestrați cu rațiune, să rationäm. 

Omul va atinge treapta superioară a adevărului atunci când va înţelege că eforturile sale milenare 
pe calea progresului au constat în fapt în a epuiza întreaga experienţă a trecutului, spre a deveni apt 
pentru a stabili legături cu cosmosul şi a-şi organiza existența în cosmos. Dacă acest punct de vedere 
e real, atunci şi ultimul adept neinteligent al claustrării trebuie să recunoască că impulsul uman cel 
mai puternic constă în a popula universul, pentru a semăna pretutindeni spiritul, energia şi 
experiența sa. 

Când toate eforturile şi forțele intelectuale vor fi puse în slujba cercetărilor spaţiale, rezultatele 
cercetării vor demonstra convingător absurditatea războaielor pe pământ. Când oamenii, indiferent de 
rasă, popor şi naţiune, îşi vor uni forțele pentru realizarea tehnică a zborului către planetele 
îndepărtate, Pământul va căpăta — cu toate miniproblemele sale — dimensiunile corespunzătoare 


17 Piramida de la Tikal nu este un mormânt, ci soclul unui templu. Jadul din care sunt sculptate obiectele găsite în 
Guatemala — nu numai la Tikal — şi în alte zone din America centrală nu este originar din China; având o altă compoziție 
chimică, jadul chinezesc e mai translucid. Proveniența jadului folosit de mayaşi rămâne deci un semn de întrebare, cele mai 
apropiate zăcăminte cunoscute aflându-se în Canada şi Alaska, la distanțe de mii de kilometri. Mineralogii consideră însă că 
în Mexic şi în Guatemala trebuie să existe câte un zăcământ încă nedescoperit. (Adnotare Ion Hobana). 

proportiilor sale reale, raportate la spatiul cosmic. 

Prezicätorii vor putea sä-si inchidä cabinetele, alchimistii sä-si arunce creuzetele, ghicitorii vor da 
faliment. Sarlataniile care de milenii fac impresie nu vor mai avea cäutare. De indatä ce universul isi 
va deschide portile, omenirea va cunoaste un viitor mai bun. 

Cunostintele pe care le datoräm stadiului actual al stiintei motiveazä in esentä scepticismul nostru 
cu privire la interpretările tradiționale ale trecutului. Iar dacă ne declaräm sceptici, o facem in sensul 
pe care îl acorda Thomas Mann acestei noțiuni cu ocazia unei conferințe ținute prin 1920: 

„Scepticul are o trăsătură pozitivă, şi anume că ia totul drept posibil”. 


CAPITOLUL AL IX-LEA 


Oraşe din junglă construite după calendar. Migraţia unui popor sau excursie familială? Un zeu 
lipseşte de la întâlnire. De ce clădirile observatoarelor astronomice sunt rotunde? Maşini de 
calcul în antichitate. 


Deşi, după cum am mai subliniat, nu este în intenția noastră să punem sub semnul întrebării 
istoria omenirii din ultimele două milenii, credem, totuşi, că zeitățile grecilor şi romanilor, precum şi 
cea mai mare parte a personajelor mitologice poartă pecetea unui trecut foarte îndepărtat. De când 
există omenire, tradiţiile străvechi se transmit din generaţie în generaţie. Chiar şi studierea unor 
civilizații relativ moderne duce adesea la descoperirea unor indicii care sunt mărturii ale unui trecut 
imemorial. 

În pădurile virgine din Guatemala şi Yucatan se găsesc ruine ale unor monumente care pot sta 
alături de uriaşele construcții egiptene. Suprafața bazei piramidei de la Cholula, situată la 100 km 
sud de Mexico, este mai mare decât aceea a piramidei lui Kheops. Cât despre piramidele de la 
Teotihuacan, care se găsesc la 50 km nord de Mexico, răspândite pe o suprafață de aproape 20 km2, 
tot ceea ce s-a scos până în prezent la iveală este orientat după norme astronomice. Scrierea cea mai 
veche cu privire la Teotihuacan ne relatează că acolo zeii s-au întâlnit pentru a se sfătui cu privire la 
soarta oamenilor, fapt care s-ar fi petrecut pe vremea când homo sapiens încă nici nu apăruse. 

Despre calendarul mayaşilor, cel mai precis din cele cunoscute vreodată, am mai avut ocazia să 
vorbim. În felul acesta am aflat despre existența ecuaţiei lui Venus. Este pe deplin dovedit în prezent 
că toate clădirile din Chichen Itza, Tikal, Copân sau Palenque au fost ridicate fiind respectate normele 
acestui calendar legendar. Nu se construiau piramide şi temple pentru că era nevoie de ele. 
Piramidele şi templele erau clădite deoarece calendarul poruncea ca la fiecare 52 de ani cutare sau 
cutare edificiu, ridicat în cutare loc, să atingă un număr bine precizat de nivele. Calendarul justifica 
fiecare piatră a edificiului, iar edificiul în întregime nu capătă un sens decât în raport cu indicațiile 
calendarului. 

Prin anii 600 ai erei noastre s-a petrecut însă un eveniment de neînțeles: un popor întreg a părăsit 
dintr-o dată, aparent fără nici o pricină, oraşele sale temeinic şi cu trudă ridicate timp de secole. 
Temple somptuoase, piramide minunate, piețe înconjurate de sculpturi, vaste stadioane au rămas 
pustii. Curând, jungla a pătruns pretutindeni, a măcinat zidurile, a redevenit atotstăpânitoare; în 
scurtă vreme, totul nu a mai fost decât un imens câmp de ruine. Nici unul dintre locuitori nu s-a mai 
reîntors pe aceste meleaguri. 

Să ne închipuim un fenomen asemănător petrecându-se în Egiptul antic: timp de generaţii sunt 
construite, pe baza unor indici astronomici, temple, piramide, oraşe, lucrări de canalizare, drumuri; 
se sapă în piatră cu trudă şi cu unelte primitive sculpturi colosale cu care se împodobesc 
monumente; odată terminată munca aceasta, săvârşită timp de peste un mileniu, locul de baştină 
este părăsit şi se emigrează spre nordul neprimitor. Un asemenea fenomen plasat într-un cadru 
istoric ceva mai recent pare de neconceput, fiind absurd. Dar, cu cât un fenomen este mai de 
neînțeles, cu atât explicaţiile care se propun sunt mai numeroase şi mai nedesluşite. Astfel, s-a spus 
mai întâi că mayaşii au fost poate constrânşi să-şi părăsească locurile de baştină de nişte năvălitori. 
Dar cine i-ar fi putut ataca pe mayaşi tocmai când se aflau la apogeul civilizației lor? De altfel, nu 
există nici cel mai mic indiciu care să ducă la concluzia că ar fi avut loc vreo luptă. Demnă de luat în 
seamă este ideea că migrația neaşteptată a fost determinată de schimbări violente ale climei. Dar nici 
pentru această explicație nu s-au găsit dovezi. Din regiunea în care era aşezat vechiul imperiu până 

la granitele noului imperiu unde s-au stabilit mayasii nu este in linie dreaptä decät o distantä de 350 
km. Or, o strämutare pe un spatiu atät de resträns nu ar fi evitat consecintele unei inräutätiri 
catastrofale a climei. S-a spus, de asemenea, că o epidemie distrugătoare ar fi putut fi pricina acestei 
neaşteptate deplasări. Este o ipoteză plauzibilă, dar care mai trebuie verificată. În afară de faptul că 
este o versiune la fel ca oricare alta, ea nu aduce în sprijinul ei nici o dovadă. A izbucnit oare un 
conflict între generaţii? Cea tânără s-a ridicat împotriva celei vârstnice? Un război civil? O revoluţie? 
Dacă acceptăm una din aceste ipoteze, atunci ar fi părăsit regiunea doar o parte a populaţiei, şi 
anume cei învinşi. Învingătorii ar fi rămas pe loc. 

Totuşi, cercetările întreprinse pe şantierele arheologice n-au adus probe materiale care să ateste că 
cineva ar fi rămas pe loc. Un popor întreg şi-a părăsit dintr-o dată vechile meleaguri, lăsându-şi 
sanctuarele pradă junglei.18 

Să ne fie permis să infätisäm aici, pe lângă atâtea ipoteze, tot atât de puţin confirmate, propria 
noastră opinie. Oricât ar părea de îndrăzneață, nu o considerăm mai puțin verosimilă decât ipotezele 
enumerate anterior. 

Nişte „zei” (despre care noi presupunem că au fost cosmonauti) au vizitat cândva, cu multe milenii 
în urmă, pe străbunii mayaşilor. Un fapt rămâne demn de subliniat, şi anume că numeroase indicii 
ne indreptätesc să credem că popoarele americane sunt originare din Orientul antic. Tradițiile 
păstrate cu sfințenie de mayaşi, în domeniul astronomiei, matematicii şi întocmirii calendarului, sunt 
doar tot atât de vechi ca şi cele ale civilizațiilor vechiului Orient. Întrucât „zeii” le promiseseră că vor 
reveni cândva printre ei, invätämintele tradiționale alcătuiau obiectul unui cult riguros. Astfel a luat 
naştere o nouă religie, cultura lui Kukulkan, misteriosul „Şarpe zburător”. 

După tradiția religioasă, „zeii” aveau să coboare din ceruri atunci când mayaşii îşi vor fi terminat 
edificiile în conformitate cu ciclurile prescrise de calendar. Iată de ce preoţii îndemnau poporul să 
construiască templele şi piramidele respectând cu sfințenie ciclurile sacre, pentru că anul terminării 
lor avea să fie un an al bucuriei. Atunci zeul Kukulkan se va pogori din ceruri, îşi va lua în primire 
edificiile şi va trăi din nou printre oameni. 

Dar iată că opera s-a săvârşit, a început anul reîntoarcerii lui Kukulkan, şi zeul tot nu se arăta. 
Poporul cânta, se ruga, aştepta... Aşteptă un an întreg. Nenumärati sclavi au fost sacrificați în cinstea 
lui Kukulkan, au fost sporite ofrandele de ulei, porumb, podoabe. Cerul continua să fie liniştit, 
netulburat de vreun semn prevestitor. Nava înaripată a zeului nu-şi făcu apariția, nu se auzi nici un 
foşnet, nici un tunet îndepărtat. Anul s-a încheiat fără ca făgăduiala să se fi îndeplinit. 

Dacă admitem această ipoteză, ne dăm scama cu uşurinţă de proporţiile dezamăgirii preoților şi 
poporului. După sute de ani de muncă irositi, îndoiala începu să incolteascä în mintea lor. Nu cumva 
se strecurase vreo greşeală în calculele astronomice ale calendarului? Oare „zeii” se vor arăta într-alt 
loc, într-un alt moment? Erau oare victimele unei erori cumplite? 

Anul mistic, de la care mayaşii încep calcularea timpului şi implicit calendarul, corespunde, după 
semnele lor, cu anul 3111 î.e.n. Dacă această dată este exactă — şi nu avem nici un motiv să o 
contestăm, deoarece o menţionează şi calendarul —, doar câteva sute de ani despart apariția 
civilizației egiptene de cea a mayaşilor.19 Dar legendara dată nu aduce nici o lumină în soluționarea 
enigmei pe care o reprezintă această civilizație miraculoasă. Ba mai mult, o descoperire relativ 
recentă are chiar darul să încurce şi mai mult indiciile care ar putea explica originea calendarului şi 
pricinile migrației neaşteptate despre care vorbeam mai înainte. 

Abia în 193520 a fost descoperit la Palenque (Imperiul Vechi) un desen gravat pe o piatră 
reprezentând foarte probabil pe zeul Kukumatz (Kukulkan în Yucatan). Nu este nevoie să fii înzestrat 
cu o imaginație deosebită pentru ca, de îndată ce priveşti această operă fără vreo părere 
preconcepută, să-ţi pui tot felul de întrebări. 

Cel mai sceptic dintre privitori va constata că desenul reprezintă o ființă cu înfăţişare omenească, 
aşezată într-un aparat în care astăzi şi un copil ar recunoaşte o rachetă. Capătul vehiculului este 


18 Este omisă explicația propusă de S. G. Morley şi acceptată de majoritatea savanților: secătuirea pământului din jurul 
oraşelor din cauza sistemului primitiv de agricultură practicat de mayaşi. Necunoscând plugul, aceştia dădeau foc junglei şi 
insämäntau terenul astfel defrişat. După strângerea recoltei, pământul trebuia lăsat să se refacă o perioadă din ce în ce mai 
lungă până la următoarea insämäntare, devenind, în cele din urmă, sterp. Când distanța dintre oraşe şi ogoare a ajuns să 
fie prohibitivă pentru asigurarea hranei, mayaşii s-au văzut obligați să emigreze în căutarea unor ținuturi roditoare. 
(Adnotare Ion Hobana). 

19 Anul 3111 e o dată convenţională, cu caracter mistic, perioada de formare a civilizației maya începând cam prin 500 
î.e.n. Distanţa față de primele mărturii ale istoriei egiptene este deci mult mai mare. (Adnotare Ion Hobana). 

20 Probabil o greşeală de tipar. Citiţi 1952. (Adnotare Ion Hobana). 

ascuţit si prevăzut cu gituituri ca la o ventuzä, apoi se läteste şi se termină cu o jerbä de flăcări. 
Conducătorul vehiculului, aplecat înainte, manevrează o serie de aparate de control nedefinite; 
călcâiul stâng se sprijină pe un fel de pedalä. Îmbrăcămintea sa se compune din: pantaloni scurți în 
carouri, strânşi cu o curea lată, o scurtă cu o croială modernă, japoneză, la gât, numeroase brățări şi 
genunchere. Ar fi de mirare ca acest personaj să nu poarte pe cap vreun lucru complicat. Ei bine, 
chiar aşa stau lucrurile: este vorba de un fel de cască cu scobituri şi ţevi, având in crestet 
inevitabilele antene. Cosmonautul nostru atât de fidel zugrăvit, nu arată doar prin atitudinea sa că se 
află în acțiune. Chiar în dreptul feței se află suspendat un aparat pe care-l priveşte cu atenţie. 
Scaunul său pare a fi despărțit printr-un perete de partea dinapoi a navei, unde se desluşesc 
sumedenie de puncte, spirale, pătrate, cercuri, toate aşezate simetric. 

Ce semnificație să aibă acest desen? Nici una? Vom fi oare acuzați că spunem poveşti dacă îl vom 
considera drept o dovadă în sprijinul ipotezelor potrivit cărora Pământul a fost vizitat de cosmonauti? 

Dacă însă cineva nu vrea să acorde nici o atenţie indiciului pe care-l reprezintă piatra sculptată de 
la Palenque, atunci n-avem noi oare dreptul să contestăm probitatea intelectuală care ar trebui să 
garanteze obiectivitatea analizei acestor importante descoperiri arheologice? Doar arheologia nu este 
pusă în fața unor fantome; ea se sprijină, în cazul de față, pe observarea, unor fapte concrete. 

Dar să ne continuăm seria întrebărilor la care până în prezent nu s-a răspuns. De ce oare şi-au 
construit mayaşii cele mai vechi oraşe ale lor tocmai în junglă? De ce nu pe malurile unui fluviu? De 
ce nu pe malul mării? Tikal, de exemplu, este situat la 175 km în linie aeriană de golful Honduras, la 
260 km nord-vest de micul golf Campeche şi la 380 km nord de Oceanul Pacific. Mayaşii erau 
familiarizați cu marea, aşa cum o dovedesc mulțimea obiectelor din coral, scoici şi crustacee 
confecționate de ei. Atunci de ce această „refugiere” în junglă? De ce să te străduieşti să construieşti 
rezervoare pentru apă, când este cu mult mai simplu să te stabileşti pe malurile unul fluviu? Numai 
oraşul Tikal numără 13 rezervoare de apă, fiecare cu o capacitate de 154.310 m3. De ce oare s-au 
instalat, au construit, au muncit mayaşii în plină junglă, şi nu într-o regiune „mai judicios” aleasă? 
Cărei logici curioase, căror rațiuni misterioase au dat ei ascultare? 

Dezamägiti de tăcerea zeilor, mayaşii au pus în nord, după marea lor deplasare, bazele unui nou 
imperiu. Oraşe, temple şi piramide au fost din nou ridicate, după indicaţiile dinainte calculate ale 
calendarului. Ne putem face o idee de precizia acestor indicaţii după diviziunile de timp pe care le 
cuprind: 


20 kini = 1 uinal, adică 20 zile 

18 uinali = 1 tun, adică 360 zile 

20 tuni = 1 katun, adică 7.200 zile 

20 katuni = 1 baktun, adică 144.000 zile 

20 baktuni = 1 pictun, adică 2.880 000 zile 

20 pictuni = 1 calabtun, adică 57.600 000 zile 

20 calabtuni = 1 kinchiltun, adică 1.521.000.000 zile 
20 kinchiltuni = 1 alautun, adică 23.040.000.000 zile 


Dar treptele de piatră cărora le-a dat naştere acest calendar nu sunt singurele mărturii ale 
prezenței mayaşilor care se înalță deasupra acoperământului de nepătruns al junglei. Mai există şi 
observatoarele! 

Observatorul de la Chichén este prima şi cea mai veche construcție circulară ridicată de mayasi. 
Astăzi, după restaurare, el se aseamănă până la confuzie cu un observator din zilele noastre. Clădirea 
Observatorului, ridicată pe o terasă în trei trepte, se înalță mult deasupra frunzişului pădurii. 
Înăuntrul lui se circulă pe o scară în spirală care atinge cel mai înalt punct de observaţie. În cupola 
care-l acoperă sunt practicate deschizături orientate spre stele, astfel încât noaptea ele oferă imaginea 
impozantă a bolții cereşti înstelate. Pereţii exteriori sunt impodobiti cu măşti sculptate reprezentând 
pe zeul ploii şi un personaj uman... înaripat. 

Este clar că interesul pe care-l manifestau mayaşii pentru observarea astrilor nu este suficient 
pentru a întări ipoteza noastră privind o legătură a lor cu ființe raționale extraterestre. Şi totuşi, 
nenumăratele întrebări fără răspuns te zăpăcesc! De unde ştiau mayaşii de existența planetelor 
Uranus şi Neptun? De ce oare deschiderile practicate în cupola Observatorului de la Chichen nu sunt 
îndreptate spre cele mai strălucitoare stele? Cine este zeul cosmonaut reprezentat pe piatra sculptată 
de la Palenque? Ce semnificație ascunde calendarul maya, cu calculele sale care cuprind 400 de 
milioane de ani? Cum au reuşit astronomii mayaşi să calculeze anul solar şi pe cel venusian cu o 

precizie care mergea pänä la miimi? De la cine detineau ei extraordinarele lor cunostinte de 
astronomie? Este fiecare fapt doar un produs intämplätor al geniului mayasilor? Sau poate, 
dimpotrivä, fiecare fapt sau, si mai bine spus, sirul de fapte ascunde altceva, poate vreun mesaj 
hotärätor adresat incä de atunci omenirii viitoare? 

Sä trecem toate aceste lucruri printr-o sitä si sä alegem bobul de neghinä: rämän atätea realitäti 
inexplicabile, atâtea „imposibilitäti” evidente, încât suntem indreptätiti să aşteptăm din partea 
specialiştilor un efort comun de mari proporții, care, fără îndoială, ar permite cel puţin rezolvarea 
parțială a unora dintre enigme, pentru că în prezent știința nu ar mai trebui să dea înapoi în fața 
lucrurilor pretinse „imposibile”. 

Trebuie să mai relatăm aici groaznica poveste a fântânii sacre de la Chichén Itza. Scormonind prin 
nămolul urât mirositor de pe fundul fântânii, Edward Herbert Thompson nu a găsit numai bijuterii şi 
obiecte de artă, ci şi numeroase schelete aparținând unor tineri şi tinere. Diego de Landa, ale cărui 
informaţii provin din surse străvechi, afirmă că preoții, pentru a potoli mânia zeului ploii şi a pune 
capăt secetelor teribile, ofereau drept jertfă, în cadrul unor ceremonii solemne, băieți şi fete, care erau 
aruncați de vii în fântână. 

Ceea ce a susținut de Landa a dovedit Thompson cu ajutorul săpăturilor sale. O poveste 
îngrozitoare, care din adâncurile fântânii ridică la lumină diferite întrebări. Care este originea acestui 
put? De ce trecea drept sacru? De ce acest put, şi nu altul, căci există mai multe care îi seamănă 
perfect. 

La vreo 70 m depărtare de Observatorul mayaşilor, ascuns sub o vegetaţie luxuriantă, se află un 
put aidoma fântânii sacre de la Chichen Itza. Gura putului, în ale cărui împrejurimi mişună şerpi, 
miriapozi otrăvitori şi tot felul de insecte, are acelaşi diametru ca şi fântâna sacră „autentică”. Pereţii 
verticali ai celor două puțuri sunt la fel de roşi de vreme şi näpäditi de vegetaţie. Asemănarea lor e 
frapantă. Apa ambelor puțuri atinge acelaşi nivel şi are aceeaşi culoare verzuie cu sclipiri care bat in 
cafeniu şi purpuriu. Este neîndoielnic că cele două puțuri, care-şi datorează, poate, existența căderii 
unor meteoriți, au aceeaşi vechime. Totuşi, arheologii nu vorbesc decât de fântâna de la Chichen Itza. 
Cel de-al doilea put, identic cu primul, este pur şi simplu ignorat, cu toate că şi unul şi celălalt se află 
exact la 900 m depărtare de vârful piramidei Castillo, cea mai mare de la Chichen Itza. Piramida este 
închinată zeului Kukulkan, „Şarpele zburător”. 

Şarpele este simbolul comun aproape al tuturor edificiilor mayaşe. Nu este oare uluitor faptul că 
acest popor al pădurii, înconjurat de o vegetație extrem de bogată, nu a săpat în piatră nici un motiv 
vegetal? Nici o plantă, nici o floare, ci mereu acelaşi şarpe dezgustător. Din timpuri străvechi, şarpele 
se târăşte prin praf şi pe pământ. De ce oare să-i atribui tocmai acestei reptile însuşirea de a zbura? 
Simbol ancestral al răului, şarpele este condamnat să se târască. Cum de s-a ajuns ca o vietate atât 
de respingătoare să fie venerată ca un zeu şi pe deasupra să mai şi zboare? Mayaşii au făcut-o însă. 
Zeul Kukulkan (Kukumatz) nu este, pare-se, altceva decât reprezentarea primitivă a zeului 
Quetzalcoatl. Cine este acest zeu? Ce ne spun despre el legendele maya? 

Quetzalcoatl venea dinspre Soare-Räsare. El purta barbă şi veşminte albe. El i-a învățat pe mayasi 
ştiinţele şi artele, le-a dat noțiuni de drept, a lăsat legi foarte înțelepte. Prin grija sa, porumbul a 
ajuns cât un stat de om, iar bumbacul a început să crească colorat. După ce şi-a împlinit menirea 
Quetzalcoatl, fără a înceta să-şi răspândească învățătura, s-a îndreptat spre mare, unde-l aştepta o 
corabie cu care a pornit spre Venus. Este aproape inutil să mai amintim că. înainte de a-i părăsi, 
Quetzalcoatl a făgăduit mayaşilor că se va mai reîntoarce. 

Apariția acestui bătrân înțelept a constituit obiectul a numeroase comentarii. I s-a atribuit un rol 
mesianic, de altfel foarte firesc, pentru că pe aceste meleaguri bărbaţi care să poarte barbă nu se 
întâlnesc pe toate drumurile. Există chiar şi o versiune îndrăzneață, în care bătrânul Quetzalcoatl era 
un discipol al lui lisus Hristos! Părerea aceasta nu mi se pare convingătoare... Oricine ar fi venit la 
mayaşi din Lumea veche ar fi trebuit să cunoască folosirea roții, care pune în mişcare oameni şi 
lucruri. Atunci cum se face că un zeu atât de înțelept cum era Quetzalcoatl, care a dus o activitate de 
misionar, de legiuitor, de medic, de sfetnic, nu s-a gândit să-i înveţe pe bietii mayasi folosirea roții şi 
a cärutei? Într-adevăr, mayasii nu au folosit niciodată nici căruța, nici roata. 

Şi acum să completäm acest mozaic de enigme printr-o serie de ciudätenii, printr-un mănunchi de 
trăsnăi preistorice pentru a zăpăci minţile. 

În 1900, nişte greci, pescuitori de bureti, au descoperit în apropiere de Antikythera o epavă 
încărcată cu statui de bronz şi de marmură. Valorile de artă au fost puse în siguranță; cercetările 
ulterioare au relevat că naufragiul data de pe timpul lui Hristos. La triere, printre toate vechiturile s-a 
găsit şi un obiect de formă nedefinită, care s-a dovedit a fi mai important decât toate statuile laolaltă. 

Dupä ce a fost supus unui tratament special, s-a väzut cä era vorba de o placä de bronz pe care erau 
gravate cercuri, inscripții şi roți dințate. In curând s-a lămurit că inscripțiile aveau o legătură cu 
astronomia. Placa a fost demontată şi curätitä bucată cu bucată. S-a constatat astfel că era vorba de 
o adevărată maşinărie, de construcție ciudată, prevăzută cu ace mobile, cadrane complicate şi plăci 
de metal gravate. Reconstituit, aparatul număra peste 20 de roți dințate, un fel de mecanism 
diferenţial şi o roată cu coroana dintatä. Un arbore cilindric se afla plasat pe una din laturile sale. 
Când acesta se rotea, cadranele se puneau în mişcare cu viteze diferite. Acele erau protejate de nişte 
tocuri de bronz pe care erau gravate inscripții lungi. Dacă ai avut ocazia să vezi „maşinăria de la 
Antikythera”, nu mai poți să pui la îndoială talentele strămoşilor noştri în materie de mecanică de 
înaltă precizie. Dealtfel, aparatul era atât de perfecționat, încât, probabil, nu era primul model de 
acest fel. După părerea profesorului american Solla Price, ar fi vorba de un fel de maşină de calcul cu 
ajutorul căreia se puteau urmări mişcările Soarelui, Lunii şi, poate, şi ale altor aştri. 

Lucrul cel mai important nu este că data construcției acestui aparat extraordinar se situează prin 
anul 82 î.e.n. Grozav de interesant ar fi de aflat cine a inventat modelul acestui aparat, al acestui 
planetariu miniatural. 

Se spune că împăratul Frederic al II-lea (de Hohenstaufen) ar fi adus din Orient, la sfârşitul celei 
de-a cincea cruciade, în 1229, un cort ciudat. În interiorul lui se găsea un aparat cu angrenaje şi prin 
acoperişul cortului, în formă de cupolă, se puteau observa mişcările astrelor! Încă un planetariu antic 
dă naştere la întrebări... Mai merge ca pe timpul lui Hristos să se fi construit mecanisme de precizie, 
dar un planetariu... Oricine ştie că pe vremea aceea ideea că Pământul se roteşte sub o boltă cerească 
nemiscatä era departe de a-şi fi făcut drum. Nici măcar foarte inteleptii astronomi chinezi sau arabi ai 
antichității nu suflă vreun cuvânt despre acest lucru inexplicabil. Cât despre Galileu, el s-a născut, 
fapt notoriu, abia cu 1.500 de ani mai târziu... „Masinäria de la Anticythera” este o curiozitate care 
nu trebuie scăpată din vedere când treci prin Atena. Ea este expusă la Muzeul național de arheologie. 
În ceea ce priveşte cortul-planetariu al lui Frederic al II-lea, doar textele vechi amintesc de el. 

N-avem încotro, trebuie să recunoaştem că primitivii noştri strămoşi au lăsat nişte urme destul de 
ciudate. 


Astfel, pe platoul arid de la Marcahuasi s-au descoperit la 3.800 m altitudine desene in piaträ21 
reprezentând animale care nici nu au trăit vreodată în America de Sud. Este vorba despre cămile, 
lei etc. 


În Turkestan, nişte ingineri au găsit obiecte de formă semicirculară executate dintr-un material 
necunoscut, ceva între sticlă şi ceramică. Originea şi semnificația lor au rămas pentru arheologi o 
taină. 


În Valea Morții din deşertul Nevada pot fi încă şi astăzi văzute ruinele unui oraş străvechi 
distrus, pare-se, de o catastrofă îngrozitoare. Urmele de nisip şi pietre topite sunt perfect vizibile. 
Căldura dezvoltată de o erupție vulcanică nu ar fi putut topi piatra — şi apoi căldura ar fi distrus 
întâi construcțiile. În zilele noastre poate fi obținută o asemenea temperatură doar cu ajutorul 
razelor laser. În chip curios, în această regiune nu creşte nici un fir de iarbă. 


Hadschar El Guble, Piatra sudului din Liban, cântăreşte 2 milioane kg. Este o piatră 
prelucrată, dar greutatea ei face inadmisibilă ideea ca oamenii să o fi putut urni din loc.22 


În Peru, ca şi in Australia şi în Italia de nord, nişte pereți stäncosi practic inaccesibili, poartă 
nişte semne care nu au putut fi descifrate până în prezent. 


La Ur, în Caldeea, texte gravate pe plăci de aur relatează că nişte „zei” cu înfăţişare omenească 
au coborât din cer şi au dăruit aceste plăci preoților. 


Există în Australia, în Franța, in India, în Liban, în Africa de sud, în Chile nişte „pietre” negre 
ciudate, bogate în aluminiu şi beriliu. În urma unor analize recente s-a descoperit că ele au suferit 


21 Nu sunt desene săpate în piatră, ci stânci sculptate în diferite forme — nu numai cămile şi lei, care n-au trăit 
niciodată în America, ci şi animale preistorice (gliptodonul), păsări, oameni etc. (Adnotare Ion Hobana). 
22 Nici n-au transportat-o. „Piatra sudului” a rămas în carieră, pe locul unde a fost tăiată. (Adnotare Ion Hobana). 

cändva, foarte demult, un bombardament radioactiv puternic, fiind expuse la temperaturi foarte 
ridicate. 


Unele table sumeriene gravate cu caractere cuneiforme reprezintă nişte stele fixe cu sateliții lor. 


În Uniunea Sovietică s-a descoperit un basorelief reprezentând o navă spațială formată din zece 
sfere lipite una de alta. Sferele sunt aşezate într-un cadru dreptunghiular susținut de doi stâlpi 
masivi. Alte sfere sunt aşezate deasupra celor doi stâlpi. Iată o altă curiozitate arheologică din 
Uniunea Sovietică: o mică statuie de bronz a unei ființe umanoide înveşmântate într-un 
combinezon greu, formând corp comun cu casca de pe cap. Incältämintea şi mänusile sunt strâns 
ajustate pe picioare şi pe mâini, petrecându-se peste părțile respective ale costumului. 


O tăbliță de origine babiloneană, expusă la Britsh Museum din Londra, indică datele trecute şi 
viitoare ale eclipselor de Lună. 


Cu ocazia unui cutremur care a avut Ioc la Kun-Ming, capitala provinciei chineze Yunan, de pe 
fundul unui lac aflat în apropierea oraşului s-au ridicat la suprafață nişte piramide. Pe ele au 
putut fi desluşite nişte „masini” cilindrice, fusiforme, săpate în piatră, a căror orientare ne face să 
presupunem că sunt în zbor spre cer. 


Cum vor putea fi dezlegate toate aceste enigme şi multe altele? Fireşte, poți declara că cutare text, 
cutare obiect străvechi e fals, obscur, fără sens, problematic. Dar acestea sunt nişte argumente într- 
adevăr jalnice! Şi ce să mai spunem despre procedeul de a te servi de anumite scorniri când îţi convin 
şi de a le respinge, punând la îndoiala exactitatea traducerilor, atunci când informaţiile pe care le dau 
la iveală nu-ți convin? A închide ochii, a-ți astupa urechile în fața anumitor fapte sau ipoteze, de 
teama de a nu pune în discuție un mod de gândire pe care ti l-ai format şi la care nu vrei să renunti, 
comportă, după părerea noastră, o oarecare laşitate. 

Fiecare zi, fiecare oră care trece ne pune în fața unor descoperiri de acest fel. Mijloacele noastre 
moderne de circulație şi de comunicație semnalează pretutindeni pe glob noi descoperiri. Din 
întâmplări se poate dezvolta, cu bunăvoință, un sistem... Cercetătorii noştri ar trebui să se consacre 
studierii trecutului cu acelaşi elan creator de care dau dovadă atunci când îşi pun tot sufletul în 
cercetarea prezentului. Prima fază a acestei aventuri care ne împinge spre căutarea trecutului este 
încheiată. Dar iată că se profilează o a doua fază, şi mai captivantă încă, aceea a omului pornit spre 
descoperirea cosmosului. 


CAPITOLUL AL X-LEA 


Au vreo rațiune călătoriile spaţiale? Cui folosesc miliardele investite? Război sau călătorii 
spaţiale? Ce sunt farfuriile zburătoare, atât de ponegrite? Încă acum 60 de ani a avut loc o 
explozie nucleară. Satelitul planetei Marte este un satelit artificial? 


Sensul şi oportunitatea călătoriilor spaţiale reprezintă una din problemele permanente pe ordinea 
de zi. Lipsa de sens totală sau parțială a cercetărilor cosmice este demonstrată prin afirmaţia, 
devenită banală, că, atâta vreme cât pe Pământ mai sunt numeroase probleme nerezolvate, cercetarea 
universului nu-şi găseşte justificarea. 

Fără a ne sprijini demonstrația pe întregul arsenal ştiinţific — străin neinitiatilor —, vom prezenta 
aici doar câteva din argumentele curente şi valabile, care ne permit să justificăm pe deplin 
necesitatea cercetării spațiului cosmic. 

Interesul umanității pentru cercetarea fenomenelor a avut de la început — şi are întotdeauna — 
drept impuls curiozitatea şi setea de cunoaştere. Ambele întrebări: de ce se întâmplă ceva şi cum s-a 
întâmplat, au fost întotdeauna motorul evoluţiei şi al progresului. Nivelul pe care l-a atins azi 
umanitatea îl datorăm tocmai stării de permanentă nelinişte pe care a generat-o pasiunea pentru 
nou. Mijloace de transport moderne şi confortabile ne-au scutit de oboseala călătoriilor, pe care încă 
bunicii noştri o mai considerau firească; efortul necesar pentru efectuarea unor munci fizice grele a 
fost simțitor usurat de maşini; noi surse energetice, produse chimice, instalații frigorifice, aparataj 

menajer cu utilizäri multiple etc. etc. ne-au eliberat pe deplin de munci care inainte nu puteau fi 
efectuate decät de mäna omului. Ceea ce a creat stiinta n-a produs nenorociri, ci mai curänd 
binefaceri. 

Ştiinţa îşi atinge azi obiectivele într-un ritm fără precedent. Pentru dezvoltarea tehnicii fotografice 
până la obținerea unei imagini utilizabile au fost necesari 112 ani. Telefonul a fost pus la punct în 
numai 56 de ani, în vreme ce evoluţia tehnicii radiofonice până la receptionarea ireproşabilă a 
emisiunilor a necesitat exact 35 de ani de cercetări ştiinţifice. Pentru perfecționarea radarului n-au 
mai fost necesari decât 15 ani. Etapele descoperirilor epocale şi perfecționării lor devin mereu mai 
scurte: televiziunea alb-negru a fost pusă în aplicare după 12 ani de cercetări, iar fabricarea primei 
bombe atomice a cerut cu totul 6 ani! Etapele celor 50 de ani de progres tehnic sunt mereu mai 
impunătoare. Fiecare fază a evoluţiei devine din ce în ce mai scurtă, mergând tot mai direct către 
ţintă. În cursul secolului următor, visurile care-l însoțesc pe om de milenii vor căpăta în bună 
măsură viață. 

Spiritul uman şi-a croit drumul său având de înfruntat avertismente şi rezistențe. Împotriva 
anticelor interedictii, care, asemenea lui mane, tekel, fares, decretau apa exclusiv spațiul vital al 
peştilor, iar aerul al păsărilor, omul şi-a cucerit şi spaţiile care, pare-se, nu-i erau destinate. Omul 
zboară, în ciuda tuturor aşa-numitelor legi naturale, iar în submarinele cu propulsie nucleară el 
poate trăi luni de zile sub apă. Folosindu-şi inteligența, şi-a făurit aripi şi branhii, cu care creatorul 
său nu-l înzestrase. 

Când Charles Lindberg a pornit în zborul său legendar, ţinta sa era Parisul; de fapt nu-l atrăgea 
atât Parisul cât dorința de a dovedi că omul poate zbura peste Atlantic singur şi nevătămat. Primul 
obiectiv al călătoriilor spaţiale este acum Luna. Dar noua idee tehnicä-stiintificä vrea, totodată, să 
dovedească faptul că omul poate să pătrundă tot atât de bine şi în univers. 

Dar la ce bun oare aceste călătorii spaţiale? 

În numai câteva secole, globul nostru va fi suprapopulat. Statisticile curente estimează populaţia 
anului 2050 la 8,7 miliarde de suflete. 200 de ani mai târziu, cifra se va ridica la 50 de miliarde, ceea 
ce înseamnă că vor trebui să trăiască pe 1 km? 335 de locuitori. 

Admitänd chiar că într-un viitor îndepărtat se va introduce controlul natalității şi suprafețele 
cultivate vor spori, iar mijloace încă necunoscute astăzi vor asigura recolte mari, că pescuitul va 
deveni mai productiv şi câmpurile de alge submarine vor furniza hrană, ei bine, dacă toate acestea se 
vor realiza, ba chiar şi alte soluții mai eficiente se vor aplica, rezultatul va fi doar o amânare. Omului 
îi sunt necesare noi spații de viață. 

Suntem convinşi că într-un viitor îndepărtat oamenii se vor stabili pe Marte, reuşind să se 
acomodeze condiţiilor climatice, aşa precum s-ar acomoda eschimoşii dacă ar fi strămutați în Egipt. 
Uriaşe nave spaţiale vor ajunge în alte planete, care vor fi populate de copiii copiilor noştri; ei vor 
coloniza lumi noi, precum în timpurile nu prea îndepărtate de zilele noastre au fost populate America 
şi Australia. Iată deci de unde izvorăşte necesitatea cercetărilor întreprinse în spațiul cosmic. 

În 1966, prin India mişunau circa 1,6 miliarde de guzgani, fiecare din ei prăpădind în medie anual 
5 kg de alimente. Statul nu-şi poate, totuşi, permite să-i distrugă, pentru că prescriptiile religioase 
indiene nu o permit. În aceeaşi Indie säläsluiesc şi 80 de milioane de vaci care nu dau lapte, nu sunt 
puse la jug, dar nici nu pot fi sacrificate, pentru că sunt sfinte. Într-o ţară unde progresul menit să o 
aducă în contemporaneitate este frânat de atâtea tabu-uri şi precepte religioase, este nevoie de câteva 
generații pentru eliminarea acestor ritualuri, obiceiuri şi superstiții, care pun în pericol 
supraviețuirea populaţiei. Mijloacele de comunicare proprii erei zborurilor cosmice — ziarele, radioul 
şi televiziunea — slujesc progresului şi propagării cunoştinţelor. Dimensiunile lumii noastre s-au 
restrâns. Oamenii ştiu şi află mai multe despre semenii lor. Dezvoltarea tehnicii — cerută de zborurile 
cosmice — va răspândi convingerea că dimensiunile extrem de reduse ale popoarelor şi continentelor, 
evident raportate la cele ale cosmosului, nu pot fi decât un imbold şi un stimulent pentru o activitate 
conjugată în domeniul cercetărilor spaţiale. În fiecare epocă istorică, omenirea a avut nevoie de o 
chemare generoasă, care, ridicând-o peste problematica cotidiană, s-o lase să întrevadă că realități 
aparent inaccesibile pot fi atinse. 

Era producției industriale dezvoltate aduce în favoarea cercetărilor spațiale un argument care 
cântăreşte greu, şi anume locul considerabil pe care-l ocupă în economie noile ramuri industriale 
recent create, în care îşi găsesc o posibilitate de existență sute de mii de oameni, dislocati din locurile 
de muncă de rationalizarea producției. „Industria spațială” a depăşit în Statele Unite ale Americii — 
în cadrul conjuncturii economice — locul deținut până acum de industria automobilului şi de cea a 
oțelului. Peste patru mii de noi produse îşi datoresc existența cercetărilor spaţiale; ele sunt un fel de 

subproduse ale cercetärii indreptate spre un alt tel esential: navigatia cosmicä. Färä ca cel care le 
foloseşte să-şi pună problema originii lor, ele au si devenit articole de uz curent. Maşini electronice de 
calcul, aparate de emisie-receptie miniaturizate, tranzistorizarea aparatelor de radio şi televiziune 
reprezintă în aceeaşi măsură descoperiri marginale ale activității de cercetare ca şi cratita-minune, în 
care bucatele se gătesc fără să se prindă, chiar dacă nu le mai adaugi grăsime. Instrumentele de 
precizie instalate la bordul tuturor navelor aeriene, complexele tehnice automatizate de supraveghere 
şi conducere, ca şi rapida evoluție a computerelor sunt doar rezultatele parțiale ale cercetării spaţiale, 
părți ale unui program de dezvoltare care va influența si mai adânc viața personală a fiecăruia dintre 
noi. Nenumărate sunt realizările despre care profanii n-au nici măcar cunoştinţă: procedee noi de 
sudură şi lubrefiere în vid, celule fotoelectrice, noi şi minuscule surse de energie, capabile să străbată 
distanțe nelimitate. 

Astfel, din fluviul de aur al impozitelor care alimentează cercetările mondiale în domeniul spaţial, 
curg din nou către contribuabil, în chip de pârâiaşe, beneficiile cuvenite pentru asemenea investiții 
uriaşe. Nume şi noțiuni ca: „Telstar”, ”Echo”, „Relay”, „Frios”, „Mariner”, „Ranger”, „Syncom” sunt, 
totodată, jaloanele care marchează drumul ascensional al cercetărilor. 

Întrucât sursele de energie terestră nu sunt inepuizabile, vom fi nevoiţi, într-o bună zi, să ne 
procurăm materiale fisionabile din Marte, Venus sau din alte planete. lată încă un motiv care 
dovedeşte importanța programului de călătorii spaţiale. De pe acum energia cea mai ieftină este 
furnizată de centralele atomice, fapt care ne permite să ne închipuim în ce măsură producția 
industrială de masă va fi tributară programelor spaţiale în momentul în care pe Pământ materialele 
fisionabile vor fi epuizate. Ştiinţa obţine zilnic rezultate noi. Am depăşit pentru totdeauna era în care 
fiul îşi primea automat, ca un lucru firesc, drept moştenire cunoştinţele si eruditia tatălui său. 
Tehnicianul care printr-o simplă apăsare pe un buton repară un aparat de radio trebuie să aibă 
cunoştinţe precise în tehnica tranzistorilor şi adeseori în aceea mai complicată a circuitelor imprimate 
pe materiale sintetice. Nu va trece multă vreme şi nu-şi va mai putea permite să ignoreze principiile 
esențiale ale microelectronicii. La cunoştinţele pe care le dobândeşte ucenicul azi, muncitorul calificat 
va trebui să adauge mâine mereu altele noi. lar dacă meşterului de pe vremea bunicilor îi ajungeau 
pentru toată viața cele învățate odinioară, aceluia din zilele noastre, şi cu atât mai mult meşterului 
viitorului, îi va fi necesar să adauge necontenit la cunoştinţele vechi altele noi. Pentru că ceea ce a 
fost valabil ieri, mâine va fi depăşit! 

Soarele nostru, chiar dacă va mai străluci milioane de ani, în cele din urmă, se va stinge, va muri. 
Un fenomen cosmic neprevizibil şi incognoscibil poate să provoace pieirea. Terrei. Dar omul nu s-a 
împăcat niciodată cu gândul unei asemenea eventualitäti. 

Iată de ce presupunem că cercetarea spaţială nu este exclusiv rodul unei hotărâri liber adoptate, ci 
şi expresia unui puternic impuls intim care-l determină pe om să caute în univers perspectivele 
viitorului său. Noi considerăm ca valabilă ipoteza după care în antichitatea străveche am primit vizite 
din cosmos; ca o consecință logică, trebuie deci să conchidem că nu suntem singurele ființe 
inteligente din cosmos, că în univers mai există inteligente apărute anterior nouă şi deci mai 
evoluate. Dacă, continuändu-ne raționamentul, afirmăm că toate aceste inteligente practică — din 
propriu impuls — cercetarea cosmică, pătrundem cu adevărat pentru o clipă pe terenul Utopiei, fiind, 
desigur, conştienţi că am intrat singuri într-un viespar! 

Iată, de pildă, „farfuriile zburătoare”, care de mai bine de douăzeci de ani reapar mereu la ordinea 
zilei, consemnate în literatura de specialitate sub denumirea de O.Z.N., inițialele cuvintelor Obiecte 
zburătoare neidentificate, prin care se traduce termenul adoptat de americani: Unidentified Flying 
Objects. S-ar putea să producă uimire faptul că vrem să ne preocupăm serios de himericele O.Z.N.- 
uri. 

Înainte de aceasta am vrea însă să punem în lumină unul dintre argumentele importante menite 
să justifice necesitatea călătoriilor spaţiale. Se spune că cercetarea în domeniul navigației spaţiale 
este nerentabilă şi că nici o ţară, fie ea cât de bogată, n-ar putea să suporte asemenea cheltuieli 
uriaşe fără să fie amenințată de primejdia unui faliment economic. Este cunoscut faptul că cercetarea 
în sine n-a fost niciodată rentabilă; investiția devine rentabilă doar o dată cu apariția rezultatelor. A 
pretinde de pe acum, în actualul stadiu al cercetărilor inițiate în navigația spaţială, rentabilitate şi 
amortizarea cheltuielilor ar dovedi lipsă de realism. De altfel, nici nu a fost întocmit până acum 
bilanțul avantajelor materiale rezultate de pe urma celor 4.000 de produse accesorii ale cercetării 
spaţiale. Dacă avem însă în vedere scopul cercetărilor, atunci nici nu ne interesează o asemenea 
înregistrare a rentabilitätii, ci trebuie să luăm în consideraţie că această activitate va asigura salvarea 
umanității în adevăratul înțeles al cuvântului. În treacăt subliniem doar că o întreagă serie de sateliți 

pentru comunicatii (COMSAT) prezintä incä de pe acum interes si din punct de vedere economic. 

Revista Stern, din noiembrie 1967 relata: 

„Concernul «Lockheed», producătorul avioanelor «Starfighter», şi celebra clinică «Mayo» conlucreazä 
în vederea perfecționării unui sistem nou de tratament, bazat pe tehnica computerelor. Constructorii 
de la «North American Aviation» lucrează, conform indicatiilor medicale de specialitate, la aşa-numita 
«centură-emfizem», destinată să uşureze respirația bolnavilor atinşi de această maladie. Specialiştii de 
la NASA au propus crearea unui aparataj de diagnosticare; inițial, aparatul conceput pentru a 
măsura şocul produs, de micrometeoriti la impactul cu navele spaţiale înregistra cu maximă precizie 
contractiile musculare specifice în anumite afecțiuni nervoase. 

Unul din produsele accesorii salvatoare bazat pe tehnica computerelor a fost regulatorul cardiac. 
Peste două mii de germani trăiesc astăzi având în cutia toracică un astfel de aparat. Este vorba de un 
minigenerator acționat de o baterie, care se grefează sub piele. O sârmă de legătură introdusă de 
medici prin vena superioară a gitului ajunge în ventriculul drept. Descărcările electrice regulate 
determină apoi contractiile ritmice ale cordului. Inima suferindă bate normal. Când la capătul a trei 
ani bateria se uzează, ea poate fi schimbată printr-o operaţie relativ uşoară. 

Concernul electrotehnic nord-american «General Electric» a perfecționat în ultimul an această mică 
minune a tehnicii medicale, punând la punct un model de minigenerator cu două viteze. Dacă 
purtătorul lui doreşte să joace tenis sau să prindă trenul din mers, este suficient să regleze o tijă 
magnetică situată în dreptul microgeneratorului. Îndată inima va începe să funcționeze într-un ritm 
mai rapid”. 

Ne oprim aici cu informațiile culese din Stern. Totuşi, chiar şi aceste două exemple din domeniul 
cercetării spaţiale suscită o întrebare legitimă. Mai are cineva curajul să mai pomenească în atari 
împrejurări de inutilitate? 

Sub titlul Stimulare datorată rachetelor selenare, revista Zeit relatează în numărul 47 din 
noiembrie 1967: 

„Constructorii de automobile sunt, la rândul lor, interesaţi în realizările tehnicii aselenizării line, 
întrucât ei consideră că cunoştinţele dobândite cu prilejul experimentării aparaturii la şocul 
alunizării ar trebui extinse şi în alte domenii. Chiar dacă în cazul unei ciocniri nu va fi încă posibilă 
asigurarea unei securitäti absolute pentru automobilisti, se va putea totuşi — aplicând principiile de 
construcție care au dat cele mai bune rezultate în călătoriile spațiale — să se reducă în bună măsură 
riscurile existente astăzi. Plăcile sistem «fagure», larg utilizate în construcțiile aviatice moderne, oferă 
deja, la o greutate redusă, o rezistență sporită. Utilizarea lor experimentală în construcțiile auto le-a 
confirmat calitățile. Podeaua vehiculului experimental — construit de Rover — acționat de o turbină 
cu gaz este realizată în sistemul «fagure». 

Cine cunoaşte astăzi situația existentă şi ritmul furtunos al dezvoltării cercetărilor nu mai poate 
subscrie la afirmaţiile scepticilor care pretind că „niciodată nu va fi posibil să călătoreşti de la o stea 
la alta”. Tânăra generaţie a zilelor noastre va vedea aceasta „imposibilitate” devenind realitate. Se vor 
construi uriaşe nave spaţiale propulsate de reactoare capabile să dezvolte o forță încă neimaginată. 
Sovieticii au reuşit încă din noiembrie 1967 să cupleze în stratosferă două nave cosmice fără echipaj! 
O parte din cercetări sunt dedicate deja unui fel de con protector, asemănător unui arc voltaic, care, 
acționând față de capsula cosmică ca un ecran protector, ar pune-o la adăpost de socul meteoritilor, 
abătând sau anulând acțiunea lor dăunătoare. O echipă de fizicieni de prim rang îşi propun să 
demonstreze existența asa-numitilor tahioni. Deocamdată este vorba de nişte particule ipotetice, care 
s-ar mişca mai repede ca particulele luminoase, viteza lor minimă fiind aceeaşi cu a luminii. Se ştie 
că tahionii ar trebui să existe; ceea ce ne lipseşte deocamdată este „doar” dovada fizică a existenței 
lor. Dar asemenea dovezi pentru particule „neexistente” au fost, în cele din urmă, aduse şi în cazul 
neutrinilor şi al antimateriei. În cele din urmă, ultimilor reprezentanți din corul adversarilor 
navigației spaţiale li se poate pune întrebarea: credeți într-adevăr că mii dintre cei mai înţelepţi 
oameni ai vremurilor noastre şi-ar fi dedicat munca lor pasionată unei utopii sau unui tel lipsit de 
importanță? 

Să intrăm deci cu curaj în miezul problemei şi cu tot riscul de a nu fi luaţi în serios, să ne ocupăm 
de „farfuriile zburătoare”. Dacă nu voi fi luat în serios, mă voi afla — ceea ce este o consolare — într- 
un cerc de oameni dintre cei mai stimati şi renumiţi, care au acelaşi punct de vedere. 

„Farfuriile zburătoare” au fost observate atât în America de Nord cât şi deasupra Filipinelor, în 
Germania federală, ca şi în Mexic. Să admitem că 98% din cei care cred că au observat farfurii 
zburătoare au văzut în realitate fulgere globulare provocate de fenomene electromagnetice, baloane 
meteorologice, formațiuni noroase neobişnuite, avioane de un tip nou, necunoscute sau ciudate jocuri 

de lumină si umbre pe cerul amurgului. Fără îndoială că grupe întregi de oameni, fiind victime ale 
unor halucinaţii colective, au crezut că văd ceva care de fapt nici nu exista. Şi, desigur, au fost şi 
persoane care au vrut să-şi dea importanţă sau să facă dintr-o pretinsă observaţie capital de presă 
într-un sezon mort. Dacă facem abstracție de toți cei prea zelosi, mincinosi, isterici şi fabricanți de 
senzațional, încă mai rămâne un grup important de oameni lucizi, de observatori care sunt, totodată, 
specialişti familiarizați cu asemenea fenomene. O simplă femeie casnică sau un fermier din Vestul 
sălbatic desigur că se pot înşela, dar dacă, de exemplu, prezența O.Z.N.-urilor a fost remarcată de un 
căpitan de aviaţie cu experienţă, este foarte greu să nu se ia în seamă mărturia sa. Şi aceasta pentru 
motivul lesne de înțeles că pentru un ofițer de aviaţie jocurile luminii refractate, fulgerele globulare, 
baloanele meteorologice ş.a.m.d. sunt fenomene familiare; la aceasta se mai adaugă si faptul că este 
controlată periodic capacitatea tuturor simțurilor sale de a reacționa. Câteva ore înaintea zborului şi 
în cursul lui, el n-are voie să consume alcool; în sfârşit, un căpitan de aviație n-are interes să 
inventeze poveşti, dacă nu pentru altceva, măcar pentru faptul că, în felul acesta, şi-ar putea pierde 
uşor postul lui bine plătit. Dacă însă acelaşi lucru este relatat nu de un singur ofițer aviator, ci de un 
grup întreg de piloţi, printre care unii militari, atunci există destule motive pentru a-i acorda atenţie. 

Nici noi nu ştim ce sunt O.Z.N.-urile; nu pretindem că ar fi vorba de aparate zburătoare 
aparținând unor inteligente extraterestre, deşi ipoteza este una dintre cele mai plauzibile. Din păcate, 
autorul rândurilor de față n-a văzut cu propriii săi ochi în călătoriile întreprinse de-a lungul şi de-a 
latul globului nici o „farfurie zburătoare”. Putem însă consemna aici câteva mărturii autentice şi 
demne de încredere: 

La 5 februarie 1965, Ministerul Apărării din Statele Unite ale Americii a făcut cunoscut că secția 
specială pentru problemele O.Z.N.-urilor a fost însărcinată să verifice raportul a doi operatori radar. 
Amândoi au detectat la 29 ianuarie 1965, pe ecranele radar afectate aeroportului marinei din 
Maryland, două obiecte zburătoare necunoscute, care s-au apropiat de aeroport venind dinspre sud, 
cu extraordinara viteză de 7.680 km pe oră. La 50 km depărtare de aeroport, obiectele au făcut brusc 
o curbă, dispărând rapid din câmpul ecranelor. 

La 3 mai 1964, diverse persoane, printre care şi trei meteorologi, au observat la Canberra 
(Australia) trecând pe cer, în zorii zilei, în direcția nord-est un obiect zburător mare şi strălucitor. 
Audiati de delegaţi ai organizației NASA, martorii au relatat că „obiectul” se balansa in chip ciudat, 
apoi că unul mai mic i s-a alăturat cu mare viteză. Obiectul mai mic a devenit mai întâi incandescent, 
ulterior s-a stins, în timp ce obiectul cel mare a dispărut din vedere în direcția nord-vest. Unul din 
meteorologi mărturisi resemnat: „Am luat întotdeauna în derâdere poveştile cu O.Z.N.-urile. Dar ce 
mai pot să spun acum, după ce am văzut eu însumi un asemenea obiect?” 

La 23 noiembrie 1953 a fost identificat pe ecranul radarului instalat la baza aeriană Kinross, 
statul Michigan, un obiect zburător necunoscut. Locotenentul de aviaţie R. Wilson, care executa un 
zbor de exercițiu pe un avion cu reacție F-86, obtinu autorizația să urmărească „obiectul”. Echipa 
radarului l-a urmărit pe Wilson gonind după obiect cu 160 de mile. Brusc, pe ecranul radar ambele 
corpuri zburătoare se contopiră. Apelurile radiofonice adresate locotenentului Wilson au rămas fără 
răspuns. În zilele următoare, zona în care s-a petrecut straniul eveniment a fost cercetată de către 
unități speciale în vederea recuperării unor părți din epavă sau a identificării unor urme de ulei pe 
Lacul Superior, situat în apropiere. Nu a putut fi găsită nici o urmă, nici a locotenentului Wilson şi 
nici a avionului său! 

La 13 septembrie 1965, sergentul de poliție Eugene Bertrand a întâlnit pe o şosea de centură din 
Exeter (New Hampshire, S.U.A.), puţin înaintea orei 1 noaptea, la volanul maşinii sale, o femeie 
înspăimântată, care nu mai avea curaj să-şi continue drumul. Ea pretindea că fusese urmărită, pe un 
traseu lung de peste 10 mile, până la bifurcarea 101, de un obiect zburător uriaş de culoare roşie, 
care după aceea a dispărut în pădure. 

Polițistul, un om serios, mai în vârstă, era înclinat să creadă că doamna cu pricina are o 
imaginaţie bogată, când ştirea îi fu confirmată, prin aparatul de radio-receptie al maşinii sale, de o 
altă patrulă. Colegul său Gene Toland de la cartierul general îi comunica ordinul să se prezinte 
imediat la Centrală. Acolo, un bărbat tânăr le relată aceleaşi fapte, aidoma celor istorisite de femeie, 
şi anume că şi el fusese urmărit de un obiect roşu incandescent, de care scăpase refugiindu-se în 
santul şoselei. 

Poliţiştii au purces cu oarecare rezervă la operaţia de cercetare a zonei, ferm convinşi că întreaga 
poveste trebuie să-şi afle, până la urmă, o explicaţie rezonabilă. După ce au străbătut întreaga 
regiune timp de două ore fără a găsi nimic, se hotărâră să facă cale întoarsă. Trecând prin fața unei 
păşuni unde se aflau şase cai, îi văzură brusc cabrându-se şi luând-o nebuneste la goană. Aproape în 

aceeaşi clipă, totul fu inundat de o lumină roşie incandescentă. „Aici! Priviţi aici!” — strigă un polițist 
tânăr. Într-adevăr, deasupra copacilor plana un obiect roşu, învăpăiat, care se îndrepta încet şi fără 
zgomot către observatorii noştri. Bertrand, foarte agitat, comunică prin telefon colegului său Toland 
că are obiectul blestemat sub ochi. Curând fură învăluite în aceeaşi lumină roşie lucitoare fermele de 
lângă şosea, cât şi colinele învecinate. O altă maşină a poliției, condusă de sergentul Dave Hunt, se 
opri alături de ceilalți, cu frânele scrâşnind strident. 

„Damned! (Al naibii!) — bäigui Dave —, te-am auzit vorbind la telefon cu Toland şi am crezut că ati 
înnebunit... Ei, dar asta într-adevăr schimbă lucrurile”. 

În cursul anchetei efectuate ulterior pentru elucidarea acestor întâmplări enigmatice s-au 
prezentat cincizeci şi opt de martori oculari, printre care meteorologi şi militari din unităţile de pază a 
coastelor, adică observatori lucizi, care nu pot fi bänuiti că n-ar şti să deosebească un balon 
meteorologic de un elicopter, un satelit care se prăbuşeşte de luminile de poziție ale unui avion. 
Raportul întocmit cuprindea informaţii concrete, fără să dea însă explicaţii cu privire la originea 
obiectului zburător. 

La 5 mai 1967, domnul Malliotte, primarul din Marliens, departamentul Cötes d'Or, a descoperit o 
groapă ciudată, într-un câmp de trifoi situat la 623 m depărtare de şosea. Urmele identificate se 
apropiau de un cerc cu diametrul de 5 m, adânc de 30 cm. De jur împrejurul cercului porneau brazde 
adânci de 10 cm, care mergeau în toate direcțiile, de parcă un grilaj metalic presase pământul cu 
greutatea sa. La capătul brazdelor erau găuri adânci de 35 cm, ca şi cum grilajul metalic şi-ar fi înfipt 
„picioarele” în pământ. De remarcat este faptul că un praf fin, alb-violaceu se adunase în brazde şi 
găuri. Ne-am deplasat la Marliens ca să vedem aceste urme neobişnuite: nişte stafii nu ar fi putut 
lăsa astfel de urme! 

Ce părere să-ți faci despre aceste relatări? Regretabil este însă felul cum procedează numeroşi 
oameni şi organizaţii secrete cu pretinsele lor observații: ei acoperă realitatea cu o perdea de fum şi 
împiedică oamenii de ştiinţă serioşi să se ocupe de fenomenele respective, temându-se să nu devină 
ridicoli. 

Într-o emisiune a celui de-al doilea post al televiziunii vest-germane din 6 noiembrie 1967 pe tema: 
„Invazie din cosmos?” un căpitan de aviaţie din serviciul companiei „Lufthansa” a descris un 
eveniment la care a asistat personal, împreună cu cei patru oameni ai echipajului său. La 15 
februarie 1967, aproximativ zece-cincispre-zece minute înainte de a ateriza la San-Francisco, au 
văzut, la o mică distanță de aparatul lor, un obiect de circa 10 m diametru, roşu ca para focului şi 
care a zburat un timp alături de ei. Comunicând observaţia lor Universităţii din Colorado, aceasta, în 
lipsa unei explicații mai verosimile, a presupus că ar fi vorba de resturile unei rachete aflate în 
cădere. Comandantul avionului declară că, după experiența a două milioane de kilometri de zbor, nici 
el şi nici colegii săi nu mai pot crede că o bucată de metal care cade poate rămâne suspendată în aer 
şi să zboare alături de un avion timp de un sfert de oră. Explicaţia oferită de universitate era cu atât 
mai puțin plauzibilă, cu cât de pe sol obiectul zburător neidentificat a putut fi observat timp de 
aproape trei sferturi de oră. Căpitanul de aviaţie german nu făcea de loc impresia unui om cu o 
imaginaţie exagerată. 

Iată încă două informaţii, oferite de Süddeutschen Zeitung din München, datate 21 şi 23 noiembrie 
1967: 

"Belgrad (corespondenţă proprie). 

În ultimele zile se semnalează prezența unor obiecte zburătoare necunoscute (0.Z.N.) in diverse 
regiuni din sud-estul Europei. La sfârşitul săptămânii, un astronom amator a reuşit să fotografieze la 
Zagreb trei din aceste corpuri luminoase. În timp ce experții studiau fotografiile publicate de ziarele 
iugoslave pe mai multe coloane, alte O.Z.N.-uri par a fi apărut în zona muntoasă a Muntenegrului, 
devenind, probabil, cauza repetatelor incendii izbucnite în păduri. Mărturiile provin mai ales din 
localitatea Ivangrad, unde locuitorii afirmă mortis că au observat în ultimele zile, seară de seară, 
asemenea stranii şi strălucitoare corpuri cereşti. Autorităţile locale au confirmat veracitatea ştirilor 
privind incendiile din regiune, fără a se pronunța, totuşi, asupra originii lor”. 

„Sofia (U.P.].). 

Un O.Z.N. a apărut pe cerul Sofiei. Conform agenţiei B.T.A., acest O.Z.N. putea fi văzut perfect cu 
ochiul liber. Aceeaşi agenție semnalează că obiectul zburător era «mai mare decât discul solar; 
circular la început, el luă apoi o formă trapezoidală». Obiectul zburător era foarte luminos. El a fost 
urmărit şi printr-un telescop din Sofia. Un colaborator ştiinţific al Institutului bulgar de hidrologie şi 
meteorologie declară că obiectul se deplasa, probabil, cu ajutorul unor surse de energie proprii. Se 
presupune că zbura la o altitudine de aproximativ 30 km”. 

Cercetarea ştiinţifică riguroasă este grav handicapatä de stupiditatea nelimitată a anumitor 
oameni: sunt unii care pretind că au intrat în contact cu ființele extraterestre; grupuri întregi 
construiesc, pe temeiul acestor fenomene încă neexplicate” fantasmagorice teorii religioase sau 
concepții care frizează absurdul; în sfârşit, alții afirmă chiar că ar deține din partea echipajelor O.Z.N. 
indicaţii menite să asigure salvarea omenirii. Pentru credincioşii fanatici, „îngerul O.Z.N.” este trimis, 
fără îndoială, fie de Mahomed, fie de Buda, iar pentru creştini, poate de Hristos. 

În toamna anului 1967, la cel de-al 7-lea Congres international al cercetătorilor O.Z.N., profesorul 
Hermann Oberth, considerat „părintele navigației spaţiale”, fost profesor al lui Wernher von Braun, a 
declarat că O.Z.N.-urile nu pot încă reprezenta „o problemă ştiinţifică”, probabil însă, a adăugat 
acelaşi savant, ele sunt „nave spaţiale venite din alte lumi”. „Evident — a subliniat, el —, ființele care 
le conduc se află la un nivel mult mai avansat de civilizație decât noi şi, dacă adoptăm o atitudine 
chibzuită, putem să învăţăm multe de la ele”. Oberth, care a prevăzut just evoluţia realizată pe 
pământ în domeniul rachetelor, presupune ca verosimilă ipoteza existenței unor premise ale apariției 
vieții pe planetele mai îndepărtate ale sistemului solar. Ca om al cercetării, profesorul Oberth cere 
savanților serioşi să se preocupe şi de anumite fenomene cu aparente fantastice. „Oamenii de ştiinţă 
se comportă ca gâştele îndopate, care nu mai pot digera nimic. Ei resping pur şi simplu ideile noi, 
declarându-le absurde”. 

Evenimentul cel mai misterios şi cel mai spectaculos care ne-a adus informații despre „materia 
cosmică” s-a petrecut la 30 iunie 1908, în taigaua siberiana. În zorii acelei zile, la ora 7 şi 17 minute, 
o sferă de foc a străbătut cerul, pierzându-se în depărtări. Călătorii aflați pe drum în transiberian au 
văzut o masă incandescentă îndreptându-se de la sud spre nord. O lovitură de trăznet a clătinat 
trenul; urmară explozii. Zguduitura fu înregistrată de aproape toate seismografele din lume. La 
Irkutsk — oraş situat la 900 km de epicentrul cutremurului —, acul seismografului s-a mişcat timp 
de aproximativ o oră. Zgomotul a fost perceput pe o rază de 1.000 km. Cirezi întregi de reni au fost 
nimicite, oameni nomazi au fost ridicaţi în aer împreună cu corturile lor. 

De-abia în 1921, profesorul Kulik, obținând credite pentru organizarea unei expediții ştiinţifice, a 
pătruns în aceste ținuturi puțin populate ale taigalei şi a început să strângă declaraţii ale unor 
martori oculari. 

Când, în sfârşit, în 1927, membrii expediției au atins malurile stâncoase ale Tunguskăi, ei au fost 
convinşi că au descoperit craterul provocat de căderea unui meteorit gigantic. Această supozitie se 
dovedi însă greşită. Deja la 60 km de centrul exploziei, arborii aveau vârfurile retezate. Pe măsură ce 
înaintau către punctul critic, vegetația devenea mai rară. Aici arborii fuseseră raşi de crengi ca nişte 
stâlpi de telegraf. Într-un cerc gigantic circumscris epicentrului, copacii cei mai puternici mai erau 
încă indoiti în afară. În sfârşit, se descoperirä urmele unui incendiu uriaş. Extinzându-şi cercetările 
către nord, membrii expediției au ajuns la convingerea că acolo a avut loc o explozie de o putere 
extraordinară. Când într-un teren mlăştinos s-au descoperit găuri de dimensiuni diverse, s-a bănuit 
că acestea reprezintă urmele meteoritilor. S-a săpat, s-a räscolit în toată zona, dar nu s-a găsit nici 
cea mai mică bucată de metal, de nichel sau sfărâmături de piatră. Doi ani mai târziu, cercetările au 
fost continuate cu maşini de forat şi alte dispozitive perfecționate. S-a săpat până la adâncimea de 36 
m fără să se găsească râlei cea mai mică urmă de material de proveniență meteoritică. 

Au fost aduse cele mai sensibile aparate, capabile să semnalizeze prezența în sol a celor mai infime 
urme de metal. Nici un rezultat. Şi, totuşi, acolo trebuie să se fi produs o explozie, pentru că mii de 
oameni au văzut-o şi mii de oameni au auzit-o. 

Alte două expediții au fost organizate de Academia de Ştiinţe a Uniunii Sovietice în anii 1961 şi 
1963. Cea din 1963, condusă de geofizicianul Zolotov, dotată cu aparate ultramoderne, a permis 
savanților să ajungă la concluzia că în regiunea Tunguskăi trebuie să fi avut loc o explozie nucleară. 

Natura unei explozii poate fi definită prin stabilirea ordinului de mărime al unităţilor fizice care au 
determinat-o. Una din mărimile studiate la explozia de la Tunguska a fost cantitatea de energie 
luminoasă radiată. Radiațiile luminoase au aprins copacii situați în plină taiga, la 18 km distanță de 
centrul exploziei. Un arbore verde nu ia foc decât dacă energia luminoasă atinge 70 până la 100 de 
calorii pe centimetru pătrat. Străfulgerarea a fost atât de luminoasă, încât a provocat umbre 
secundare pe o distanță mergând până la 200 km de epicentrul exploziei. 

Măsurătorile efectuate au permis să se deducă puterea energiei luminoase eliberate de explozie, 
care trebuie să fi atins 2,8 x 1023 ergi (ergul este unitatea de lucru mecanic. Un gândac a cărui masă 
este de 1 gr prestează o muncă de 981 ergi atunci când se catärä un centimetru în sus pe un zid). 

Pe vârfurile unor copaci aflați la 18 km de epicentru s-au găsit crengi şi crengute carbonizate. De 
aici s-a putut conchide că s-a produs o bruscă degajare de căldură, drept consecință a unei explozii, 

sinu a unui incendiu survenit in pädure. Astfel de urme de carbonizare se gäsesc numai in locurile 
în care nici un fel de umbră nu s-a interpus pentru a stânjeni propagarea luminozitätii fulgerului 
provocat de explozie. Fără nici un echivoc sau vreo urmă de îndoială, aici avem de-a face cu urmele 
unor radiaţii. Insumarea tuturor acestor efecte ne duce la concluzia existenţei unei puternice explozii 
de 1023 ergi, necesară pentru înfăptuirea unor pustiiri atât de gigantice. Masa aceasta colosală de 
energie corespunde cu forța de distrugere a unei bombe atomice de 10 megatone sau 
100.000.000.000.000.000.000.000 ergi! 

Întrucât toate cercetările confirmă varianta unei explozii nucleare, încercările de a lua drept temei 
al evenimentelor ipoteze ca ciocnirea cu o cometă sau căderea unui mare meteorit sunt de domeniul 
ficţiunii. 

Dar cum poate fi explicată producerea unei explozii nucleare în 1908? 

În martie 1964, într-un articol publicat în revista Zvezda, la Leningrad, s-a emis teza că ființe 
inteligente din constelația Lebedei au încercat să intre în legătură cu Terra. Autorii articolului, 
Ghenrih Altow şi Valentina Juraliova, pretindeau că explozia din taigaua siberiană ar fi fost un 
răspuns la un fel de semnale: violenta erupție a vulcanului Krakatau din Oceanul Indian (1883) a 
prilejuit emiterea în cosmos a unui puternic fascicul de unde radio. Fiintele inteligente de pe 
îndepărtatele astre au considerat, în mod greşit, undele radio drept un semnal venit din univers; în 
consecință, au îndreptat către Pământ o rază laser — mult prea puternică. Aceasta, pe când 
străbătea atmosfera terestră undeva deasupra Siberiei, s-a transformat în substanță. Explicaţia 
aceasta ni se pare prea fantastică pentru a fi acceptabilă. 

Tot atât de greu am putea să acceptăm ipoteza care explică evenimentul printr-un impact de 
antimaterie. Admitänd că în adâncurile cosmosului există antimaterie, în regiunea Tunguskăi n-ar 
mai fi putut rămâne nimic, pentru că ciocnirea dintre materie şi antimaterie are ca urmare anihilarea 
completă a amândurora. În afară de aceasta, este foarte puţin probabil ca o bucată de antimaterie să 
poată străbate distanțe atât de imense fără a se produce o ciocnire cu materia înainte de a pătrunde 
în atmosfera terestră. 

Suntem mai de grabă de acord să ne alăturăm opiniei acelora care atribuie explozia nucleară unei 
fisuri a rezervorului de energie aparținând unei nave spaţiale extraterestre. Fantastic! Da, desigur. 
Dar din cauza aceasta trebuie să fie şi imposibil? 

Literatura care se ocupă de meteoritul tungus este practic nelimitată. Un lucru mai trebuie 
neapărat reținut: radioactivitatea taigalei în jurul epicentrului exploziei este — până azi — de două ori 
mai mare ca in alte zone. Cercetări minutioase întreprinse prin studierea sistemului inelar de 
dezvoltare a copacilor a confirmat creşterea vădită a radioactivităţii începând din 1908. 

Atâta vreme cât pentru acest fenomen — ca şi pentru atâtea altele — n-a fost încă stabilită unica 
explicaţie exactă, indiscutabilă din punct de vedere ştiinţific, nimeni nu are dreptul să respingă fără 
temei o interpretare ce pare verosimilă. 

Planetele sistemului nostru solar ne sunt relativ bine cunoscute; s-ar putea pune problema 
existenţei „vietii” aşa cum o concepem noi, dar într-o măsură extrem de redusă, doar pe Marte. Omul 
a determinat precis limitele teoretice pentru posibilitățile procesului pe care el îl numeşte viață. 
Aceste limite sunt numite ecosferă. În sistemul nostru solar, înăuntrul granițelor ecosferei se află 
doar Venus, Terra şi Marte. Stabilind această delimitare, trebuie în orice caz să ținem seama de 
faptul că, în concepțiile noastre despre ecosferă, plecăm de la propriile noastre reprezentări despre 
viață, şi ca atare formele de viață necunoscute sunt în afara premiselor noastre. Până în 1962, adică 
până s-a apropiat „Mariner II” la o distanță de 34.000 km de planeta Venus, se considera că pe 
această planetă viața ar fi fost posibilă. Dar, după cele transmise atunci prin radio, Venus nu mai 
poate fi luată în consideraţie ca purtătoare a vieţii aşa cum o cunosc oamenii. 

Din informaţiile transmise de „Mariner II” s-a dedus că temperatura ambiantä a planetei, atât a 
părții expuse spre soare cât şi a celei aflate în umbră, se urcă în medie la 430* Celsius. Asemenea 
temperaturi nu permit constituirea rezervelor de apă la suprafața planetei; ar putea exista cel mult 
lacuri de metale topite. Imaginea idilică a planetei Venus — drăgălaşa soră geamănă a Terrei — s-a 
spulberat, chiar în ipoteza că rezervele mari de hidrocarburi ar putea să constituie un mediu nutritiv 
pentru tot felul de bacterii. 

Nu e mult de când savanții afirmau că viața pe Marte este de neconceput; de câtăva vreme însă, 
lucrurile în această privință sunt formulate mai prudent; acum se spune aproape de neconceput. 
După fructuoasa misiune de informare a sondei „Mariner IV”, trebuie să acordăm posibilităților de 
viață de pe Marte, fie şi cu rezerve încă, o oarecare probabilitate. Dacă nu vrem deocamdată să ne 
raliem teoriei privind existența unor ființe inteligente pe Marte, trebuie, totuşi, să acceptăm ca 

posibilä existenta unor forme inferioare de viatä pe planeta rosie. Nu este imposibil ca vecina noasträ, 
planeta Marte, sä-si fi avut propria sa civilizatie cu mii si mii de ani inainte. Sub acest aspect, se 
cuvine sä acordäm o atentie deosebitä lui Phobos, unul din satelitii planetei Marte. 

Marte are doi sateliti: Phobos si Deimos (in greacä Frica si Spaima). De fapt, ei erau cunoscuti cu 
mult inainte ca sä-i fi descoperit, in 1877, astronomul american Asaph Hall. Johannes Kepler 
emisese deja in 1610 ipoteza cä Marte este insotit in miscarea sa de doi sateliti. 

Câţiva ani mai târziu23, călugărul Schyrl pretinse că a văzut sateliții planetei Marte; desigur că a 
fost victima unei iluzii optice, întrucât cu instrumentele care îi stăteau la îndemână atunci în nici un 
caz nu putea observa corpuri cereşti atât de mici. Realmente fascinantă este însă descrierea pe care o 
face în 1727 Jonathan Swift în cartea Călătoria spre Laputa (una din călătoriile lui Gulliver). El nu se 
mulţumeşte să facă o relatare despre cei doi sateliți, ci dă şi dimensiunile lor, inclusiv durata mişcării 
de revoluţie. În capitolul al treilea se poate citi: 

„Ei (astronomii. — Nota trad.) îşi petrec cea mai mare parte a vieţii cercetând corpurile cereşti cu 
ajutorul unor lunete ce le întrec cu mult pe ale noastre. Acest avantaj le-a îngăduit să-şi extindă 
descoperirile mult mai departe decât astronomii noştri din Europa. Ei au alcătuit un catalog 
cuprinzând zece mii de stele fixe, pe câtă vreme cele mai mari cataloage ale noastre nu cuprind mai 
mult de o treime din acest număr. Ei au descoperit, printre altele, două stele mai mici, sau sateliți, 
care se învârtesc în jurul lui Marte. Cel mai apropiat se află la o distanţă egală cu trei diametre ale lui 
Marte de centrul planetei principale, iar cel mai îndepărtat, la o distanță de cinci diametre. Primul 
satelit are o mişcare de rotaţie de zece ore, al doilea, de douăzeci şi una de ore şi jumătate. Astfel, 
pătratele rotatiilor lor periodice cresc aproximativ în aceeaşi proporție cu cuburile distanțelor de la 
centrul lui Marte, ceea ce dovedeşte din nou, indiscutabil, că ele sunt guvernate de aceeaşi lege a 
gravitaţiei care influențează şi celelalte corpuri cereşti”. 

Cum a putut Swift să descrie sateliții lui Marte cu o sută cincizeci de ani înaintea descoperirii lor? 
Fără îndoială, unii astronomi ajunseseră să presupună existența lor încă înainte de Swift, dar pe 
presupuneri nu pot fi întemeiate afirmaţii atât de precise! De fapt, nici până acum nu ştim de unde 
şi-a procurat Swift informațiile! 

Aceşti sateliți sunt, înăuntrul sistemului nostru solar, cei mai mici şi mai deosebiți: orbita mişcării 
lor de revoluţie este aproape circulară, efectuându-se deasupra ecuatorului! Dacă admitem că reflectă 
tot atâta lumină ca Luna noastră, atunci Phobos ar trebui să aibă un diametru de 16 km, iar Deimos 
unul de 8 km. În cazul că ar fi sateliți artificiali, şi deci ar reflecta mai multă lumină, ar fi în fapt şi 
mai mici. În orice caz, sunt singurii dintre sateliții cunoscuţi ai planetelor sistemului nostru solar 
care ocolesc planeta lor mai repede decât se roteşte ea. În cursul unei rotații complete a planetei 
Marte — adică a unei zile martiene —, Phobos o inconjurä de două ori, în timp ce Deimos o inconjurä 
cu o viteză ceva mai mare decât viteza de rotaţie a lui Marte în jurul axei sale. 

În 1862, când poziția Pământului se preta în mod deosebit la observarea sateliților lui Marte, 
cercetările au fost zadarnice, dar cincisprezece ani mai târziu au fost descoperiți. Atunci s-a născut 
teoria planetoizilor, conform căreia diverşi astronomi au considerat că sateliții martieni sunt 
fragmente astrale provenite din cosmos, pe care Marte le-a atras în orbita sa. Totuşi, teoria 
planetoizilor nu rezistă; într-adevăr, cei doi sateliți ai planetei Marte o ocolesc deasupra ecuatorului 
aproape în acelaşi câmp orbital. O asemenea poziție poate ocupa întâmpiător doar un fragment 
astral. Realităţi măsurabile au adus, în cele din urmă, în discuţie teoria modernă a sateliților. 

În lucrarea Intelligent Life in the Univers, apărută în 1966, renumitul astronom american Carl 
Sagan şi savantul rus Şklovski susțin teza potrivit căreia Phobos ar fi un satelit artificial. În urma 
unui şir de măsurători, Sagan a ajuns la concluzia că Phobos trebuie să fie gol pe dinăuntru, şi 
desigur că o planetă goală pe dinăuntru nu poate fi decât artificială. 

Într-adevăr, caracteristicile mişcării de revoluţie a lui Phobos nu concordă cu masa sa aparentă, 
fiind, în acelaşi timp, tipice pentru corpuri goale în interior. Savantul sovietic Şklovski, directorul 
Secţiei de radioastronomie a Institutului Sternberg din Moscova, împărtăşeşte acelaşi punct de 
vedere, deoarece a constatat că în mişcările satelitului Phobos este evidentă o accelerare specifică, ne- 
naturală. Or, asemenea accelerări sunt identice cu cele stabilite la sateliții artificiali lansați de pe 
Terra. 

Teoriile fantastice ale lui Sagan si Sklovski sunt astăzi foarte serios luate în consideraţie. 
Americanii proiectează lansarea unor noi sonde către Marte, care prin radio să localizeze mai precis şi 


23 Nu „câţiva ani”, ci câteva decenii mai târziu, de vreme ce Anton Maria Schyrl a avut pretenția amintită în 1643. 
(Adnotare Ion Hobana). 

poziția sateliților lui Marte. Sovieticii îşi propun ca in anii următori să studieze prin mijlocirea mai 
multor observatoare mişcarea sateliților martieni. 

Dacă ipoteza unor savanţi de notorietate din Est şi Vest care declară că Marte a avut cândva o 
civilizație înfloritoare se confirmă, se naşte implicit întrebarea de ce nu mai există ea şi azi? Au fost 
silite ființele inteligente de pe Marte să-şi caute un nou spațiu vital? Au căutat un alt loc unde să 
trăiască din cauza reducerii oxigenului pe planeta lor? Sau poate prăbuşirea civilizației lor a fost 
provocată de o catastrofă cosmică? Si, în sfârşit, au putut oare o parte din locuitorii planetei Marte să 
se salveze pe planete învecinate? 

În cartea Worlds in Collision, publicată în 1950 şi astăzi încă mult discutată în cercurile de 
specialitate, autorul ei, dr. Emanuel Velikovsky, susținea teza potrivit căreia o cometă uriaşă s-a 
ciocnit cu planeta Marte şi din coliziunea lor a luat naştere Venus. Teoria lui putea fi confirmată dacă 
s-ar fi constatat că Venus are o temperatură ambiantă foarte ridicată, nori bogaţi în hidrocarburi, 
manifestând, totodată, unele anomalii ale mişcării de rotație. Or, prelucrarea datelor furnizate de 
"Mariner II” confitmă teoriile lui Velikovsky: Venus este singura planetă al cărei sens de rotație este 
„invers”, singura planetă deci care nu respectă legile generale ale sistemului nostru solar, căruia i se 
supun Mercur, Terra, Marte, Jupiter, Saturn, Uranus şi Neptun... 

Odată acceptată însă ipoteza unei civilizații martiene inghitite de o catastrofă cosmică, aceasta ar 
reprezenta, în acelaşi timp, indicii pentru dovedirea teoriei noastre, potrivit căreia pământenii ar fi 
fost vizitaţi în zorile antichităţii de către ființe din cosmos. În corelație cu ea, fie că e utopie sau pură 
speculație, se situează şi teza refugierii unui grup de martieni-uriasi pe Pământ, care, împreună cu 
ființele semiinteligente ce trăiau pe atunci aici, au făurit noua civilizație a lui homo sapiens. Întrucât 
forța de gravitație a planetei Marte este mai mică decât a Pământului, se poate bănui că statura şi 
forța martienilor erau mai mari. Dacă în această ipoteză există măcar şi un dram de adevăr, atunci se 
explică şi apariția uriaşilor veniți din stele, capabili să deplaseze stânci uriaşe, care i-au deprins pe 
pământeni cu practici încă necunoscute, dar care până la urmă au dispărut... 

Niciodată n-am ştiut încă atât de puţin despre atât de multe lucruri precum se întâmplă în zilele 
noastre. Sintem convinşi că tema „Omul şi inteligentele extraterestre” va rămâne pe ordinea de zi a 
cercetării ştiinţifice până când se va găsi o rezolvare plauzibilă pentru toate problemele în suspensie. 


CAPITOLUL AL XI-LEA 


Semnale radio în univers. Se pot transmite gândurile mai repede decăt lumina? Straniul caz 
Cayce! Ecuația Green-Bank. Reprezentanţii de frunte ai exobiologiei. Ce probleme preocupă 
NASA? O convorbire cu Wernher von Braun 


La 8 aprilie 1960 a început în zori, la orele 4, într-o vale izolată din Virginia de Vest, o experiență 
deosebită: cel mai mare radiotelescop de la Green-Bank, cu luneta sa de 85 de picioare diametru, a 
fost îndreptat pe direcția Tau-Ceti, o stea aflată la 11,8 ani-lumină de Pământ. Tânărul astronom 
american dr. Frank Drake, om de ştiinţă de o reputație deosebită, care îndeplinea funcția de şef al 
proiectului, îşi propunea să intre în legătură prin emisiuni radiofonice cu alte civilizații, sperând să 
receptioneze semnale emise de inteligente extraterestre. 

Prima fază a experienței a durat o sută cincizeci de ore şi, deşi a fost sortită unui eşec, a intrat în 
analele astronomiei sub denumirea de Proiectul Ozma. Experiența n-a fost întreruptă pentru că 
vreunul dintre savanții participanţi ar fi fost de părere că în cosmos nu s-ar produce emisiuni 
radiofonice, ci pentru faptul că organizatorii şi-au dat seama că încă nu dispun de aparate suficient 
de perfecționate pentru a atinge un obiectiv atât de îndepărtat. Dar Ozma nu va rămâne unica 
experiență de acest fel. Probabil că pe Lună se va instala un telescop care, fără a fi stânjenit de 
perturbațiile terestre, va putea să sondeze cu semnale radio imensitatea spațiului interstelar. 

În orice caz, trebuie să ne punem întrebarea ce anume ar corespunde mai bine scopului 

cercetărilor noastre spaţiale: să căutăm a intercepta semnale, sau să emitem noi semnale radio in 
univers? Doar nu putem pretinde unei inteligente extraterestre să înțeleagă întâmplător rusa, 
spaniola sau engleza şi să stea să aştepte chemarea noastră. 

Rămân posibile trei variante prin care ne putem semnaliza prezența: simbolurile matematice, 
razele laser sau imaginile. Şanse are mai ales prima variantă; în orice caz, emiterea unor asemenea 
mesaje necesită, indiferent de formula adoptată, folosirea unor lungimi de undă intergalactice 
susceptibile de a fi recepționate pretutindeni în cosmos. O frecvență de 1.420 de megahertzi pare să 
fie potrivită, întrucât corespunde radiaţiei hidrogenului neutru, care ia naştere când se ciocnesc 
atomii de hidrogen. Hidrogenul fiind un element, frecvența radiaţiei sale are toate şansele să fie 
cunoscută pretutindeni în cosmos. Totodată, trebuie reținut că frecvența de 1.420 de megahertzi se 
situează în afara păienjenişului lungimilor de undă terestre, ceea ce restrânge la minimum 
posibilităţile de confuzie şi factorii de deranjament. Ar fi indicat deci să lansăm asemenea impulsuri 
radio, iar dacă în univers există inteligente extraterestre, ele le vor putea recunoaşte. 

În acest context este foarte interesantă informaţia apărută în nr. 51 din 22. XII. 1967 al 
cotidianului Zeit. Sub titlul Semnale destinate Lunii se putea citi: 

„Distanţa dintre Lună şi Pământ este cunoscută până la o diferență de câteva sute de metri, totuşi, 
astronomii nu se consideră încă satisfäcuti. lată de ce se va cere astronautilor ca la unul din primele 
lor zboruri pe satelitul natural al Pământului să ia cu ei nişte oglinzi pentru a le instala acolo. 
Oglinzile vor fi aşezate astfel, încât, formând un fel de colț de cameră, alcătuit din trei suprafețe 
dispuse una perpendicular pe cealaltă, pe verticală, reflectarea reciprocă a luminii ce va cădea pe ele 
să permită retrimiterea ei în direcția sursei luminoase. 

Asupra sistemului de oglinzi se va proiecta timp de a suta milioana parte dintr-o secundă raza 
unui fulger produs de un laser, cuplat cu un telescop cu deschiderea de 1,50 m. Lumina reflectată de 
oglinzile instalate pe Lună va fi receptionatä de telescop şi retransmisä unui multiplicator foto. 

Cunoscând viteza luminii şi timpul necesar pentru ca raza luminoasă a laserului să străbată 
distanța Pământ-Lună şi retur, vom putea calcula distanța dintre ele până la o diferență de 1,50 m”. 

Dar oare către noi drumul poate fi găsit? De foarte multă vreme, undele radio se încrucişează în 
univers. Dacă ipoteza noastră este valabilă, nu este posibil ca inteligente străine să încerce să intre în 
comunicaţie cu noi? De pildă, atunci când energia radiantä a lui CTA-1022* a crescut brusc în 
toamna anului 1964, astronomii sovietici au făcut cunoscut că e posibil să fi recepționat semnale ale 
unei supercivilizatii extraterestre. 

Astronomul Solomitki spunea la 13 aprilie 1965 în amfiteatrul Institutului Sternberg din Moscova: 
„La sfârşitul lunii septembrie — începutul lunii octombrie 1964 am constatat o creştere importantă a 
energiei radiante a lui CTA-102. Dar numai pentru un timp scurt, după aceea a dispărut din nou. Am 
înregistrat fenomenul şi am ținut steaua în continuare sub observaţie. Către sfârşitul anului, 
intensitatea sursei a crescut din nou brusc; exact o sută de zile după prima noastră înregistrare a 
atins din nou un nivel înalt”. Profesorul Şklovski, şeful astronomului Solomitki, adaugă că asemenea 
oscilaţii ale undelor sunt foarte puţin obişnuite. 

Între timp, astrofizicianul olandez Maarten Sclimidt a calculat prin măsurători exacte că distanța 
de la Pământ la CTA-102 trebuie să fie de aproximativ 10 miliarde de ani-lumină. Aceasta înseamnă 
că undele radio, în cazul în care provin de la ființe inteligente, au trebuit să fie emise cu 10 miliarde 
de ani în urmă. După actualul stadiu al cercetărilor privind vârsta Pământului, pe vremea emiterii 
undelor respective, planeta noastră nici nu exista. 

Dacă toate încercările pentru a stabili legătura cu ființe din univers n-ar avea şanse de reuşită, 
astrofizicienii americani şi sovietici, cei de la Jodrell-Bank, de lângă Manchester, şi de la Stockert, de 
lângă Bonn, nu şi-ar concentra cercetările şi nu şi-ar îndrepta antenele lor gigantice către aşa- 
numitele stele radio sau quasar. Stelele fixe Epsilon-Eridani şi Tau-Ceti sunt situate la o depărtare de 
respectiv 10,2 si 11,8 ani-lumină. Undele radio destinate acestor „vecini” au nevoie de cel puțin 11 
ani pentru a ajunge la destinație după emiterea semnalelor noastre; pentru ca un răspuns să fie 
înregistrat pe Pământ sunt deci necesari 22 de ani. Legături radio cu stele mai îndepărtate ar 
necesita, evident, un timp mai îndelungat: nici nu este posibil să ne gândim a stabili un contact prin 
unde radio cu civilizaţii situate față de Pământ la milioane de ani-lumină. Dar oare mijloacele noastre 
tehnice pentru aceste încercări se limitează numai la undele radio? 

Am putea, de pildă, să ne semnaläm prezența şi prin mijloace optice. O puternică rază laser25 


24 102 este numărul pe care-l are steaua respectivă în catalogul întocmit de „Institute of Technology”, California. 
25 Laser este transcrierea prescurtată pentru light amplification by stimulated emmision of radiation, ceea ce înseamnă 

indreptatä spre Marte sau Jupiter n-ar putea rämäne acolo neobservatä, in mäsura in care aceste 
planete sunt populate de fiinte inteligente. O altä posibilitate, cu iz de fantastic, ar fi cultivarea unor 
mari suprafete de asemenea manierä, incät sä dea nastere unor contraste coloristice vizibile, 
exprimänd simboluri geometrice sau matematice, care se poate presupune cä au valabilitate 
universalä. O idee indräzneatä, dar absolut realizabilä: de-a lungul laturilor de 1.000 km ale unui 
urias triunghi echilateral se planteazä cartofi; in acest triunghi urias se seamänä un cerc cu gräu; in 
fiecare varä ia astfel nastere un mare cerc galben incadrat intr-un triunghi echilateral verde. Aceasta 
ar insemna, in acelasi timp, o experientä utilä si rodnicä. Acceptänd ideea cä existä inteligente 
extraterestre, care cautä sä ne identifice precum o facem si noi, licärirea cercului si a triunghiului va 
fi pentru ei un indiciu că asemenea forme nu pot fi rodul unui capriciu al naturii... După cum am 
spus, o posibilitate ar fi şi asta. Cineva a mai propus construirea unui lanț de faruri, care să difuzeze 
lumina vertical, sistemul de dispunere al acestei mări luminoase prefigurând structura atomului... 
Propuneri... propuneri... 

Toate propunerile pleacă însă de la premisa că cineva scrutează planeta noastră. Punerea 
problemei astfel, cu mijloacele acestea limitate, este oare greşită? 

Deşi față de toate fenomenele misterioase s-a vădit foarte mult scepticism sau poate, mai curând, 
aversiune, nu putem fi împiedicaţi să constatăm că se mai petrec unele fenomene fizice care astăzi nu 
şi-au dobândit o explicaţie ştiinţifică trainic fundamentată, aşa cum e cazul telepatiei. 

În secţiile de parapsihologic ale multor universități importante sunt în curs de examinare, 
folosindu-se metode riguros ştiinţifice, fenomene până acum nestudiate, cum ar fi ghicitul, vedeniile, 
telepatia etc. etc. În prealabil sunt identificate şi abandonate, ca fiind de proastă reputație, toate 
poveştile oculte cu spirite şi fantome sau halucinatiile religioase. Preocupările se axează exclusiv pe 
fenomenele apte pentru cercetarea de laborator. Investigatiile privind cazuri izolate sau în serie atestă 
posibilitatea transmiterii gândurilor. În domeniul acesta, unde până nu de mult cercetarea era 
prohibitä, s-au obținut deja succese demne de luat în considerație. 

În august 1959 a luat sfârşit experimentul „Nautilus”, care n-a dovedit numai posibilitatea 
existenţei telepatiei, ci a confirmat şi faptul că transmiterea gândurilor poate fi mai eficace decât 
legăturile radiofonice. Relatarea experienţei este ea însăşi o mărturie: 

„Emitätorul de gânduri” se afla la mii de kilometri distanță atunci când submarinul „Nautilus” s-a 
scufundat la câteva sute de metri sub apă, toate legăturile radio fiind întrerupte, deoarece — după 
cum este ştiut — undele radio nu pătrund nici până azi adânc în straturile marine. În schimb, 
legătura de telepatie dintre o persoană aflată la bord şi o altă persoană, rămasă pe litoral, a continuat 
să funcționeze. 

Un asemenea test ridică întrebarea ce mai este oare capabil să întreprindă creierul omului? Poate 
el stabili prin telepatie legături mai rapide decât viteza luminii? Cazul Cayce, intrat în literatura de 
specialitate, ne îndeamnă să răspundem afirmativ. 

Fiul unui țăran din Kentucky, Edgar Cayce habar n-a-vea ce posibilități fantastice avea mintea sa. 
Cu toate că a murit la 5 ianuarie 1945, medicii şi psihologii continuă să se preocupe până azi de 
valorificarea datelor privitoare la cazul său. Fără să fi fost medic, Edgar Cayce a fost autorizat de 
severa „American Medical Association” să dea consultații. 

Fiind încă foarte tânăr, Edgar Cayce s-a îmbolnăvit: îl scuturau convulsiile, temperatura foarte 
ridicată îi mistuia organismul tânăr; în cele clin urmă, a căzut în comă. În timp ce medicii încercau în 
zadar să-l reanimeze, tânărul începu deodată să vorbească tare şi limpede: el arătă cauzele bolii, 
denumi câteva medicamente de care avea nevoie, din ce anume şi cîtă pomadă să i se prepare, cu 
care să fie uns pe şira spinării. Medicii şi rudele au rămas uimiti, nu-şi puteau da seama de unde are 
tânărul asemenea cunoştinţe, inclusiv terminologia, ce-i era cu totul străină. Deoarece cazul părea să 
fie fără speranță, instrucțiunile sale au fost urmate întocmai. După aplicarea tratamentului cu 
medicamentele prescrise de el, Edgar se înzdrăveni văzând cu ochii. 

Evenimentul făcu vâlvă; deoarece Edgar vorbise în comă, se iviră numeroase propuneri ca tânărul 
să fie transpus în stare de hipnoză, pentru a i se „smulge” în acest chip indicații pentru tratamente. 
Edgar respinse propunerea din principiu. Numai când i se îmbolnăvi prietenul, dictă o rețetă 
minuţios întocmită, folosind şi termeni latineşti de specialitate, pe care până atunci nu-i cunoscuse 
nici din citit, nici din auzite. O săptămână mai târziu, prietenul lui era vindecat. 

Dacă primul caz a părut neînsemnat şi, cu toată vilva stârnită, fu curând dat uitării sub raport 
ştiinţific, al doilea determină Asociaţia medicilor să alcătuiască o comisie care, în ipoteza că 


amplificarea luminii prin stimularea emisiunii radiaţiei, pe scurt: raze luminoase amplificate. 

fenomenul s-ar repeta, să-l poată descrie in mod amănunțit, pe baza unor materiale competente. Sub 
hipnoză, Cayce avea cunoştinţe şi dovedea aptitudini care în mod normal ar fi fost rezultatul unui 
consult de specialitate. 

Odată Edgar prescrise unui pacient foarte bogat un medicament care nu era nicăieri de găsit. 
Omul dădu câteva anunțuri în ziarele cele mai răspândite, ba chiar şi în presa internationala. Un 
tânăr medic parizian îl informă că tatăl său pusese la punct medicamentul cu ani în urmă, dar că de 
vreme îndelungată producerea lui încetase. Compoziţia medicamentului respectiv era identică cu 
informaţiile amănunțite date de Edgar Cayce. 

Mai târziu, Edgar prescrise un medicament indicând, totodată, şi adresa laboratorului, situat într- 
un oraş îndepărtat, în urma unei convorbiri telefonice se stabili că medicamentul fusese chiar atunci 
elaborat, i se precizase şi formula şi tocmai i se căuta un nume pentru a fi pus în comerț. 

Comisia, alcătuită din medici profesionişti, era departe de a crede în telepatie; ea cerceta în chip 
logic şi concret, consemna ceea ce constata, ştiind că Edgar nu avusese în viața lui o carte de 
medicină în mână. Asaltat de pacienţi din întreaga lume, Edgar dădea două consultaţii pe zi, 
întotdeauna în prezența medicilor, fără a lua vreodată onorar. Diagnosticul şi prescriptiile terapeutice 
erau exacte, dar, când era trezit din transă, nu mai ştia nimic din ceea ce spusese. Când membrii 
comisiei l-au întrebat cum îşi elabora diagnosticul, Edgar declară că are senzația că poate intra în 
contact cu oricare creier pentru a-i smulge informațiile necesare punerii diagnosticului. Iar întrucât 
creierul bolnavului ştia precis de ce suferă corpul său, totul devine foarte simplu: mai întâi 
chestionează creierul pacientului, apoi caută în lume creierul care îi spune ce are de întreprins. El 
însuşi are senzaţia că este doar o parte a tuturor creierelor... 

O idee nemaipomenită, care, transpusă la nivelul tehnicii actuale, ar putea să arate astfel: la New 
York se îndoapă un computer gigant cu toate datele cunoscute în domeniul fizicii. De câte ori este 
solicitat şi indiferent de unde, el comunică răspunsurile în fracțiuni de secundă. Un alt computer se 
află la Zurich, în el se află înmagazinate toate cunoştinţele de medicină. Un computer instalat la 
Moscova este plin până la refuz cu toate informaţiile privind biologia; un altul, aflat la Cairo, nu face 
nici o omisiune în domeniul astronomiei. Pe scurt, în diverse centre ale globului se află totalitatea 
cunoştinţelor noastre despre lume, organizate pe ramuri, introduse în computere. Constituind toate 
laolaltă un releu, de îndată ce computerului de la Cairo i se cere o informaţie despre o problemă 
medicală, el o transmite într-o sutime de secundă celui instalat la Zürich. Sistemul de funcționare al 
creierului lui Edgar Cayce trebuie să fi corespuns unei asemenea tehnici a cuplajului simultan, pe 
deplin imaginabilă şi realizabilă. 

Să oprim cugetarea fantastică şi speculaţiile cele mai îndrăznețe din avântul lor? Dimpotrivă, ce ar 
fi dacă toate creierele omeneşti, sau numai unele, aparținând unor creaturi ieşite din comun, ar fi 
înzestrate cu forme de energie necunoscută, dispunând de posibilitatea de a intra în legătură cu toate 
ființele? Despre funcţiile şi posibilitățile creierului omenesc ştim uluitor de puţin; oricum, este 
cunoscut că în creierul unui om sănătos contextul este solicitat doar în proporţie de 10%. La ce 
serveşte restul de nouă zecimi? Este notoriu — şi ştiinţific atestat — faptul că unii oameni atinşi de 
boli incurabile se însănătoşesc exclusiv datorită voinței proprii. Poate pentru că au reuşit, prin 
mijlocirea unui sistem de „cuplaj” necunoscut, să antreneze în activitate încă una sau două zecimi 
din elementele corticale. 

Dacă admitem lucrul cel mai fantastic, şi anume că în creier acționează cele mai puternice forme 
de energie, atunci un impuls mental puternic ar putea fi resimțit simultan şi pretutindeni. Când 
ştiinţa va parveni să demonstreze existența unui asemenea creier „sălbatic”, nu ar fi nefiresc să 
atribuim o structură analogă tuturor ființelor inteligente din univers. 

Să ne servim şi noi de un model. Dacă declansäm într-un bazin cu miliarde de bacterii, într-un loc 
anume, un impuls electric puternic, el este perceput în oricare punct al bazinului şi de fiecare specie 
de bacterii. Impulsul electric va fi resimţit ca o realitate pretutindeni şi în aceeaşi clipă. Fără îndoială, 
ne este clar că analogia şchioapătă, electricitatea fiind o formă cunoscută a energiei strâns legate de 
viteza luminii. Noi ne gândim însă la o formă de energie care este disponibilă şi eficientă pretutindeni 
şi simultan. Presupunem pur şi simplu existența unei forme de energie până acum neidentificată 
care, în sfârşit, ar transforma incognoscibilul în cognoscibil. 

Raportul referitor la o experiență care s-a desfăşurat la 29 şi 30 mai 1965 poate să confere celor 
mai fantasmagorice idei un aer de verosimilitate. Prin proporţiile şi natura sa, experiența este şi va 
rămâne unică. În cele două zile, la aceeaşi oră şi aceeaşi secundă, 1.008 persoane şi-au concentrat 
atenția asupra unor imagini, fraze şi grupe de simboluri, pe care — ca să spunem aşa — le-au 
proiectat cu maximum de intensitate în spaţiu. Uimitoare nu este însă numai experiența aceasta 

colectivä in sine, stranii sunt si rezultatele obtinute. Participantii erau total necunoscuti intre ei, 
trăiau la sute de kilometri distanță unul de celälalt; completând ulterior chestionarele tipărite in 
acest scop, 2,7% dintre participanți au afirmat că au văzut o imagine, şi anume a nucleului atomic. 
Întrucât o înţelegere prealabilă între „cobai” nu era posibilă, rămâne faptul surprinzător că 2,7% au 
susținut că au văzut aceeaşi „imagine a gândurilor” lor. Telepatie? Scamatorie? Întâmplare? Această 
experiență poate constitui o temă de roman stiintifico-fantastic, dar ea a fost organizată de oameni de 
ştiinţă. Cine mai crede că ne aflăm la capătul cunoştinţelor noastre? 

Tot atât de puţin explicabilă este concluzia unui grup de fizicieni de la Universitatea Princeton, 
care în cursul studierii procesului de dezintegrare a mezonului K, cu sarcina electrică neutră, a ajuns 
la un rezultat care teoretic nu ar fi trebuit să apară, deoarece contravine principiului propriu fizicii 
nucleare şi de mult demonstrat al invariantei la timp, conform căruia procesul particulelor 
elementare este reversibil în timp. 

Încă un exemplu spectaculos. Potrivit uneia dintre tezele teoriei relativității, masa şi energia sunt 
doar forme deosebite ale aceluiaşi fenomen (E = mc2). Dacă, de exemplu, se proiectează o rază de 
energie asupra nucleului unui atom greu, raza de energie dispare în puternicul câmp de energie 
electrică al nucleului atomic, iar în locul ei apare un electron şi un pozitron: a luat naştere masa. 
Energia întruchipată într-o rază s-a transformat în masa celor doi electroni. Pentru profani, 
înțelegerea acestui fenomen este aproape imposibilă, deşi el se petrece întocmai aşa. Că ideile lui 
Einstein nu pot fi înțelese de oricine, nu e nici o ruşine; nu degeaba un savant l-a denumit pe 
Einstein „marele solitar”, pentru că despre teoria lui nu putea să discute decât, poate, cu vreo 
doisprezece dintre contemporanii săi. 

După această incursiune în domeniile încă necercetate ale telepatiei şi funcțiilor creierului uman, 
să ne întoarcem la zilele noastre. 

Nu mai este nici un secret că în noiembrie 1961 s-au întilnit la National Radio Astronomy 
Observatory din Green-Bank, în Virginia de Vest, pentru o conferință secretă, unsprezece savanți 
eminenti. Subiectul conferinței: existența inteligentelor extraterestre. Dintre oamenii de ştiinţă 
consemnăm pe dr. Giuseppe Cocconi, dr. Su-Shu-Huang, dr. Philip Morrison, dr. Frank Drake, dr. 
Otto Struve, dr. Carl Sagan şi Melvin Calvin, laureat al Premiului Nobel. La sfârşitul lucrărilor s-a 
căzut de acord asupra formulării aşa-numitei ecuaţii de la Green-Bank, după care în orice moment al 
existenţei galaxiei noastre există până la cincizeci de milioane de civilizaţii felurite, care fie că 
încearcă ele înseşi să intre în legătură cu noi, fie că aşteaptă un semn de pe celelalte planete. 

Elementele ecuaţiei de la Green-Bank nu au în vedere numai problemele viitorului; în afară de 
aceasta, savanții au acordat fiecărui termen două valori, una mijlocie, calculată în conformitate cu 
cunoştinţele noastre actuale, alta exprimând minimul absolut. 


Iată şi ecuaţia: 


N=R, f fif fL 

Termenii ecuației reprezintă: 

R, — numărul mediu de stele analoge Soarelui nostru care se nasc anual; 

fo — numărul mediu de stele susceptibile să găzduiască ființe vii; 

Ne — numărul mediu de planete care se rotesc in ecosfera Soarelui lor si pe care sunt 
îndeplinite condițiile necesare dezvoltării vieții aşa cum o concep oamenii; 

fi— numărul mediu al planetelor pe care viața s-a putut efectiv dezvolta: 

fi — numărul mediu al planetelor populate cu ființe care au dobândit o anumită autonomie de 
acțiune în răstimpul în care Soarele lor a fost activ 

fe — numărul planetelor populate cu inteligente care au atins un stadiu avansat de civilizație 
tehnică 

L — durata medie a unei civilizații, întrucât numai două civilizații cu o existență deosebit de 
îndelungată pot — ținând seama de uriasele distanțe ale spațiului cosmic — să se întâlnească. 


Dacă pentru toate valorile ecuației se iau cifrele absolut minimale, se obține 
N=40 


Dacă se iau insä cele mai mari valori posibile, atunci avem: 
N = 50.000.000 

Fantastica ecuatie de la Green-Bank apreciazä pentru cazul cel mai putin favorabil la 40 grupele 
de oameni inteligenti existente in Calea Lactee si care cautä sä intre in legäturä cu semenii lor. 
Posibilitatea cea mai indräzneatä apreciazä la 50 de milioane numärul grupelor inteligente care 
asteaptä un semnal din cosmos. Intrucät calculele au la bazä numärul stelelor din Calea Lactee, 
chiar din momentul nasterii lor, toate presupunerile emise la Green-Bank depäsesc limitele 
contemporaneitätii. 

Dacä acceptäm ecuatia savantilor din acest brain-trust (trust al creierelor), atunci trebuie sä 
acceptăm şi faptul că au putut exista acum sute de mii de ani civilizații mai evoluate din punct de 
vedere tehnic decât a noastră, ceea ce vine, desigur, în sprijinul teoriei deja prezentate aici — a vizitei 
pe care „zei” din cosmos ne-au făcut-o în timpurile cele mai străvechi. Astrobiologul american dr. 
Sagan ne asigură că, luînd în considerare numai calculele statistice, există posibilitatea ca Terra să fi 
fost vizitată în cursul istoriei sale cel puţin o dată de către reprezentanții unei civilizații extraterestre. 
Deşi toate rationamentele şi supozițiile ascund în bună măsură iluzii şi fantezie, formula de la Green- 
Bank ne oferă, totuşi, posibilitatea să estimăm numărul stelelor pe care poate exista viață. 

O nouă ramură a ştiinţei este pe punctul de a se incetäteni, aşa-numita exobiologie. Noilor ramuri 
ale ştiinţei le-a fost întotdeauna greu să se impună. Exobiologiei i-ar fi venit si mai greu dacă 
personalități recunoscute nu şi-ar fi închinat deja activitatea lor acestui domeniu al ştiinţelor, care 
este hotărât să elucideze problema vieții extraterestre. Ce poate fi mai concludent pentru seriozitatea 
noilor cercetări decât grupul masiv de personalități care de pe acum participă la ele: 

Dr. Freeman Quimby (şeful programului exobiologie al NASA), dr. Ira Blei (NASA), dr. Joshua 
Lederberg (NASA), dr. L. P. Smith (NASA), dr. R. E. Kaj (NASA), dr. Richard Young (NASA), dr. H. S. 
Brown (California Institute of Technology), dr. Edward Purcell (profesor docent pentru fizică la 
Universitatea Harvard), dr. R. N. Bracewells (Radio Astronomy Institute Standford), dr. Townes 
(laureat al Premiului Nobel pentru fizică pe anul 1964), dr. I. S. Şklovski (Institutul Sternberg- 
Moscova), dr. N. S. Kardaşev (Institutul Sternberg-Moscova), sir Bernard Loveil (Jodrell Bank), dr. 
Wernher von Braun (şeful programului rachetelor Saturn — S.U.A.), prof. dr. Oberth (profesorul lui 
von Braun), prof. dr. Stuhlinger, prof. dr. E. Sänger şi alții. 

Aceste nume reprezintă o invitaţie pentru mii de exobiologi, răspândiţi în întreaga lume. Sarcina 
tuturor acestor oameni este să nimicească tabu-urile, să zdruncine indiferența, care până acum, 
înconjurând această sferă de cercetare total ocolită, o siliseră să vegeteze. În ciuda tuturor 
împotrivirilor, exobiologia a devenit o realitate şi s-ar putea ca într-o zi ea să devină în genere cel mai 
interesant şi important domeniu de cercetare. 

Dar cum se poate dovedi că există viață în spaţiul sideral înainte ca cineva să fi ajuns acolo? 
Exista statistici şi calcule care confirmă indubitabil existența unei vieți extraterestre. Există dovezi cu 
privire la bacteriile şi sporii care populează acest spaţiu. Cercetările în vederea descoperirii 
inteligentelor din spațiul cosmic au început, dar până acum nu s-a obținut nici un rezultat 
măsurabil, vizibil şi convingător. Acum avem nevoie de justificări care să susțină teoriile, de mărturii 
în locul presupunerilor utopice, căzute în desuetudine. NASA dispune deja de un program precis şi 
complet de cercetări, care ne va aduce dovada concludentä a existenţei vieții în cosmos. Opt sonde 
diferite, fiecare în felul ei un unicat complicat, vor aduce dovada că există viață pe planetele 
sistemului nostru solar. 

Sondele în discuţie se numesc: 


„Optical Rotary Dispersion Profiles” 
„The Multivator” 

„The Vidicon Microscope” 

„The J-Band Life Detector” 

„The Radioisotope Biochemical Probe” 
„The Mass Spectrometer” 

„The Wolf Trap” 

„The Ultraviolet Spectrophotometer” 


Iată şi câteva precizări referitoare la aceste denumiri tehnice, care profanilor nu le spun nimic: 

„Optical Rotary Dispersion Profiles” este denumirea dată unei sonde-laborator prevăzute cu o 
sursă luminoasă rotativă, care-şi caută singură obiectivele. Atingând solul unei planete, ea începe să 
emită în jur raze „cäutätoare” de molecule*. După cum se ştie, orice formă de viață presupune 

existenta molecularä. Una dintre aceste molecule este marea moleculä spiralatä ADN, alcätuitä din 
trei corpuri chimice: o bazä organicä azotoasä — zahär — acid fosforic. Dacä lumina polarizatä 
intälneste o asemenea molecula, fasciculul luminos deviazä, deoarece baza azotoasä adenina 
combinatä cu zahärul devine „optic activä”. Intrucät combinatia zahärului in molecula ADN este optic 
activă, fasciculul luminos al sondei trebuie, ori de câte ori întâlneşte o singură combinație zahär- 
adenină, să declanşeze imediat un semnal luminos, care va aduce automat prin radio pe Pământ 
dovada existenţei vieții pe o planetă străină. 

Sonda „Multivator”, prin greutatea ei redusă — de aproximativ cinci sute de grame —, va fi luată 
de rachete cu uşurinţă drept încărcătură suplimentară, iar ulterior expulzată în apropierea 
planetelor. Acest mic laborator este, totuşi, în stare să întreprindă până la cincisprezece experimente 
felurite, ale căror rezultate le poate transmite prin semnale radio pe Pământ. 

Sonda evoluatä care oficial răspunde la denumirea „Radioisotope Biochemical Probe” este 
cunoscută sub porecla „Gulliver”. De îndată ce va ajunge lin pe suprafața unei planete străine, ea ar 
urma să lanseze — în direcţii diferite — 3 sfori lungi de câte 15 m, unse cu un clei special. După 
câteva minute, sforile vor fi trase automat înapoi în sondă; ceea ce va rămâne lipit pe sfori — praf, 
microbi sau orice alte substanţe biochimice —va fi scufundat într-un bulion. O parte a bulionului 
este îmbogăţit cu izotopul radioactiv al carbonului C-14; microorganismele introduse trebuie, ca 
urmare a schimbului de substanțe, să producă bioxid de carbon (CO2). Bioxidul de carbon, care se 
lasă uşor izolat de bulion, este introdus într-un aparat de măsurat radioactivitatea gazului, care 
conţine nuclee de C-14, rezultat, desigur, transmis pe Pământ. 

Mai vrem să descriem încă un aparataj pentru identificarea vieții extraterestre, aşa-numita „The 
Wolf Trap”. Initial, creatorul său şi-a denumit minilaboratorul „Bug-Detector”, dar colaboratorii săi 1- 
au botezat „Wolf Trap”, după numele şefului de proiect, Wolf Vişniak. Realizând, de asemenea, o 
coborâre lină pe o planetă străină, sonda proiectează imediat o ţeava vacuumatică cu un vârf foarte 
uşor casabil. În atingere cu solul planetei, vârful ţevii se sparge, țeava aspirând — datorită 
vacuumului — o probă de sol. Continänd diferite bulioane de cultură sterile, ea asigură fiecărei specii 
bulionului, până atunci perfect limpede, ca şi o modificare a valorii pH-ului (gradul de aciditate) al 
substanței lichide. Ambele modificări se lasă măsurate uşor şi fără posibilitatea vreunei erori: 
tulburarea lichidului cu ajutorul unei raze luminoase şi al unei celule fotoeleotrice, modificarea 
acidității prin măsurarea electrică a pH-ului. Rezultatele permit să se tragă o concluzie asupra 
existenţei vieții extraterestre. 

Întregul program prevede cheltuieli de milioane de dolari pentru obținerea informațiilor şi dovezilor 
despre viața extraterestră. Primele biosonde urmează să fie lansate cu destinația Marte. Fără 
îndoială, omul va urma curând după explorarea întreprinsă de minilaboratoare. Persoanele care 
răspund de programele NASA au o părere unanimă: primii astronauți vor atinge Marte cel mai târziu 
la 23 septembrie 1986. Precizarea datei şi alegerea ei îşi are o explicație riguroasă: în cursul anului 
1986, activitatea solară va fi restrânsă. Wernher von Braun susține că omul poate să coboare pe 
Marte încă în 1982; organizației NASA nu-i lipsesc ipotezele de ordin tehnic, ci aprobarea Congresului 
pentru mijloacele financiare extraordinare necesare. Alături de toate celelalte obligații financiare 
curente, războiul din Vietnam, precum şi programul spațial consumă bani cu nemiluita. 

Proiectul planului de zbor spre Marte este conceput, planul navei spaţiale corespunzătoare, de 
asemenea. Ea trebuie „doar” construită. O machetă a rachetei se află la loc de cinste pe biroul 
profesorului dr. Ernst Stuhlinger, unul dintre savanții renumiți din Huntsville, Alabama, totodată 
director al programului "Research Project Laboratory”, care se realizează în cadrul lui „George 
Marshall Space Flight Center”. În laboratoarele pe care le conduce lucrează peste o sută de oameni de 
ştiinţă. Se fac experiențe în domeniul fizicii plasmei, nucleului, ca şi al proceselor termice. În afara 
acestor preocupări, savanții fac cercetări fundamentale privind proiecte care tintesc departe în viitor. 
De numele dr. Stuhlinger este legată studierea rachetei viitorului, rachetă cu propulsie electrică. El 
este şi constructorul navei spaţiale cu destinația Marte. 

Dr. Stuhlinger şi prietenul său Wernher von Braun au fost aduşi în S.U.A. curând după al doilea 
război mondial. La început construiau într-o manieră azi primitivă rachete pentru aviația americană 
la Fort Bliss. După izbucnirea războiului din Coreea, însoțiți de 162 de conationali, s-au instalat la 
Huntsville. 

Pe atunci, Huntsville era o aşezare mică şi plicticoasă, situată la poalele munţilor Apalaşi. O dată 
cu sosirea constructorilor de rachete, orăşelul, în care se prelucra bumbacul, se transformă într-un 
Babilon; uzine, instalații pentru experimentarea zborului rachetelor, laboratoare, hangare şi clădiri 

administrative acoperite cu tablä ondulatä au räsärit in rästimp de cätiva ani. Astäzi, in orasul trezit 
din letargie locuiesc 150.000 de oameni, cu toții adepţi fanatici ai cuceririlor spaţiale. Când de pe 
instalația de probă a pornit, mugind, prima rachetă „Redstone”, mulți din locuitorii oraşului, 
infricosati, au alergat să-şi caute un adăpost în pivnițele caselor. Astăzi, când se încearcă o rachetă 
„Saturn” şi bubuie de parcă ar fi gata să spulbere pământul, de-abia dacă se mai sinchiseşte câte 
cineva. Locuitorii poartă în permanenţă asupra lor, precum domnii din City-ul londonez umbrela, 
apărătoare pentru urechi. Oraşul şi-l numesc pe scurt „Rocket-City”. La Huntsville lucrează, sub 
conducerea lui Wernher von Braun, aproximativ 7.000 de tehnicieni, ingineri şi oameni de ştiinţă. 

În cursul unei vizite la Huntsville, savantul austriac dr. Pscherra îmi spunea că grupurile de 
cercetare sunt nevoite să creeze pe parcurs noi „produse”. 

„lată de exemplu aici! — şi îmi arătă un cilindru mare, în care zbârniia şi vâjâia ceva. — Aici 
efectuăm experienţe de gresaj în vid. Ştiţi că nu putem folosi nici unul din numeroşii lubrifianti care 
există în lume? În spaţiul cosmic, ei îşi pierd capacitatea de ungere. Cu lubrifiantii disponibili, chiar 
şi un simplu electromotor îşi încetează activitatea în vid cel mult în jumătate de oră”. 

Dintr-o altă încăpere se auzeau un fel de scrâşnete şi gemete. Două menghine supradimensionate, 
bine fixate în podea, încercau să sfâşie o placă metalică de 10 cm grosime. 

„O altă serie de experienţe la care am renunța cu plăcere — spuse dr. Pscherra. — Dar experiența 
ne-a demonstrat că aliajele metalice existente nu rezistă solicitărilor la care sunt supuse în spaţiul 
cosmic. Trebuie să găsim deci aliaje care să corespundă cerințelor noastre. Din cauza aceasta facem 
experiențe de rupere şi obosire executate în condiţii care imită pe cele din cosmos. Trebuie să creăm 
şi noi procedee de sudură. Pentru a stabili limita la care sudura plesneşte, obiectele sudate sunt 
supuse unor probe de răceală, căldură, trepidatie, tracțiune şi presiune”. 

Insotitoarea de la serviciul de protocol care mă conducea se uita la ceas. Dr. Pscherra îşi privea 
ceasul. Aici toți îşi privesc mereu ceasul. Străinul la început înregistrează faptul ca o curiozitate, apoi 
însă se obişnuieşte repede, pentru că pretutindeni la Cape Kennedy, Houstom sau Huntsville 
personalul NASA priveşte ceasul cu un gest reflex, ca şi cum ar avea întotdeauna de făcut o 
numărătoare inversă... patru... trei... doi... unu... zero. 

Huntsviile este unul din cele optsprezece centre NASA. 

Industria spaţială, inclusiv a navelor cosmice, a depăşit de mult industria automobilului, până 
recent hotărâtoare pentru conjunctura economică. Numai la cosmodromul de la Cape Kennedy 
lucrau la 1 iulie 1967 22.828 de salariaţi; numai bugetul anual al acestei stațiuni se ridica în 1967 la 
475.784.000 de dolari! 

Toate acestea deoarece câțiva „scräntiti” vor să ajungă pe Lună? Noi credem că am oferit dovezi 
numeroase şi convingătoare pentru tot ceea ce datorăm de pe acum produselor accesorii ale 
cercetărilor spaţiale. 

Autorul a avut posibilitatea să se întrețină! cu Wernher von Braun şi l-a solicitat să ia atitudine 
față de ipotezele expuse în lucrare: 


Domnule dr. von Braun, consideraţi oare posibil ca alte planete din sistemul nostru solar să 
adăpostească forme de viaţă? 

„Consider posibil să întâlnim forme inferioare de viață pe planeta Marte”. 

Consideraţi posibil ca noi să nu fim singurele fiinţe inteligente din univers? 

„Apreciez ca absolut verosimilă posibilitatea ca în nemărginirea spațiului sideral să existe nu 
numai forme de viață vegetale şi animale, ci chiar şi ființe inteligente. Descoperirea unor astfel de 
forme de viață reprezintă o misiune deosebit de fascinantă şi interesantă, dar, având în vedere 
distanțele uriaşe dintre sistemul nostru solar şi celelalte şi distanțele covârşitoare dintre galaxia 
noastră şi celelalte sisteme galactice, este problematic dacă vom reuşi să dovedim existența acestor 
forme de viață sau să intrăm într-o legătură directă cu ele”. 

Este de domeniul posibilului ca în galaxia noastră să trăiască sau să fi trăit inteligente având din 
punct de vedere tehnic un mare avans față de noi? 

„Dovezi şi indicii că în galaxie trăiesc sau au trăit cândva ființe inteligente, apărute mai de mult 
şi stăpânind o tehnică mai înaintată ca noi, n-am avut până acum. Reflectând asupra datelor 
statistice şi concepțiilor filozofice, sunt, totuşi, convins că aceste ființe evoluate există. Trebuie 
însă să subliniez că această convingere nu se bazează pe o fundamentare ştiinţifică certă”. 

Există posibilitatea ca ființe rationale mai vechi decât omul să fi vizitat Pământul în timpurile de 
demult? 

„Nu vreau să tăgăduiesc această posibilitate. Atât cât îmi sunt mie totuşi cunoscute lucrurile, 

studiile arheologice nu ne-au oferit până acum nici o bază pentru o asemenea speculație”. 


Aici, convorbirea cu „Părintele lui Saturn”, atât de împovărat de treburi, a luat sfârşit. Din păcate, 
autorul n-a mai putut să-i supună in mod amănunțit multitudinea ciudățeniilor descoperite si 
informațiilor bizare pe care vechile izvoare scrise ni le-au transmis ca pe o şaradă de nerezolvat, 
nenumăratele probleme ridicate de descoperirile arheologice, care acum, în pragul erei spaţiale, 
trebuie privite în corelaţie cu noile date ştiinţifice. 


CAPITOLUL AL XII-LEA 


Uzinele menite să gândească asigură viitorul. Vechilor profeti le-a fost mai uşor. Cercul se 
închide 


Unde am ajuns astăzi? 

Va putea omul într-o zi să stăpânească universul? 

Fiinte extraterestre, venite din depărtările cosmosului, au vizitat în timpuri străvechi Pământul? 

Încearcă pe undeva, în univers, ființe raționale extraterestre să stabilească o legătură cu noi? 

Este secolul nostru, cu descoperirile sale, care pătrund atât de adânc şi de tulburător în viitor, 
într-adevăr aşa de cutremurător? 

Este mai bine ca cele mai îndrăznețe rezultate ale cercetărilor să fie păstrate în secret? 

Vor găsi medicina şi biologia posibilități să redea vieții oameni congelati? 

Vor popula pământenii planete noi? 

Vor crea ei rase noi prin încrucişarea cu băştinaşii? 

Vor crea oamenii un al doilea, al treilea, al patrulea... Pământ? 

Vor fi înlocuiți chirurgii într-o bună zi de roboți specializați? 

Vor avea spitalele anului 2100 depozite cu piese de schimb pentru indivizii cu malformații? 

Se va putea într-un viitor îndepărtat prelungi viața oamenilor pe un timp nedeterminat cu 
ajutorul inimii, plămânilor şi rinichilor artificiali? 

„Mândra lume nouă” evocată de Huxley va deveni într-o zi inimaginabila şi cruda realitate? 


Numai simpla înşirare a acestor întrebări ar putea lua proporțiile unei cărți de telefon dintr-un 
mare oraş. Nu trece o zi fără să nu apară vreo invenție nouă, care nu i-a trecut nimănui până atunci 
prin minte, şi în fiecare zi poate fi considerată rezolvată o problemă din şirul aşa-ziselor imposibilitäti. 
Fondul Nuffield a însărcinat Universitatea din Edinburgh să pună la punct un computer „inteligent”, 
oferindu-i în acest scop şi un avans de 270 000 de lire. Prototipul computerului a realizat o 
conversație experimentală; după convorbire, oponentul nici n-a vrut să creadă că a avut de-a face cu 
o maşină! Constructorul computerului, profesorul dr. Michie, pretinde că maşina sa începe să aibă o 
viață personală... 

Noua ştiinţă se numeşte futurologie! Scopul ei este planificarea, cercetarea temeinică si 
prospectarea viitorului, bizuindu-se, în genere, pentru aceasta pe mijloacele tehnicii şi gândirii 
contemporane. „Uzine” ale gândirii iau ființă pretutindeni; ele nu sunt altceva decât sihăstrii ale 
actualilor oameni de ştiinţă, care gândesc pentru mâine. În Statele Unite sunt 164 de uzine de acest 
gen deosebit. Ele primesc comenzi din partea guvernelor şi a marii industrii. Printre „uzinele de idei”, 
cea care şi-a câştigat cel mai mare renume este RAND-Corporation din Santa Monica-California. Ea a 
fost creată în 1945, la inițiativa Forțelor aeriene ale S.U.A. 

Sarcini analoge celor îndeplinite de RAND sunt îndeplinite şi în alte instituții. 

Guvernele şi marea industrie nu mai pot, la ora actuală, să se planifice fără aceşti prospectori ai 
viitorului. Guvernele trebuie să-şi prevadă din timp opțiunile, marile întreprinderi să-şi calculeze 
anticipat direcția investiţiilor, chiar şi pe decenii. Futurologia trebuie să prevadă dezvoltarea 
planificată a marilor oraşe pe cel puțin un secol. 

Cu mijloacele care stau astăzi ştiinţei la dispoziție, nu mai este greu, de pildă, să anticipezi 
dezvoltarea Mexicului pentru următorii 50 de ani. Pentru astfel de estimatii prospective se iau in 
considerație asemenea factori ca tehnica actuală, mijloacele de comunicaţie şi informaţie, curentele 
politice şi inamicii potenţiali ai Mexicului. Dacă astăzi există asemenea posibilități de a face o 
prognoză, nimic nu ne împiedică să credem că o ființă rațională extraterestră a stabilit pentru 

Pämänt o prognozä cu 10.000 de ani in urmä. 

Pentru umanitate, prospectarea viitorului, căruia să-i dedice toate forțele corespunzătoare, a 
devenit o necesitate. Fără studierea viitorului, probabil că n-am fi avut nici o posibilitate să descifrăm 
enigmele trecutului. Cine ştie dacă, într-adevăr, şantierele arheologice nu ascund indicații importante 
pentru dezlegarea trecutului nostru, în jurul cărora continuăm să ne învârtim fără a le lua în seamă, 
pentru că pur şi simplu nu ştim cum să începem să le cercetăm? 

Din această cauză am propus să se dedice un an „Arheologiei utopice”. Cum nu credem prosteşte 
în înțelepciunea vechilor scheme de gândire, nu pretindem nici să se acorde credit propriei noastre 
ipoteze. Noi ne mulțumim în orice caz să aşteptăm şi să sperăm că va veni şi un moment favorabil, în 
care enigmele trecutului vor fi privite nepărtinitor, folosindu-se pentru dezlegarea lor tehnica cea mai 
avansată. 

Nu este vina noastră dacă în univers sunt milioane de alte planete... 

Nu este vina noastră dacă coiful statuetei japoneze de la Tokomai, veche de milenii, ne-a pus în 
fața unui sistem modern de închidere şi a unor vizoare... 

Nu este vina noastră dacă piatra sculptată de la Palenque există... 

Nu este vina noastră dacă navigatorul Piri Reis nu şi-a ars vechile sale hărți... 

Nu este vina noastră dacă vechile izvoare scrise şi legendele omenirii prezintă atâtea 
fantasmagorii... 

„Şi totuşi noi suntem vinovaţi că, deşi cunoscând toate acestea, nu le-am acordat importanța 
cuvenită şi nici nu le-am privit cu suficientă seriozitate. 

Omul are în fața sa un viitor grandios, care va depăşi chiar şi trecutul său atât de măreț. 
Cercetările spaţiale şi prospectarea viitorului trebuie să ne dea curajul să atacăm proiectele care par 
nerealizabile. De pildă, proiectul unei cercetări convergente a trecutului, care să scoată la lumină 
valori neglijate; mărturii ale trecutului care, confirmate o dată pentru totdeauna, beneficiind de 
încrederea deplină acordată faptelor reale, să pună într-o lumină nouă istoria umanității. Pentru 
binele viitoarelor generaţii. 

IMAGINI 


1.Una din härtile gäsite in Palatul Topkapi din Istambul, in biblioteca amiralului Piri Reis, 
contemporan cu Columb. Se pot vedea America si Africa de vest. Antarctica se poate vedea prin 

2.Cartografii au proiectat punctele de referinta din harta lui Piri Reis pe o grilä iar rezultatul a fost 
identic cu o hartä a Fortelor Aeriene ale Statelor Unite ale Americii realizatä printr-o proiectie 
echidistantä cu baza pe Cairo. 

3.Pämäntul väzut intr-o fotografie fäcutä de misiunea Apollo 8 este foarte aproape de harta lui Piri 
Reis. Este evidentä forma alungitä a celor doua Americi. 

4. Straniile marcaje care apar pe platoul Nazca din Peru. 

5.0 perspectivă a platoului arată că marcajele (drumuri incase spre nicăieri. 
u 2 

7.Aceastä uriaşă figură de cca 250 de metri de deasupra golfului Pisco indică spre platoul Nazca. 
Poate fi un indicator aerian mai degrabă decât un simbol religios? 

8. Acesta este Templul mayas de la Palenque (Mexic) 

9.Pe un perete in interiorul templului de la Palenque se poate vedea aceast basorelief reprezentat 
integral in desenul din imaginea urmatoare acestei fotografii 
wer 

10. Zeul Kukumatz reprezentat in templul de la Palenque. Ar fi putut imaginatia primitivä sä producä 
ceva atät de similar cu un astronaut modern in nava sa spatialä? Straniile marcaje din partea de jos 
par emisii produse de o unitate propulsoare. 

11.Astronautii americani folosesc aceeaşi poziție a corpului, mâinile pe comenzi, ochii verificând 
instrumentele de bord. 

12.In 21 iulie 1969 o casa de pariuri londoneză a plătit 10000 de lire sterline pentru că un pariu 
făcut cu cinci ani înainte dădea 1 la 1000 şanse ca omul să ajungă pe Lună. 

13.Dupä secole sub apä acest obiect gäsit de scufundätorii greci din Antikythera in 1900 a fost cu 
grijă curățat dovedindu-se un mecanism datat din anul 82 î.e.n. care reconstituia mişcarea astrelor. 


Desenul reproduce parțial acest mecanism. 

14.Insula Pastelui, autointitulatä si „Buricul Pământului”, este renumită prin gigantii ei de piatră. Si 
mai extraordinar este faptul cä in totala lor izolare locuitorii insulei aveau propriul lor alfabet incä 
nedescifrat. 

15.Aceastä straveche coloanä de fier din Delhi nu rugineste niciodatä. Ea nu a putut fi datatä precis 
dar are o vechime de cäteva mii de ani. 


-87- 


16.Aceastä täblitä babilonianä contine datele eclipselor trecute si viitoare. 

17.Basorelieful din Asiria reprezentänd „Zeul Shamasi” datat din mileniul trei i.e.n. prezintä stele si 
figuri cu pälärii ciudate. De ce zeii strävechi au fost asociati cu stelele? 

18.Aceastä täblitä din Asiria este datatä de la inceputul mileniului 1 i.e.n.. Obiectul din centru este 
descris ca un copac sacru dar poate fi interpretat şi ca o reprezentare simbolică a unui atom şi a 
unui astronaut într-un car de foc împreuna cu un un cerc înaripat. 

19. Urmează lentile de cristal din Asiria datate din secolul 7 î.e.n. Pentru a şlefui astfel de lentile este 
nevoie de precizie matemnaticä. De unde aveau asirienii aceste cunostinte? 

| i British Museum, London, WC. 

20. Aceste fragmente străvechi aflate in Muzeul din Bagdad au fost identificate ca rămăşiţe ale unei baterii 
electrice. 

21.Aceasta este o parte a unui uriaş bloc monolitic cu o greutate estimată de 20000 de tone, 
localizat la Sacsayhuaman, în Peru. Care este scopul lui? Ce forte titanice l-au putut deplasa? 

22.Oare unde duc aceste gigantice trepte sud-americane? Spre tronul unor uriaşi? 
Pi is ZET € š z SRT 1 

23. Vitrificarea rocilor 

24.Parte din zidurile de la Sacsayhuaman. Se poate vedea acuratetea incredibilä a imbinärilor. Cum 
puteau oamenii primitivi să manevreze aceste uriaşe blocuri de piatră? 

inänd Dinastiei a Il-a. 

26.Fragment dintr-o tesaturä foarte fină pentru îmbracaminte. De unde au luat egiptenii o aşa 
tehnică complexă atât de devreme? 

27.Muncitori cu unelte de lemn ar fi lucrat cam 600 de ani cu cele cca 2500000 de blocuri de piatră 
pentru a construi Marea Piramidă a lui Kheops. 

28.Ca si in Peru, in Egipt întâlnim îmbinări de o acuratete fantastică a uriaşelor blocuri de piatră. 
= = CIT 2 a a7 

29.Acest templu din Copän, in Honduras, este construit conform calendarului mayas cu un numar 


fix de nivele corespunzätoare unui ciclu de 52 de ani. 

30.Pe Poarta Soarelui, in Tiahuanaco, este sculptatä pe un bloc de piaträ de 10 tone o reprezentare a 
unui zeu zburător flancat de 48 de figuri misterioase. Legenda spune că o navă spaţială din aur a 


venit de la stele. 

31.Pe acest imens idol se gäsesc informatii despre fenomene astronomice acoperind un imens 
interval de timp. 

32.Oamenii primitivi au avut tehnica necesară îmbinării unor imense blocuri de piatră, aici pentru 
conducte de apă de câte 2 metri lungime. 

33. Această piramidă de la Chichen Itza (Mexic) a fost construită dupa calendarul mayas. Cele 91 de 
nivele, de pe fiecare din cele 4 fețe ale piramidei, însumate, dau 364 iar împreuna cu platforma 
rezultă 365 de zile. 

34.In Bolivia, längä Santa Cruz, sunt aceste lungi constructii de beton. Puteau fi drumuri pentru 
oameni care nu foloseau roata? 

35.(Stänga)- Pictură rupestră in Rhodesia (actualul Zimbabwe)cu un personaj îmbrăcat ciudat. Poate 
fi înmormântarea unui rege dar la fel de bine poate fi un astronaut primind provizii. 

(Dreapta) — Acest desen rupestru din Africa de Sud prezintă un personaj îmbrăcat cu un costum cu 
mâneci scurte, pantaloni, jartiere, mănuşi şi pantofi. Un exemplu surprinzător de imaginaţie din partea unor 
primitivi care umblau complet dezbräcati. 

36.Acest desen pe piaträ a fost descoperit de o expeditie rusä. 

37.Acest desen din Val Camonica (Italia) aratä incä o datä extraordinara obsesie a omului primitiv 
pentru personaje imbräcate in combinezoane ciudate si avänd cästi pe cap. 

39. Desen gäsit la Fergana, in Uzbekistan 
„Turnen = 

40. Desen gäsit la Tassili, in Sahara. „Marele zeu Marte” — asa a botezat Lhote uriasul desen — a avut initial 
6 m inältime. 

41. Astronaut american. Probabil strävechii cälätori prin spatiu au avut astfel de costume. 
a 

Adam si Eva s-au inspäimintat 
cind au väzut pe cer 

un «car luminos», 

pe care «patru vulturi strälucitori» 
il trăgeau prin nori... Adam 

a văzut limpede 

cum «ieșea fum dintre roți... 

Așa este înregistrată 

intimplarea 


în «Manuscrisele de la Marea Moartă», 


Relatări asemănătoare 

găsim în miturile 

si epopeile altor popoare. 
Däniken emite ipoteza 

că înainte cu mii de ani 
Pämintul a fost vizitat 

de ființe venite din Cosmos. 
Ele au construit 

terenuri de decolare, 

au furnizat oamenilor 
informaţii cu privire 

la civilizaţia lor, 
contribuind la dezvoltarea @- 
rasei umane. 

In cartea lui Däniken 
pläsmuiri fantastice 

se imbinä cu informatii asupra 
unor enigme 

în fața cărora 

meditează și astăzi 

savanții 

și asupra unor realizări 
impresionante 

ale științei contemporane. 

